
Nan a protesta contra infrastructura den mal condicion riba dump di Parkietenbos 




Trahadonan di Ecotech a blokia entrada di dump ayera 


infrastructura , caminda nan 
trucknan mester pasa pa bay 
dump e sushi nan cu nan ta 
recoge. E infrastructura en 
cuestion, ta asina malo, segun 
Sra. Vrutaal di Ecotech, cu e 
gastonan di mantenimiento di 
nan trucknan ta haltisimo. Por 
bisa cu nan trucknan ta pasa 
mas tempo den garage pa 
maintenance cu nan ta pasa 
ariba caya. Sra. Vrutaal di 
Ecotech a sigui bisa cu, door 
cu e servicionan di Ecotech 
ta asina bon, nan tin un cli- 
entela hopi amplio cu ta haci 
uzo di su servicionan, pa cual 
por bisa cu casi a base diario, 


ORANJESTAD- Ayera a 
tuma luga un protesta di parti 
di trahadonan di Ecotech, pa 
asina expresa nan malconten- 
to cu Serlimar. Como tal tra- 
hadonan di Ecotech a blokia 
entrada di dump ayera, pro- 
testando contra infrastructura 
den mal condicion riba dump 
di Parkietenbos. 

INFRASTRUCTURA 

MALO 

Sra. Joanette Vrutaal, di 
Ecotech a splica na BON DIA 
ARUBA cu nan tin hopi tem- 
po ta deliberando cu gerencia 
di Serlimar, pa nan drecha e 



Riba combinacion di potretnan por mira mas di e protesta di 
Ecotech na dump di Parkietenbos. 

co medio cu a resta pa asina 
yama atencion di e Gerencia 
di Serlimar tabata door di 
protesta dilanti di portanan di 
dump, door di blokia e acceso 
na dump. 

Pa un ora largo no tabata por 
a drenta y tampoco sali for di 
dump. Presente na e dump di 
Parkietenbos tabata tambe Sr. 
Fingal di Serlimar, y a yega 
na un acuerdo cu pa comien- 
so di otro siman gerencia di 
e dos companianan lo tene 
un reunion pa delibera riba e 
topico aki y p’asina yega na 
un solucion satisfactorio pa 
ambos partido. □ 



ta cerca di 2 ton di sushi ta 
wordo gedump riba e tereno 
na Parkietenbos. Y esaki ta 
genera un entrada hopi grandi 
pa Serlimar. 

Na varios ocasion, gerencia 
di Serlimar a priminti cu lo 
drecha e infrastructura, pero 
nada a wordo haci. Mien- 
trastanto, e trucknan di Ser- 
limar si ta core riba camin- 
danan den bon condicion y 
e trucknan di companianan 
priva tin cu core riba camin- 
danan den mal estado. 

PROTESTA 

P’esey, nan ta sinti cu e uni- 

Mientras Aruba ta yama turistanan di barco crucero ‘Bon Bini ’ 


Pasaheronan di barco crucero ta continua di keda atras ilega 



Barco 6 Monarch’ mara riba waf di Aruba 


ORANJESTAD — Mientras 
Aruba ta yama turistanan di 
barco crucero 'Bon Bini’ 
pasaheronan di barco crucero 
ta continua di keda atras ile- 
gal.Recientemente BON DIA 
ARUBA a publica e hecho cu 
turistanan ta bin Aruba riba 
barco crucero y despues di 
baha for di e barco y sali for 
di e salida principal di waf, 
sin cu nan ta bolbe bek. Esaki 
ta haci cu e hendenan aki ta 
keda atras riba un manera ile- 
gal riba nos isla. 

RIPITICION 

No tabata mucho tempo pasa 
cu for di e crucero ‘Horizon’ 
cu ta cay bou di compania 
Pullmanturs, 26 pasahero a 
keda atras. Asina atrobe di- 
aranson siman pasa cu barco 
‘Monarch’ cu tambe ta cay 
bou di mesun compania, un 
total di 6 pasahero Colombi- 
ano no a bolbe e barco y di e 
forma aki e hendenan aki ai- 
nda ta canando rond riba nos 
isla. 

SUSEDIDO 

Tabata diaranson 10.35, cu e 
barco crucero Monarch of the 


Seas a drenta haf di Oranjes- 
tad cu 2076 pasahero abordo. 
Mas o menos 07:25. 90 pas- 
ahero a baha y 84 a bin bek 
abordo. Anochi 8 or e barco 
mester bay direccion pa La 
Guaira, Venezuela y a sali cu 
2070 pasahero. Ora cu a con- 
trola 19.30, na e control final 
a resulta cu 6 pasahero a keda 


riba e isla ilegal y no a bolbe 
riba e barco. 

DETAYES 

Tur seis ta di nacionalidad 
Colombiano. Nan ta Pineda 
Mora, Sandra Viviana, Co- 
lombia 08 Sep 1989, Mina 
Tobar, Edwin Fernando, Co- 
lombia 28 Aug 1973, Palomi- 
no Palomino, Jorge, Colombia 


23 Apr 1978, Herrera Ruiz, 
Nelson Domingo, Colombia 
26 Sep 1977, Parra Perez, 
Jose Alexander, Colombian 
25 Jul 1970, Palacio Orlesso, 
Oliver Femey, Colombia 23 
Jan 1983. 

MONARCH 

E bapor a yega Amba pa 


prome biaha diaranson, pa 
cual e la ricibi e custumb- 
rando ricibimento, plakkaat 
y reconocemento. Loke no 
tabata planea, tabata e esta- 
dia ‘extende’ di e 6 Colombi- 
anonan. Riba cierto barconan 
cmcero, pasaheronan, mayo- 
ria Latino, ta purba nan suerte 
y keda atras. 

SIGURIDAD 

Segun informacion cu BON 
DIA ARUBA a ricibi, e pasa- 
heronan ta baha for di barco 
pasando door di siguridad 
emplea pa barco mes pero una 
bes nan baha for di e barco y 
cana den e terminal, nan por 
sali for di waf y subi caya sin 
cu nan no tin nodo di laga 
entre otro un paspoort atras, 
cerca siguridad local. 

Control di banda di Amba pa 
subi waf ta mas estricto pero 
pa baha ta confia riba sigu- 
ridad di un tercera. Pregunta 
ta, si esaki a bin ta sosode 
na varios ocasion caba kico 
mester wordo haci pa cera e 
buraco den e sistema aki? Y 
cuanto tempo lo tuma pa bin 
cu solucionnan concreto? □ 


John Larmonie, Vocero di Polis relaciona cu turistanan di barco cu ta keda atras 



“Ilegalidad no ta un crimen mas, nan a cambia e ley” 


Sr. John Larmonie, Vocero di Polis. 


Turistanan di 6 Monarch’ para den fila pa subi 
bek e crucero. 


ORANJESTAD - Den cuadro di fenomeno cu tur- 
istanan ta bin riba barco crucero y ta keda atras riba 
nos isla (lesa articulo ariba) BON DIA ARUBA a 
papia cu Sr. John Larmonie, Vocero di Polis, cu a 
bisa ilegalidad no ta un crimen mas, nan a cambia 
e ley. 

CONTROL 

E Vocero di Cuerpo Policial ta remarca cu tin con- 
trol di vigilancia riba waf. “E siguridad di waf cu ta 
eynan ta mas tanto pa percura pa hendenan di afo 
cu no ta autorisa no subi riba tereno di waf. Loke 
Polis ta haci, nan ta para eynan, nan ta observa e 
hendenan cu ta baha y si tin cualkier situacion fuera 
di lo normal, siguridad ta comunica esaki cu Polis,” 
Larmonie a bisa BON DIA ARUBA. 


CRIMEN 

Larmonie ta sigui bisa, “Pero pa loke ta trata e tur- 
ista mes, antes ilegalidad tabata un crimen pero 
Amba no por keda atras cu e resto di mundo. For di 
ki dia bo tin cu trata e hendenan manera criminal. 
Amba a realisa cu ilegalidad no ta echt un crimen, e 
ta algo contra di ley pasobra bo tin cu drenta un pais 
na e manera corecto, pero no cu por trata e hendenan 
malo. Mirando e hecho cu nos ta promoviendo Am- 
ba duro como destinacion turistico, Polis sigur, sigur 
no ta bay trata mucho bmto e turistanan di barco.” 
TENE CUENTA 

Segun Larmonie, mester tene cuenta cu esunnan cu 
ta baha ta hopi pero esunnan cu ta keda atras kisas 
ta 3 pa 4 of manera ultimo biaha, 6 persona di e 800 


pa 1000 hendenan cu si a bin pa berdaderamente 
bishita nos isla. 

Segun Larmonie, esakinan ta hendenan cu ta bin pa 
busca trabou den hotel y contmccion señalando cu 
nan no ta echt criminal. “Somewhere along the line, 
nos ta pisca nan bek, nan ta keda un paar di tem- 
po akinan ‘onder doken’ nan ta traha pero si nan a 
haya nan den cualkier problema nos ta gara nan bek 
despues toch,” Larmonie a bisa. 

E1 a sigui bisa cu e control no semper ta 100% pero 
e consecuencianan ta hopi minimal pa e isla, dus no 
ta bay trata e turistanan malo pa algo cu no ta haci 
mucho daño pa e isla. “Ilegalidad no ta un crimen 
mas, nan a cambia e ley,” segun John Larmonie, Vo- 
cero di Polis. □ 

Minister di Infrastructura Benny Sevinger: Aunke ta drechando infrastructura 


Borchi di I Love Aruba ta keda dilanti 
Bestuurskantoor te ora haya otro destinacion 


ORANJESTAD - E borchi 
di I Love Aruba ta keda di- 
lanti bestuurskantoor te ora 
tin un otro desicion pa move 
pa un oro luga. E borchi di I 
Love Aruba ta un borchi cu 
a haya hopi acogida intema- 
cionalmente, segun Minister 
Sevinger. E tipo di propa- 
gandanan aki Amba no por 
pag’e. Cada hende cu a saca 
un potret a mand’e riba Face- 
book, Twiter of cualkier me- 

Logo di I Love Aruba dilanti di Bestuurskantoor 


Minister di Infrastructura 
Benny Sevinger 

dia social, ta un promocion cu 
a duna na Amba sin cu bo por 
page. Segun e Minister e bor- 
chi ta eynan y e lo keda eynan 
temporalmente te ora tin un 
otro decision si e lo bay e otro 
banda, caminda cu ta bay crea 
e Linear Park. 

ILOVE ARUBA 
E borchi di I Love Amba ta un 
borchi cu a haya hopi acogida 
internacionalmente, segun 


Minister Sevinger. E tipo di 
propagandanan aki Amba no 
por pag’e. Cada hende cu a 
saca un potret a mand’e riba 
Facebook, Twiter of cualkier 
media social, ta un promocion 
cu a duna na Amba sin cu bo 
por page. Segun e Minister e 
borchi ta eynan y e lo keda 
eynan temporalmente te ora 
tin un otro decision si e lo bay 
e otro banda, caminda cu ta 


bay crea e Linear Park. Mien- 
trastanto e ta keda eynan y e ta 
haci un bon trabou. Mesun cos 
cu e logo na Plasa Turismo cu 
ta haciendo e mesun trabou y 
ta promocion cu no por paga 
p’e. hendenan cu wak e potret 
nan aki ta haya e deseo pa bin 
bishita Amba y ta puntra na 
unda esey ta. 

Mientrastanto e ta keda ey- 
nan y e ta haci un bon trabou. 


Mesun cos cu e logo na Plasa 
Turismo cu ta haciendo e me- 
sun trabou y ta promocion cu 
no por paga p’e. hendenan cu 
wak e potret nan aki ta haya e 
deseo pa bin bishita Aruba y 
ta puntra na unda esey ta. 

INFRASTRUCTURA 
Actualmente ta drechando e 
infrastructura dilanti di pala- 
cio di gobemacion. E infra- 
stmctura dilanti di Bestuur- 


skantoor ta un proyecto cu ta 
bezig cune pa un aña caba. 
Minister di Infrastmctura Sr. 
Benny Sevinger a bisa cu 
na diferente biaha a para e 
proyecto aki pa motibo cu ta 
bezig cu diferente proyecto 
rond di centro di ciudad. Pa 
evita cu tin problema cu mo- 
bilisacion den centro di ciu- 
dad tur caminda tur ora, pero 
despues di un aña y awor cu 
e trabou den Caya Grandi ta 
hopi adelanta,a dicidi cu ta 
sigui cu e proyecto dilanti di 
bestuurskantoor. 

EMBEYECIMENTO 
E ta parti di embeyecemento 
di Oranjestad y tambe parti di 
mobilisacion. Dilanti Bestu- 
urskantoor Gobiemo a dicidi 
cu ta bay conserva Bestuur- 
skantoor. Pa conserva esaki 
mester drecha esaki y traha 
un edificio banda di dje pa 
hacie un Bestuurskantoor cu 
por funciona cu 7 of 9 Minis- 
ter den dje y e edificio aki ta 
traha pa 9 Minister. E ora ey 
mester duna tambe cu Gobi- 
emo ta empuha infrastmctura 
no solamente rond, pero na 
e parti caminda gobemacion 
ta tuma luga, mester ta di un 
nivel eleva pa asina ora e local 
nan y turistanan pasa eynan, 
wak cu e luga ta drecha.Q 



Trabounan andando dilanti di Bestuurskantoor Dilanti porta di Bestuurskantoor caminda cu ta drechando 

Minister di Infrastructura Benny Sevinger 


Segun Minister di Infrastructura Benny Sevinger riba keho contra DOW 


Si tin cosnan cu no ta cana bon 
den departamento di Gobierno 
mester denuncia nan 


riba mapanan cu no ta wordo 
traha dor di trahadonan di 
DOW. Si tin casonan asina 
cu prueba, mester presenta e 
pruebanan ey. Na momento 
cu haya esakinan mester tuma 
paso. Hopi biaha tin hende ta 
bisa cu tin cosnan cu ta pasa 
den un departamento, pero no 


ta entrega prueba of demanda 
y tur cos ta keda den halto. E 
mandatario a bisa cu e comis- 
ion bou di guia di Minister 
Presidente cu ta bay trece e 
asunto di integridad dilanti ta 
bay cuminsa haci nan trabou e 
lo pasa tur departamento y ta 
spera cu tur hende cumpli cu e 


reglanan di bon gobernacion. 
Si tin keho of prueba di cual- 
kier iregularidad, mester por 
actua y entrega un keho riba 
esakinan. 

E mandatario a bisa cu si tin 
un prueba, nan ta dispuesto 
como Gobiemo pa acepta 
esaki.Q 


ORANJESTAD - Minister 
Benny Sevinger a bisa cu 
den ley di empleado publico 
e reglanan ta bon stipula. Si 
bo ta un empleado publico 
bo por haci otro trabou, den 
aprobacion di e Minister den 
caso di Gobiemo y e no mag 
di tin conflicto cu e trabou 
cu bo ta haci. Tur departa- 
mento y servicio di Gobierno 
tin e notificacion ey, DOW 
y DIP tambe tine. E manda- 
tario ta kere cu tur hende ta 
cumpliendo cu esey. Semper 
por tin aki aya algun cu no 
ta cumpli cun’e. Gobierno 
ta bezig cu un comision riba 
codigo di trabou y integridad 
di Gobierno cu ta cuminsa pa 
duna lectura na departamento 
nan pa pone nan mes na altura 
di e regla nan. 

FUTURO 

Den futuro poco poco mester 
cambia e forma con cosnan ta 
bayendo, sin respeta e regla- 
nan si esaki ta e caso. E man- 
datario a bisa cu tin hende ta 
haci trabou na banda y ta algo 
cu bo no por para. P pero bo 
tin cu controle y mester wak 
cu e no ta un conflicto di in- 
teres na e momento cu e tra- 
bou cu abo ta haci, si bo ta 
haci side job cu por tin con- 
secuencia pa e trabou cu bo ta 
haci. 

E mandatario a bisa cu ta 
algo cu mester sigui vigila, 
pa evita cu e casonan aki por 
presenta. 

E mandatario a indica cu e ta 
kere cu e comision cu a cum- 
insa haci su trabou caba lo 
cuminsa duna e lecturanan, 
cu nan lo yega cu e mensahe 
na tur trahado di Gobiemo y 
tambe pa Minister y cualkier 
departamento y sector priva. 

DENUNCIA 

Si Camara di Comercio ta 
wak e como punto di preo- 
cupacion, Gobiemo tambe ta 
wak e mesun cos segun Sev- 
inger. E mandatario a bisa cu 
si tin mapanan cu ta wordo 
traha dor di trahadonan di 
DOW y ta haya preferencia 

E miembro mas special di cas tm chens 
di paga bo hipoteca pa 1 añaU 

• Scirbi: Nomber, adres y telefon patras di e recibo. 

DOG CHOW KNOWS HE’S MORE THAN A DOG. 

HE’S PART OF YOUR FAMILY. 

Segun e lider UPP ta sigui pa eleccion 


Booshi Wever a garantisa cu e no tin ningun intencion 

pa bolbe den Partido MEP 



Parlamentario Independiente Booshi Wever 


ORANJESTAD - Parlamen- 
tario Booshi Wever a bisa cu 
tin hopi luna ta bisa cu Wever 
no por sigui cu su partido. 
Wever a bisa cu e ta drumi tur 
anochi trankilo paso su con- 
senshi ta limpi. E redashi cu 
Wever ta bay bek MEP e ta 
laga pa asunto di esunnan cu 
ta haci e mal promocion ei. Di 
otro banda lamentablemente 
lider di MEP a bisa y a habri 
caminda pa cierto pensamento 
nan, caminda cu e la bisa cu e 
unico persona cu a bisa cu no 
ta bin riba lista ta Nilo Swean. 
Tin hopi otro hende cu no ta 
bay riba lista di MEP y esey 
nan no ta wordo menciona. 

DECISION 

Wever a bisa cu e la tuma 
un decision pa lanta un or- 
ganisacion politico cu ta to- 
talmente otro y diferente cu 


e partidonan. E caminda cu 
la a scoge desde 2011 ora e la 
bandona filanan di MEP, ta pa 
cuminsa cu un organisacion 
politico nobo cu ta determina 
pa scapa Aruba. Wever a bisa 
e ta bay completamente cu e 
partido aki padilanti. Ta spera 
cu den e siman aki ta haya 
contesta di Conseho Nacional 
Electoral(CNE) pa aproba e 
statuutnan. 

PROGRAMA 

E intencion ta pa finalisa e 
programa di partido pa despu- 
es cuminsa cu e proceso pa 
sera candidatonan y cu su de- 
bido tempo lo anuncia esaki. 
Na esunnan cu lcier keda fo- 
menta discordia y crea e im- 
presion cu UPP no ta bin, ki- 
sas ta paso nan tin nan agenda 
scondi pa bisa esaki. E afili- 
acion cu MEP ta algo cu no ta 


bay sosode y Booshi Wever 
no ta bay bek MEP. Wever a 
bisa cu e ta papia esaki den 
nomber id varios di esunnan 
den UPP. 


UPP 

Si ta asina leu cu Wever no 
participa mes den eleccion, 
UPP ta bay eleccion. E Parla- 
mentario a bisa cu nan ta bay 
participa pa drenta Gobiemo 
y pa hiba un gobernacion dre- 
chi y hiba un politica fuerte 
pa Ambianisa e comunidad 
aki, pa asina e local nan bin 
na prome luga, pa asina trata 
e admision di hendenan nobo 
pa Amba. Wever a bisa cu tin 
cosnan a pasa den MEP y e la 
scoge un caminda indepen- 
diente di MEP pa sigui cu su 
carera politico y e forma con 
nan ta mira e tareanan social 
Democrata den e pais aki.Q 


Parlamentario Independiente Booshi Wever: Diripiente kier defende trahadonan di Arubus 

Hunta di comisario, gerencia y Minister mester saca 

nan conclusion den caso di Arubus 



Parlamentario Independiente Booshi Wever 


ORANJESTAD - M Minis- 
ter Otmar Oduber ta un hip- 
ocrita”, asina Parlamentario 
Booshi Wever a cuminsa bisa, 
riba e situacion di trahadonan 
di Ambus. E Parlamentario 
a indica cu ta for di cumin- 
samento di Febmari 2013 e 
caso di Ambus a bin dilanti. 
E momento ey Wever a bisa 
cu conocemento y acuerdo 
cu Otmar Oduber Minister 


di Transporte responsabel pa 
Ambus, a tuma e paso pa per- 
sigui varios empleado di Am- 
bus, caminda e director a haci 
su mes culpabel hunto cu e 
hunta di directiva y e gerencia 
di Ambus, dor di trata di kita 
pan di tatanan di famia. 
ARUBUS 

E tempo ey Wever a lceda 
tilda door di mandatarionan y 
tambe gerencia di Ambus, cu 


Wever ta defende ladronnan. 
Wever a bisa cu e no kier haci 
esaki, pero e la bisa cu tin 
cosnan cu ta straño cu machi- 
nan cu no ta funciona drechi 
y despues kier acusa hende cu 
nan ta ladron. Wever a bisa cu 
e tabata convenci cu Hues ta 
bay duna un sentencia husto 
y si e hendenan aki mester 
gana e caso, tanto e minis- 
ter como e hunta di directiva 
mester saca na conclusion. Ta 
inaceptabel cu pa motibo di 
presion di ariba a bin pa kita 
hende for di trabou inhusta- 
mente y ta haci manera nada 
un pasa y ta sigui normal. 
Wever a bisa cu e no ta papia 
di problema so, pero ta bin cu 
solucion. Un di e solucionnan 
ta cu si un minister haci su 
mes culpabel na persecucion 
politico y e ta den un senten- 
cia, e minister ta wordo poni 
personalmente responsabel. 

MASCASO 

E situacionnan aki a sosode 
den caso di Ambus y tambe 
den caso di IMSAN. A per- 
sigui hendenan pasobra nan a 
skirbi un carta na IMSAN y 
mester a paga pueblo di Am- 
ba mas cu 1 miyon florin pa 
paga hendenan pa na bay paso 
a persigui nan. Wever ta kere 
cu e situacionnan aki no por 


sigui asina 
y e minister 
mester para 
responsabel 
pa esaki. Ta 
hopi hip- 
ocrita di e 
minister, 
pa bisa cu 
nunca e la 
ofende e tra- 
hadonan di 
Ambus. E 
trahadonan 
di Ambus 
merece un 
disculpa pu- 
blico di tan- 
to e director 
di Ambus y 
e minister 
concemi pa 
e palabran- 
an di abuso 

cu a keda uza contra di e tra- 
hadonan aki. hues a mustra 
Ambus cu si e no tuma e tra- 
hadonan be na trabou, mester 
paga e trahadonan 500 florin 
pa dia pa cabes, cu nan no 
traha. 

INCAPAS 

Wever ta kere cu e direc- 
tor awor aki ta incapacita 
pa maneha Ambus. Loke e 
persona aki a haci ta cu den 
eleccion pasa e la baha e ban- 


dera geel y hisa esun berde y 
p’esey e la haya un posicion. 
Sin pidi disculpa y sin respon- 
sabilisa su mes pa e person- 
anan cu e la persigui, e mester 
bay traha cu e personanan aki. 
Pesey Wever ta kere cu tanto 
directiva como tambe director 
y e minister mester saca nan 
conclusion, paso con ta posi- 
bel cu nan por bay traha na un 
manera sano cu e personanan 
aki.Q 


PUNTO Dl ORO 

Ta busca 

2 HELPER 

Adres: Tanki Leendert #121-K 
Contact persoon: Prokash 
Tel: 734-0000 


Prome cu solicita of yama mester pasa registra 
na DPL Seroe Blanco #4, cu un cedula of papel 
di afl. 5,= di Registro Civil entre 7:30 am -11:00 
mainta di Dialuna pa Diabierna. 























LOCALIE 


DIABIERNA 24 MEI 2013 


Segun Sra. Sanaa Baroud, Director Ehecutivo di PFTSA 


“Pa 31 di December 2013 segun ley tur compania mester 
tin un plan di pensioen pa nan empleadonan 






n 



Sra. Sanaa Baroud, Director Ehecutivo di PFTSA y Sr. Jossy Lacle, 
Presidente di PFTSA. 


ORANJESTAD - Sra. Sanaa 
Baroud, Director Ehecutivo di 
PFTSA kier recorda tur doño 
di companiana cu ley ta stipu- 
la cu pa 31 di December 2013 
nan mester tin un plan di pen- 
sioen pa nan empleadonan. 
Durante conferencia di prensa 
recien cu Pension Fund Tour- 
ism Sector Aruba (PFTSA), e 
compania a haci un yamada 
na tur nan miembronan como 
tambe na pueblo en general 
y companianan cu ta cay den 
sector turistico pa atende nan 
asamblea general cu lo bay ta 
dia 11 di Juni pa 4or di atardi 
na La Cabana Beach and Rac- 
quet Club. 

ASAMBLEA GENERAL 

Durante e asamblea general e 
cifranan anual di 2012 lo wor- 
do presenta y tambe lo bay tin 
un orador special cu lo ta Sr. 
Martijn Balkenstijn di CBS 
(Central Bureau of Statistics). 
Sr. Balkenstijn lo splica entre 
otro di e edad di pensioen y 
otro informacion concreto pa 
e asunto di pensioen. Otro 
orador lo ta Sr. Laurence 
Casen di Corsou cu ta PFTSA 
su actuario, e persona certifi- 
ca pa calcula pensioen. Tam- 
be Sr. Jamil Tromp, Contador 
di e compania como tambe 
miembronan di hunta cu lo 
bay ta disponibel pa contesta 
pregunta, ekipo di maneho y 
miembronan. 

COVERAGE RATIO 
Jossy Lacle, Presidente di 
PFTSA a remarca cu e com- 
pania ta uno cu ya tin 20 aña 
di experiencia y ta cay bou di 
supervision di Banco Central 
di Aruba, unda nan ta en- 
trega nan relato a base men- 
sual. PFTSA tin mas cu 100 


compania cu mas o menos 6 
mil participante den e fondo. 
66 e fondo ta hopi grandi, pa 
Aruba mi ta kere cu e ta esun 
mas grandi despues di esun 
di ambtenaarnan di APFA,” 
Lacle a bisa. E Presidente di 
PFTSA a sigui bisa cu nan 
a cera aña 2012 cu un 6 cov- 
erage ratio’ di 104%. Esaki 
ta un cobertura cu mester ta 
minimo 100%. E porcentahe 
aki ta sigura e compania cu na 
momento e participantenan 
bay cu pensioen, e placa tey. 

TRAN SP ARENCIA 
Lacle ta sigui bisa cu nan ta 
traha a base di transparencia 
y di e forma aki tambe nan ta 
informa nan participantenan 
por medio di asambleanan 
general cu nan ta tene a base 
anual, e cifranan di e aña an- 
terior. 

STIPULA PA LEY 

Na mes momento PFTSA 
kier invita tur doño di com- 
pania cu no ta sigur si nan ta 
cay bou di sector turistico pa 
subi nan pagina web www. 
pftsa.com unda nan lo haya 
un lista, asina yama ISIC list, 
unda doño di companianan 
por wak si nan ta cay bou di 
e sector. Sra. Sanaa Baroud, 
Director Ehecutivo di PFT- 
SA, kier recorda tur doño di 
compania cu ta stipula pa ley, 
cu prome cu 31 di December 
2013, tur compania mester tin 
un plan di pensioen pa nan 
empleadonan. “Nos ta urgi tur 
compania den sector turistico 
cu no tin un plan di pensioen 
ainda pa nan empleadonan pa 
yama nos y cera e pensioen pa 
bo empleadonan prome cu dia 
31 di December,” Baroud a 
termina bisando. □ 

Segun Sra. Rufina Hasham, Fundacion Hende Muhe den Dificultad 

Te cu aña pasa nos tabatin 90 cliente pa e partiambulatorSo 

y mas cu 20 pa e parti residencial 



Imagennan di hende muhe cu ta pasa door maltrato fisico. 



Uzo di obhetonan na momento di maltrato fisico. 



Sra. Rufina Hasham, Trahado 
Social di e Fundacion Hende 
Muhe den Dificultad. 


ORANJESTAD - Segun Sra. 
Rufina Hasham, Fundacion 
Hende Muhe den Dificultad, 
te cu aña pasa nan taba- 
tin 90 cliente pa e par- 
ti ambulatorio y mas cu 
20 pa e parti residencial. 
Na Aruba tin hopi caso di 
maltrato entre pareha cu ta 
tuma luga, cual algun di nan 
ta wordo anuncia y ta busca 
ayudo pa sali for di e situa- 
cion, mientras cu otro ta keda 
den e situacion pa motibo di 
entre otro temor, isolacion 
of falta di sosten pa tuma e 
paso pa busca ayudo. Hopi 
biaha parehanan ta berdad- 
eramente stima otro pero pa 
falta di sanacion personal pa 
cosnan cu por a pasa cada 
un di e personanan den e 
relacion, den nan trayectorio 
di bida, ta haci cu kisas nan 
no por controla nan mes, na 


momento cu algo ta pone nan 
rabia. Situacion ta keda scala 
y niun di dos sa con pa tuma 
e iniciativa pa calma e situa- 
cion. Esaki por ta un di e situ- 
acionnan unda cosnan ta bay 
for di man. Un di e otro mo- 
tibonan por ta abuso mental, 
falta di respet na e matrimo- 
nio of infidelidad, cu ta hiba 
na maltrato fisico. Hopi por ta 
e situacionnan cu ta hiba na 
esaki, pero e bon noticia ta cu 
tin caminda pa tuma e prome 
paso na sanacion pa e matri- 
monio. 

FUNDACION 
BON DIA ARUBA a bishita, 
Fundacion pa hende muhe 
den dificultad y a entrevista 


Sra. Rufina Hasham, Trahado 
Social di e Fundacion cu a 
bisa BON DIA ARUBA cu 
prome cu tur cos nan no ta 
‘pro’ pa niun pareha divor- 
cia of bay laga otro. Semper 
lo busca na prome luga, e 


caminda pa salba e union of 
famia. Hasham ta conta cu 
Fundacion pa hende muhe 
den dificultad ta brinda dos 
tipo di servicio, aki ta trata 
di e parti ambulatorio como 
tambe e parti residencial cu 
ta un ‘shelter’ caminda cu nan 
ta duna ‘opvang’ na e hende 
muhenan. Te cu aña pasa e 
fundacion tabatin 90 cliente 
pa e parti ambulatorio y tiki 
riba 20 pa e parti residencial. 
Pa loke ta e parti residencial, 
fundacion ta yuda e hende 
muhe cu tin yiunan tambe. 
Unda tin cambeman cu es- 
pacio pa ‘vang op’ e tipo di 
situacionnan aki tambe. 

“E clientenan ta yega akinan 


riba nan propio iniciativa of 
nan ta wordo referi door di 
otro instancianan, o sea Polis, 
Directie Voordijraad, Directie 
Sociale Zaken, Trahado So- 
cialnan di scol y asina algun 
mas,” Hasham ta splica. 

MULTI-DISCIPLINARIO 

Hasham ta sigui splica cu 
hopi biaha ora bo ta trata cu 
maltrato fisico tin un lista di 
otro cosnan cu mester trata 
cu nan. Y mayoria biaha ta 
clientenan cu tin hopi tempo 
caba ta biba den e situacion y 
a bira tempo a busca ayudo. Y 
asina nan ta traha den un for- 
ma multi-disciplinario cu otro 
instancia y fundacionnan. Se- 
gun Hasham, un tercer kwart 
di e situacionnan tin droga 
envolvi den e relacion unda 
mayoria bes nan ta traha hun- 
to cu FADA (Fundacion Anti 
Droga Aruba) como tambe 
‘Teen Challenge’. 

TRAHADONAN SOCIAL 

“Fundacion pa hende muhe 
den dificultad tin trahadonan 
social den servicio, pero nos 


no tin un psicologo of tera- 
pista pa bay mas a leu cu e 
clientenan. Nos ta yuda te 
unda nos por y ta duna nan 
tur informacion pero hopi bi- 
aha e hendenan aki door cu 
nan tin asina tanto tempo den 
e situacion y ta asina traumisa 
y e ora nos ta busca yudansa 
mas a leu. Cual nos ta haya 
masha bon mes di Sociale Za- 
ken, clientenan cu ta kedando 
cerca nos akinan den ‘shelter’ 
nan ta hasta bin te akinan bin 
duna nan e guia necesario,” 
Hasham ta splica. 

ARUBANO 

Hasham ta splica cu e nacio- 
nalidad mas nan ta haya ta e 
hende muhe Arubano. Despu- 
es Colombia, Venezuela, 
Santo Domingo y otro nacio- 
nalidadnan. Pa loke ta trata e 
clientenan di origen Colom- 


biano y Venezolano, for di 
cada 10 di nan, 8 di nan ta 
casa cu un homber Arubano. 
Esaki ta haci cu hopi biaha 
e hende muhe a keda den e 
situacion pa motibo cu nan ta 
depende economicamente na 
e homber, of nan tin yiunan 
chikito y nan ta wordo isola y 
keda den e situacion. 

“Nos no t’ey pa kibra niun 
famia, pero tin biaha lamen- 
tablemente, nan tin pa scoge 
pa esey pasobra no tin niun 
manera,” Hasham ta remarca. 
Hasham ta splica cu e hende 
homber ta wordo yama y 
asina nan ta purba di interme- 
dia y di experiencia Hasham 
ta bisa cu nan ta bin y e ora 
hunto nan ta tuma e deci- 
sion, si nan ta haya nan guia 
na fundacion mes of nan ta 
haya un terapista via Sociale 
Zaken.Q 


ARCON N.V. 

Ta busca 

Muchanan ta wordo traumatisa door di e situacion na cas. 

Segun Minister di Labor, Transportey Turismo Otmar Oduber: despues di a warda 10 aña 


Aruba a firma un acuerdo importante cu FAA di 

Merca relaciona cu cooperacion 


ORANJESTAD - Diahuebs 
den oranan di atardi a tuma 
luga na cas di Embahador di 
Reino Hulandes na Wash- 
ington DC e firmamento di 
acuerdo di cooperacion cu 
Federal Aviation Administra- 
tion (FAA) na Merca, unda cu 
Minister di Fabor, Transporte 
y Turismo Sr. Otmar Oduber 
tabata presente. Ta trata aki 
di un acuerdo cu tabata pen- 
diente pa hopi aña caba y cu 
finalmente a wordo firma, 
despues cu Sr. Oduber du- 
rante su biahe fin di aña pasa 
pa Merca a pusha pa e firma- 
mento por a tuma luga. Hunto 
cu Minister Oduber, tambe a 
firma e acuerdo aki minister- 
nan di Corsou y Sint Maarten, 
representante di Hulanda pa 
BES eilanden y represent- 
ante di Aeronautical Service 
Provider (ANSP). Segun Sr. 
Oduber,a tuma mas di 10 aña 
pa por a formalisa e acuerdo 
aki, pero por bisa cu To bue- 
no se hace esperar’. E ta sigui 
bisa, cu na mita di añanan 90 
Aruba a enfrenta algun reto, 
pero cu Aruba a siña di e ex- 
periencia aki. Na 1997 Aruba 
a logra recupera su status di 
categoria 1 y desde e tempo 
ey a focus continuamente 
den training y mehoracion di 


staf di Departamento di Avia- 
cion Civil como tambe riba e 
modificacionnan necesario pa 
por enfrenta e retonan den e 
industria di aviacion, special- 
mente e aspecto di siguridad. 
E1 a duna di conoce tambe 
cu a pesar di no tabata tin un 
acuerdo formal cu FAA, e rel- 
acion entre Aruba y entidad 
Mericano semper tabata uno 
bon y fructifero durante e ul- 
timo añanan. Aña pasa Aruba 
a ricibi bishita di e organisa- 
cion aki pa revisa e diferente 
aspectonan di e standardnan 
operacional y control di De- 
partamento di Aviacion Civil, 
c.q. aeropuerto, cual FAA a 
haya cu ta adecuado. Pesar di 
esaki, Minister Otmar Oduber 
ta sigui bisa, cu Aruba lo sigui 
traha pa mehora e operacion y 
control y hiba nan na un nivel 
y calidad mas halto. 

E mandatario a comparti tam- 
be algun cifra importante cu 
esunnan presente pa e ocasion 
aki. Cantidad di pasahero- 
nan cu a pasa na aeropuerto 
di Aruba na 2012 ta riba 2.1 
miyon. E total di movecion 
di vuelonan comercial tabata 
riba 30 mil. Di e total di pasa- 
heronan saliendo for di Aruba 
(1,043,174), 57% a biaha pa 
Merca. Banda di esaki, el a 



Anuncio 

Reiaciona cu un reunion pa nos 
empleadonan nos oficina ta cera 
lempran awe diabierna 24 di mei. 

AZV San Nicolas pa 12:00 'r, 

AZV Rumbastraat pa 13:00'r. 

Nos discuipa pa e inconveriencia. 



Minister Otmar Oduber hunto cu ministernan di Corsou y Sint Maarten, representante di 
Hulanda pa BES eilanden y representante di Aeronautical Service Provider (ANSP). 


indica cu Aruba tin e privile- 
gio di tin e US Border Con- 
trol Immigration and Cus- 
toms na aeropuerto pa ya mas 
di 10 aña, lo cual ta facilita 
biahenan pa Merca. 

Tur e motibonan menciona 
pa e mandatario ta mustra e 
importancia di mantene e bon 
relacion y comunicacion cu 
autoridadnan di FAA, ademas 
di cumpli cu e rekisitonan pa 
siguridad di aviacion civil. 


“Mi por sigura boso cu nos 
lo sigui cu e mehoracion di e 
operacion y control di Depar- 
tamento di Aviacion civil y 
operacion di aeropuerto, pa di 
e forma aki ofrece un produc- 
to di calidad pa monitorea e 
siguridad di aviacion interna- 
cional den e region. Pronto lo 
por ripara e cambionan y me- 
horacion na Departamento di 
Aviacion Civil, pa por tin op- 
eracionnan y control mayor y 


mas productivo”, Sr. Oduber 
a duna di conoce. 

Na final Minister a expresa 
cu e acuerdo firma ta un for- 
malisacion di e cooperacion 
existente cu FAA. E ta sigui 
bisa, cu e tin confianza cu e 
relacion cu FAA lo continua 
riba e mesun nivel halto cu 
semper tabata y cu caminda 
mester bin mehoracionnan, lo 
conta cu e sosten di Gobierno 
di Aruba.Q 

Durante simposio di mucha organisa pa UNICEF mr. dr. Hellen van der Wal hopi critico: 

UNICEF a conclui cu ta bayendo basta bon cu 
Aruba pues nos por lubida subsidio 


ORANJESTAD - Durante 
un simposio presenta pa UNI- 
CEF cu a tuma luga dia ayera, 
dia 23 di Mei na Leiden, mr. 
dr. Helen van der Wal tabata 
hopi critico pa loke ta trata e 
resultadonan di un investiga- 
cion haci riba e situacion di 
muchanan den parti di Caribe 
den Reino. E1 a sigui relata cu 
UNICEF a saca e conclusion 
cu ta bayendo basta bon na 
Aruba y nos por wel di lubida 
cu nos lo bin na remarca pa 
cualkier subsidio y sosten for 
di NGOnan intemacional. 

E simposio, “Koninkrijkskin- 



Mr. dr. Hellen van der Wal. 


deren” a tuma luga na Leiden 
y a wordo presencia door di 
Gobernador di Amba, S.E. 
Fredis Refunjol, Minister 
pa Asuntonan Economico, 
Social y Cultura, Michelle 
Hooyboer-Winklaar y Min- 
ister Plasterk di Relacionnan 
di Reino. E investigacion 
riba derechonan di mucha 
den islanan BES a wordo 
ehecuta pa UNICEF Neder- 
land, mientras cu UNICEF 
Panama a haci su investiga- 
cion na Amba, Corsou y Sint 
Maarten, door di un bureau di 
investigacion for di Ecuador. 
Durante e merdia di e simpo- 
sio a tuma luga varios tayer 
pa cada pais. Mr. dr. Helen 
van der Wal a duna su opinion 
durante e workshop di Amba 
y a bisa como lo siguiente: 
“Loke a yama mi atencion 
ta cu UNICEF Nederland ta 
mas critico riba e situacion 
di e muchanan y nan derecho 
riba islanan BES cu UNICEF 
Panama tin riba Amba. Apa- 
rentemente esaki ta debi cu 
e investigacion na Amba a 
wordo efectua pa e hendenan 
for di Ecuador: un pais pober 
caminda muchanan tin’e hopi 
moeilijk. Compara cu Ecua- 
dor, Amba ta un paraiso. In- 



Riba e foto por mira S.E. Gobernador di Aruba, sr. Fredis Refunjol durante e simposio teni na 

Universidad na Leiden. 


vestigadonan Latino Ameri- 
cano a evalua practicamente 
mas suave riba derechonan di 
mucha na Amba compara cu 
e investigadonan Hulandes 
riba e islanan BES. 

Mi ta haya cu esey tabata un 
chens perdi. E derecho y situ- 
acion di e muchanan riba tur 
seis isla no ta diferencia hopi. 


ab 


bank 


Announcement 

Due to staff training AIB Bank N.V.will be closed for the public on 
Friday, May 24 from 2:00pm - 5:00pm. 


UNICEF Nederland ta hopi 
critico riba e islanan BES y 
UNICEF Panama a entrega 
un rapport riba Amba siman 
pasa mustrando cu e situacion 
na Amba ta “valt mee”. Awo 
nos tin den Reino tres norma: 
Muchanan Hulandes ta segun 
UNICEF esunnan di mas di- 
choso na mundo, riba Amba 
e ta valt mee y pa loke ta trata 
islanan BES, ta hopi critico 
riba esaki... 

E label aki ta haci dentro di 
e movecion di derechonan di 
mucha den Caribe y Latino 
America mas malo cu bon. 
Mi tabata pa 4 aña largo un 
representante den e area di 
Caribe den e NGO Advisory 
Council for Violence Against 
Children. Mi no a haya nin- 


gun clase di sosten pa dere- 
chonan di mucha na Amba 
y Antias Hulandes, pasobra 
nos imagen tabata demasiado 
bon, cu nos tabata tin demasi- 
ado placa y cu nos ta cay “bou 
di Hulanda”. Esey ta profun- 
do, vooral si nos ta haya sos- 
ten for di Hulanda: pasobra 
nos ta un pais autonomo y, pa 
loke ta trata UNICEF, paso- 
bra nos ta cay bao di UNICEF 
Panama. 

Cu e investigacion aki nos 
ta sali for di panchi, cay den 
candela.” Esey tabata e opin- 
ion basta skerpi di parti di 
mr. dr. Hellen van der Wal, 
pa loke ta trata e resultado di 
investigacion riba e situacion 
di muchanan na Amba treci 
door di UNICEF.Q 


AIB BANK N.V. 


Skill on your side 





Rhodhana Security Services & Consultancy N. V., is a professional 
company, established in Aruba since 1990. Serving the Aruban Community - 
“Always Reliable”. 

Rhodhana has the following openings, as per immediately: 


1(5) Security Guards (m)| 

Operation is active 24 hours-a-day, 7 days-a-week. 

You must be willing to work at several posts. You are healthy, strong, in good condition 
and between 20 and 50 years. You are Drug Free, you can present a Good Conduct 
paper and can speak Papiamento and English fluently and at least one other foreign 
language. 


[Base Station Qperator (m/f)| 

You will be working in the heart of the organization. In the Private Alarm Center of 
Rhodhana SecurityN.V., where all the action is! You are between 30 and 45 years, must 
have a minimum education of completed HAVO or equivalent, be able to speak 
Papiamento, Dutch, English and Spanish fluently, you must be able to work with 
computers (Microsoñ Outlook/Microsoft Office), report writing, follow procedures, two- 
way radio communication, service oriented, you must be outgoing, can work under 
pressure, flexible and you must be willing to work all 3 shifts, weekends and Holidays. 
Prior Security experience is a pre. 

Aruban-Dutch citizens only please! 


APPLY TODAY! 


If you think you are the person we are looking for, please pass by our office personally to fill 
in your application, foreseen of picture, copy of diploma’s, reference letters, copy of driver’s 
license and if necessary a copy of your valid work permit. You must first register atDPL at 
Seroe Blanco with a valid ID or a Census registration between 0730-1100 a.m. Mon-Fri. 
Rhodhana Security N.V., Franklinstraat z/n (behind CMB Boulevard). Tel. 583 1885, Fax. 

583 1890 or e-mail Info@Rhodhana.com 

Incomplete, illegal and work permit applications will unfortunately not be accepted. 

All applicants are subject to undergo a drug testprior to hiring and will be treated with 
confidentiality. _ 

































Mama di e victima ta haya e castigo ta mucho abou 


CORTEIS?' 

8 aña di prizon exigi pa dokter falso Venezolano 


ORANJESTAD - Jose 
Gregorio Guaimacuto Rojas, 
acusa cu riba 21 December 
2011 a mata e dama P. durante 
practica di reformacion di bil, 
ayera merdia a bolbe presenta 
den Corte pa sigui cu e caso 
penal. Mama di e victima a 
presenta acompaña cu su tata 
y riba su flanel e tabatin foto 
di su yiu muhe cu a fayece 
na man di e sospechoso. E 
otro victima si no a presenta. 
Aparentemente door cu e no 
a desea di haci demanda di 
daño sino a bisa cu e ta laga 
tur cos den man di Dios, e no 
a presenta. E mama a presenta 
recibonan di gastonan cu en 
total ta suma alrededor di 
22.900 florin. 

EXIGENCIADI FISCAL 

Fiscal a bisa cu e caso aki a 
dura largo prome cu a bin den 
Corte. E1 a bisa cu esaki a causa 
hopi peso riba mama di victima 
P. y tambe e sospechoso Jose 
cu cada vez mester presenta 
den Corte. E caso aki ta encera 
con mester duna trato medico 
drechi. Si esaki no ta bon, kico 
ta e consecuencia. Den e caso 
aki e sospechoso a bin Aruba 
y den forma ilegal tabata haci 
practicanan cu consecuencia 
cu e victima a fayece. Ta 
conoci cu tin hopi interes den 
estetica y hopi ta laga nan mes 
reforma a cambio di pago. 
Door cu tin hopi interes, tin 
hendenan ta probecha di esaki 
y duna tratamento. Door di no 
sa mihor, hendenan a laga nan 
mes wordo usa pa un persona 
cu no ta dokter. 

DOKTER FALSO 

Fiscal a bisa cu esaki no ta 
conta solamente pa Jose pero 
tin diferente salon di beyesa 
na Aruba cu ta haci cosnan cu 
no ta permiti. E ta haya cu e 
sospechoso a saca probecho 
personal den su tratamento. 
E impresion di Fiscal ta, cu 
Jose ta pretende di ta un dokter 
y aparenta di ta un dokter 
siendo cu e ta un assistent di 
fisioterapista. Desde principio 
el a postula su mes como dokter 
specialisa riba estetica. Hasta 
cerca personal di Ambulance 
el a bisa cu e ta dokter. Na Polis 
tambe e sospechoso a bisa cu e 
ta un dokter. Na hospital el a 
bisa cu si logra hiba e victima 
Venezuela e lo haya dokter 
cu lo por traha cun’e. Fiscal 
a remarca cu e sospechoso 
tabata presenta su mes cu 
carchi di presentacion como 
dokter. Tur esaki, siendo cu e 
no sa nada di dokter. Fiscal ta 
puntra su mes si e sospechoso 
tabata pretende di ta dokter pa 
asina por gana confianza di 


hende pa e por trata nan. Ora 
a haci investigacionnan na 
Venezuela, a constata cu e no 
ta dokter. Fiscal a señala cu 
despues e sospechoso ta bisa 
cu el a traha cu specialistanan. 
Despues di 1 aña y 6 luna 
atendiendo cu e caso, Fiscal ta 
yega na conclusion cu Jose ta un 
gran malversador. Na opinion 
di Fiscal, consecuentemente e 
sospechoso tabata convence 
hende pa e trata nan cu 
intencion di gana placa. 
E tratamento tabata pone 
hende nan bida na peliger. 
E sospechoso tabata inyecta 
producto den curpa di hende, 
siendo cu esaki ta peligroso pa 
salud di hende. 

Fiscal a mustra cu entre 
October 2011 y December 
2011 e sospechoso Jose tabata 
na Aruba y tabata inyecta 
damanan cu productonan. 
Ademas Jose a duna les di 
estetica bou di e capa cu e ta 
un ciruhano estetico. Durante 
tratamento di e dama P. dia 21 
December 2011, Jose a causa 
cu e dama a fayece. Fiscal 
a señala cu e dama a haya 
tratamento na un cas sin cu a 
tene cuenta cu e parti steriel. 
A laga busca antibiotica ilegal 
na un snack pa e dama P. bebe. 
Fiscal a bisa cu e tabata na e 
cas y a bisa cu e luga no ta 
cumpli cu criterio di higiena. 
E1 a bisa cu e sospechoso 
a declara den Corte cu den 
prome instante el a kere cu 
tabata reaccion di curpa di e 
victima riba e productonan. 
Pero despues di investigacion 
na NFI na Hulanda, a resulta 
cu ta inyeccion malo el a 
haci. Fiscal tambe a mustra cu 
despues di e incidente, Jose a 
warda tur cos den su maleta cu 
intencion di bay. 

Remarcabel ta cu ora 
Ambulance a yega, el a bisa e 
miembronan di Ambulance cu 
e ta un dokter pero no ta bisa 
e personal nada, pa nan por 
a actua adecuadamente. Na 
hospital el a keda pretende di 
ta un dokter y a bisa mama di e 
victima si percura cu e victima 
yega cu avion Venezuela, e 
lo por haya dokter pa jud’e. 
Fiscal a bisa cu na hospital e 
sospechoso ningun momento 
a bisa nada di loke el a haci. 
E1 a bay for di hospital 
supuestamente pa bay hotel pa 
busca su documentonan. Fiscal 
ta kere cu ta huy e sospechoso 
kier a huy. 

MALVESADOR 
Fiscal a bisa Hues cu 
investigacion a mustra cu 
e sospechoso Jose, a duna 
diferente hende na Aruba 
les riba estetica y a duna nan 
diploma, siendo cu e no ta 


un cirujano estetico. Fiscal 
a mustra cu e acusacionnan 
contra Jose ta cu el a mata, 
falsificacion di diploma, 
malversacion. Na opinion di 
Fiscal, no ta nada straño cu e 
sospechoso a falsifica diploma 
y a malversa hende. Pa loke 
ta mata, a base di ley como 
dokter bo por traha cu hende 
solamente si bo tin diploma 
y ta reconoci. Tambe ta para 
cu segun ley, un hende cu 
no ta dokter, no por yama su 
mes dokter. E dunamento di 
inyeccion, dunamento di receta 
ta cay bou criterio di dokter. 
Fiscal ta haya cu Jose a gaña 
hende cu e ta dokter pa asina 
haya hende pa e traha riba nan 
y gana placa. Fiscal a sigui 
bisa cu ademas cu un dokter 
mester ta inscribi y ta reconoci, 
segun ley tin regla cu e dokter 
mester informa e pashent 
debidamente di e tratamento y 
e risiconan. Ademas cu segun 
ley, e dokter mester haya 
autorisacion di e pashent pa 
por trata e persona. Esakinan 
ta cosnan cu e sospechoso no 
tabata haci. 

Fiscal a bisa cu e sospechoso 
Jose no a actua como dokter sino 
como un malversador y a causa 
morto di e victima P. Fiscal ta 
haya tur tres e acusacionnan 
legalmente proba. E ta 
haya cu intencionalmente e 


sospechoso a mata e victima. 
Fiscal a bisa cu e ta haya cu 
tin suficiente prueba cu e 
sospechoso intencionalmente 
a injecta e victima cu bio fill 
gel cu consecuencia fatal. Di 
biaha despues di e tratamento, 
e victima a bira malo y a 
fayece. Investigacion di NFI 
ta mustra cu e bio fill gel a 
bay den ader y a bay para den 
pulmon y higra di e victima cu 
consecuencia morto. Fiscal a 
mustra cu e victima no tabatin 
record medico di ta malo o sea 
e tabata bon di salud. Fiscal a 
anticipa cu por ta cu abogado 
lo trece cu Ambulance lo a 
yega laat, pero a base di ley ta 
mustra claramente si ta door di 
mal practica, no por tira culpa 
riba otro cosnan. 

Fiscal ta haya cu e sospechoso 
a tuma risico cu door di e 
tratamento e victima por 
fayece. E1 a inyecta hende cu 
producto siendo cu e no ta 
autorisa pa inyecta. E1 a sigui 
bisa cu e sospechoso a uza 
producto cu ta sumamente 
peligroso pa curpa di hende. 
E sospechoso no a tuma 
precaucion pa si presenta un 
complicacion. A scoge un luga 
pa tratamento cu no ta adecuado 
pa si tin complicacion lo por 
actua. Ademas e sospechoso 
no a informa e personal di 
Ambulance y na hospital, kico 


el a haci pa asina por a }mda e 
victima. 

CASTIGO 

Fiscal a bisa cu e rapport di e 
specialista ciruhano plastico ta 
mustra bon cla cu e sospechoso 
a actua totalmente malo y no 
ta un dokter. E no a pone su 
mes na altura riba e peliger di 
e bio fill gel. E sospechoso a 
haci cosnan siendo cu e no tin 
e preparacion pa esaki. Fiscal 
a mustra cu no ta un biaha 
so, sino sistematicamente e 
sospechoso tabata haci esaki 
cu diferente hende. Y no ta un 
inyeccion so sino 2 ora largo 
e tabata inyecta hende cu e 
producto cu ta malo pa salud 
di hende. Fiscal ta haya cu ta 
importante pa mustra riba e 
sistematico cu e sospechoso 
tabata trata hende, siendo cu 
esaki ta peligroso pa salud di 
hende. 

Fiscal ta haya cu Gobiemo 
mester tuma medidanan pa 
evita cu lamentabel casonan 
asina lo sigui sosode na Aruba. 
E1 a exigi 8 aña di prizon pa 
e sospechoso Jose. Ora Fiscal 
a exigi e castigo, por a nota 
cu mama di e victima a keda 
sacudi cabes, indicando cu 
e no tabata di acuerdo cu e 
castigo y a hasta cuminsa yora. 
Awor ta Hues ta bay studia e 
caso pa dentro di algun siman 
dicta sentencia. □ 

Ta acusa e sospechoso di violacion di impuesto balora na 1.6 miyon florin 

Caso den Corte di sospechoso gara cu contrabanda di bebida 


ORANJESTAD - Ayera 
mainta tabatin un interesante 
caso di contrabanda di al- 
cohol caminda un total di 5 
sospechoso ta envolvi. Trata- 
mento di e caso tabata masha 
largo mes y na dado momento 
Hues a pospone esaki pa otro 
luna ya cu e Hues mes tabatin 
otro caso pa atende. 

TUR SOSPECHOSO TA 
LIBER 

E sospechosonan ta e Colom- 
bianonan L.D.H.R., G.V.B. y 
C.A.T.R. mientras cu tin dos 
Arubiano tambe esta E.G. y 
F.v.d.B. 

Ayera mainta dos di e Co- 
lombianonan no a presenta. A 
resulta cu na December 2012 
nan a wordo laga liber y nan 
a wordo deporta pa Colom- 
bia. E sospechoso C.A.T.R. a 
presenta sin su abogado. E1 a 
bisa Hues cu door di mal co- 
municacion pa cu e parti di 
pago, su abogado a desisti. E 
sospechoso a bisa Hues cu e 
kier asistencia di e abogado y 
cu e lo bay paga e abogado. E1 
a bisa Hues cu e ta prefera pa 
pospone e caso. Hues a bisa 
cu e ta prefera di trata e caso 
den su totalidad. Hues a pun- 
tra Fiscal kico e ta pensa di e 
peticion di e sospechoso. 
Fiscal ta haya sumamente fas- 
tioso e situacion aki. E1 a bisa 
cu tur e sospechosonan tin 
derecho di asistencia di abo- 
gado. 

Teniendo cuenta cu e derecho 
di sospechoso pa tin asisten- 
cia di abogado, el a pidi Hues 
pa pospone e caso contra e 
sospechoso C.A.T.R. E1 a 
remarca cu tin dos di e sos- 
pechosonan cu no ta presente. 
E ta haya cu por ta cu e dos- 
nan lo por presenta pa dia di e 
caso di C.A.T.R. 


Mr. Zara a splica cu su dos 
clientenan no ta presente pa- 
sobra nan a wordo deporta. 
Nan tabata kier ta presente 
den Corte. E1 a splica cu am- 
bos tin laso di 18 pa 20 aña cu 
Aruba door di trece carga. 
Hues a bisa cu for di Decem- 
ber 2012 nan tabata sa di e 
caso. Hues a bisa cu e ta bay 
di acuerdo pa pospone e caso 
di C.A.T.R. Hues a bisa cu e 
kier trata e caso mas pronto 
possible. 6 Juni 2’or di merdia 
lo sigui cu e caso di C.A.T.R. 
DOUANE AINTERCEPTA 
CONTRABANDO 
BON DIAARUBApor a com- 
pronde cu e caso tin di haci cu 
contrabando di bebida y cu a 
keda sin paga belasting ariba 
productonan cu lo ta core den 
miles di florin. 

Fiscal a acusa e grupo cu en- 
tre Januari 2012 te cu October 
2012, a haci contrabando di 
sigaria y bebida alcoholico. 
Ademas Fiscal ta acusa nan di 
ta forma parti di un organisa- 
cion criminal. 

Hues a puntra si Gobiemo ta 
haci demanda di daño. Fiscal 
a mustra cu di parti di Depar- 
tamento di Impuesto el a ricibi 
un carta, cual el a duna Hues. 
Hues a lesa e carta cu ta bisa 
cu Departamento di Impuesto 
lo bay cuminsa un caso civil 
ya cu nan demanda ta surpasa 
mas cu 50 mil florin. Den un 
caso penal ta te cu 50 mil flo- 
rin por demanda y na opinion 
di Departamento di Impuesto 
e demanda ta mucho mas cu 
50 mil florin. 

Hues a lesa e proces-verbaal 
di Polis cu ta mustra cu dia 12 
October 2012, miembronan 
di Duana Recherche a detene 
e Ambiano G. relaciona cu 
contrabanda di alcohol. Hues 


a mustra cu un funcionario 
halto di Duana, a notifica cu el 
a haya informacion cu tin con- 
trabanda di alcohol cu e boto 
Samurai. Tin indicacion cu 
ora e boto Samurai bin Amba, 
e ta carga yen di sigaria y al- 
cohol di free zone pa hiba Co- 
lombia. Sinembargo, ora nan 
ta cla pa bay Colombia, e con- 
trabando ta pasa. E barco aki 
ta bin regularmente Amba pa 
busca cos di free zone. Segun 
ley, cosnan cumpra na free 
zone, no por wordo importa. 
Si kier importa esakinan, 
mester paga e impuesto co- 
respondiente y esey no tabata 
sosode. 

Dia 12 October 2012, e fun- 
cionario di Duana a bay vigila 
movecion na e boto cu tabata 
mara na waf di Barcadera. 
Ademas tabatin otro unidad di 
Duana para cla pa drenta den 
accion ora esaki ta necesa- 
rio. E funcionario di Duana, 
haciendo uzo di verekijker 
special, a mira atardi un pick 
up di Amba Ports Authority 
(APA) bay direccion di Sam- 
urai. Anochi a mira un otro 
auto blauw di APA a bay para 
banda di e barco. Tanto un 
guardia di APA y un empleado 
di APA a baha bay na e boto. 
A mira e guardia tabata carga 
cahanan for di e barco pa yena 
e pick up. E pick up a cum- 
insa core sin luz cendi den di- 
reccion di un porta di waf di 
Barcadera cu intencion di sali. 
Esaki no tabata e porta normal 
sino un otro porta, banda unda 
e funcionario di Duana tabata 
scondi. E1 a tende con nan 
tabata habri e porta na parti 
Oost. 

E momento ey, el a duna or- 
den na otronan pa intercepta 
e pick up. Nan a sigui e pick 


up te na altura di Balashi ca- 
minda a para esaki y a puntra 
nan si tin documentonan pa 
saca productonan di waf. Nan 
no por a mustra y e sospecho- 
sonan C. y L. a wordo deteni. 
A constata cu den e pick up 
tabatin un cantidad di alcohol, 
barinan di diesel, un carton di 
sigaria. Despues a detene e 
otronan. E capitan di Samurai 
a wordo deteni tambe. E boto 
Samurai a keda confisca. 
COMO 1.6 MIYON 
FLORIN DIIMPUESTO 
SIN PAGA 

Investigacion a mustra cu en- 
tre Januari 2012 y October 
2012, a cumpra alcohol na 
dos compania den free zone 
pa bay riba Samurai. E inten- 
cion tabata pa exporta pero en 
realidad, esakinan tabata wor- 
do descarga scondi y asina ta- 
bata drenta cu e alcohol barata 
barata. 

E compania cu ta representa 


ORANJESTAD - Fiscal 
ayera atardi a baha pisa riba e 
dokter falso Venezolano Jose 
Gregorio Guaimacuto Rojas, 
kende a wordo haya culpabel 
di a mata e dama P. door di 
mal practica. 

Prome cu Fiscal a presenta 
su rekisitorio, e tabatin algun 
observacionnan cu ta causa 
preguntanan cu mester di de- 
bido atencion. 


e boto Samurai na Colombia, 
a bin Aruba pa mustra cu nan 
no sa nada di e contrabanda 
y na dado momento e boto 
a wordo debolbe pero tur e 
productonan cu no tabata reg- 
istra pa bay Colombia a keda 
confisca. Investigacion di tur 
e documentonan di exporta- 
cion ta mustra cu entre Janu- 
ari 2012 y Augustus 2012, no 
tin productonan di e dos com- 
panianan caminda a cumpra 
alcohol y sigaria cu a yega 
Colombia. Kiermen tur e pro- 
ductonan aki a drenta Aruba 
sin cu a paga impuesto core- 
spondiente. 

Segun calculacion di Duana, 
den tur e periodo Januari 
2012 te cu October 2012 ta 
suma 1.6 miyon florin cu e so- 
spechosonan a keda sin paga 
na impuesto. Door cu trata- 
mento di e caso a dura masha 
hopi mes, a pospone esaki pa 
otro luna. □ 


E Fiscal a remarca cu tin yen 
di cosnan ta sosode den e 
mundo di estetica ariba nos 
isla, cu mester di debido aten- 
cion pasobra nan ta suma- 
mente peligroso. Ta un hecho 
cu hopi hende awendia ta 
busca formanan pa embeyece 
nan curpa pero ta haci esaki 
serca cierto personanan, sin 
sa ki peliger nan ta expone 
nan mes na dje. 

Fiscal ta remarca, con por ta 
posibel cu un agente di polis 
a haya tratamento di e mesun 
sospechoso Jose y nada ta 
sosode! 

Fiscal a sigui remarca, con 
por ta posibel cu e sospecho- 
so Jose ta drenta Aruba cu un 
cantidad di productonan cu 
no ta legal y Duana no ta haci 
nada! 

Fiscal tambe a remarca, con 
por ta posibel cu na un snack 
bo ta haya pilder di antibioti- 
ca cumpra! 

Fiscal a bisa tambe cu e ta 
haya cu Gobierno mester bay 
tuma e medidanan necesario 
pa evita cu den futuro ta sigui 
haya situacionnan caminda 
hendenan di exterior ta bin 
Aruba y haci practicanan cu 
ta pone bida di hende na peli- 
ger. □ 


OASIS CAS Dl CUIDO 
PA HENDE GRANDI 

Ta busca 

“UITWONENDE 

DIENSTMEISJE” 

Adres: Adriaan Lacle Boulevard #1 
Contact persoon: sr. Maria Nancy Sanchez 
Rodriquez 

Tel: 583-3020 / 593-9237 

Prome cu solicita of yama mester pasa registra 
na DPL Seroe Blanco #4, cu un cedula of papel 
di afl. 5,= di Registro Civil entre 7:30 am -11:00 
mainta di Dialuna pa Diabierna. 


ALVEIRO CARWASH 

Ta busca 

“AUTOWASSER” 

Adres: Italiestraat #40 
Contact persoon: sr. Lucio Coagi 
Gentil Alveiro 
Tel: 745-6734 


Prome cu solicita of yama mester pasa 
registra na DPL Seroe Blanco #4, cu un 
cedula of papel di afl. 5,= di Registro Civil 
entre 7:30 am -11:00 mainta di 
Dialuna pa Diabierna. 


Fiscal ta señala 

Con por ta cu un polis ta 
haya tratamento di dokter 
falso y nada no ta sosode 

Melvin Cijntje (PS): 

”Ban rouw hunto y no tuma ningun decision pura riba liderato” 


WILLEMSTAD - Ex lider 
di Pueblo Soberano (PS), 
Helmin Wiels su sistema di 
traha tabata, tuma tempo, 
pensa bon, discuti, profun- 
disa den materia y despues 
tuma decision. Ta p’esey e 
miembro prominente di PS 
y miembro di Staten, Mel- 
vin Cijntje, a desconseha su 
coleganan di partido pa nom- 
bra un lider nobo pura pura. 
Ademas awor aki tin un pro- 
ceso di luto cu soberanistanan 
mester pasa aden y ainda e 
emocionnan ta haltu, segun 
Cijntje. 

Cu asesinato di Helmin 
Wiels, e liderazgo di PS a 
bira vakante y tin indicacion 
cu algun aspiracion pa ocupa 
e posicion aki. E ruman muhe 
di Helmin Wiels, Marvelyne 
Wiels a bisa riba dia di despe- 
dida publico di Helmin Wiels, 


cu e defunto a indica, cu si un 
cos pas’é, ta Ivar Ajes mester 
bira lider. Tin indicacion cu 
e ruman homber di Helmin 
Wiels, Aubert Wiels, tambe ta 
interesa pa bira lider. 
Mientrastanto Melvin Ci- 
jntje a recomenda tur hende 
pa wanta un rato te ora cu e 
emocionnan baha. u No tin 
motibo pa awor aki pone pre- 
sion pa den 1 siman nombra 
un lider nobo”. Cijntje tin 
sigur cu Helmin Wiels no 
ta na fabor di un situacion 
asina aki. Cijntje ta boga pa 
tur hende pasa e proceso di 
luto hunto cu otro dor di dis- 
cuti, sin tuma ningun decision 
pura. “Pasobra mi ta sinti cu 
den e temponan aki tin hopi 
presion pa dicidi pa caba ken 
ta bira lider”. Asina Melvin 
Cijntje, miembro di Pueblo 
Soberano a declara. Cijntje a 


bisa cu tabatin hopi expresion 
emocional, na momentonan 
inoportuno. Cijntje ta haci 
un apelacion na tur hende 
envolvi cu Pueblo Soberano, 
pa sigui ehempel di Helmin 
Wiels Tempo cu e lider de- 
funto a cuminsa cu su partido, 
segun Cijntje, el a tuma dos 
aña di preparacion prome cu 
el a bay eleccion. Ta miho pa 
tuma tempo, delinea proces- 
onan y percura pa nan ta dem- 
ocratico y transparente pa en- 
tre otro eligi un lider politico 
nobo. Melvin Cijntje ta con- 
venci cu principalmente den e 
dianan aki cu ainda e partido 
ta den proceso di luto, no ta 
bon pa tuma decision, mien- 
tras cu toch e emocionnan ta 
hopi halto. 

Statuto nobo 

Cijntje tin sigur cu lo tin vari- 
os hende cu ta aspira liderato 


di Pueblo Soberano. E miem- 
bro prominente di Pueblo 
Soberano a bisa cu pa algun 
tempo caba, e partido ta traha 
riba un statuto nobo. E par- 
tido mester determina awor 
cu ta realisa e statuto nobo 
prome of despues cu nombra 
un lider nobo. Tambe mester 
stipula un profiel pa e lider 
nobo, loke ta un asunto hopi 
importante. Mester institui un 
comision pa atende tur e pro- 
cesonan aki, loke cu ta tuma 
tempo, asina Melvin Cijntje a 
remarca. “Di ningun manera 
e no por tuma luga bou di 
emocion, pasobra e no ta fa- 
bor di e organisacion”. 
Referiendo na e ponencia si 
Pueblo Soberano por lo pron- 
to por funciona sin un lider 
politico, Melvin Cijntje a bisa 
cu tur hende den e partido ta 
suficiente madura, despues 




Ex Lider di Partido Soberano 
Helmin Wiels 


cu nan a ricibi guia di nan ex 
lider, durante di dies aña. Ta 
p’esey, segun Cijntje pa al- 
gun luna, nan mester por sinta 
hunto como hende grandi y 
determina ta ken finalmente 
ta bira e lider nobo. Melvin 
Cijntje mes no ta aspira lider- 
azgo. Tin cierto cos specifico 
cu e lcier realisa den politica y 
esey ta su prioridad.Q 


PAR ta hopi preocupa cu e conflicto na Ministerio di SOA 


WILLEMSTAD - Fraccion 
di PAR den parlamento pa 
medio di su miembro, Armin 
Konket, a expresa su preocu- 
pacion relaciona cu e situa- 
cion problematico na e Min- 
isterio di SOAW. Konket ta 
menciona cu el a comprende 
cu ta despues cu e ‘sectordi- 
recteur Arbeid’ na e Minis- 
terio di SOAW a bati bel pa 
indica cu e falta di tomo di 
decision di parti di Minister 
Josepha, a cuminsa un ofen- 
sivo di intimidacion. E accion 
aki segun Konket ta ehecuta 
dor dje Minister y su colab- 
orador nan riba ehecutivonan 
di SOAW. E ofensivo aki a 
culmina den agresion verbal 
y fisico di entre otro e secre- 
tario general di e Ministerio 
segun Konket. 

INTEGRIDAD 


Den un carta cu Armin Kon- 
ket a manda pa Minister Jo- 
sepha e ta menciona cu na 
momento cu un minister y 
su colaborador (nan) politico 
demostra falta di integridad, 
mester paga tino, pasobra cu 
corupcion ta na skina di han- 
chi. “E situacion cu a surgi 
entre di e team di maneho di 
SOAW y e Minister encarga 
cu SOAW tin su origen, na 
mi manera di mira, den falta 
di integridad cerca e minister 
y su colaborador (nan) politi- 
co”. Ta p’esey e miembro di 
PAR cu e siguiente remarca y 
preguntanan. Minister a tuma 
nota di e carta di 17 di April 
ultimo cu e team di maneho 
di SOAW a manda pa Conse- 
ho di Ministeman? Minister a 
(laga) haci un investigacion 
pa mira si e echonan pone 


den e carta ta cuadra cu ber- 
dad? Minister ta considera ku 
empleadonan publico of Min- 
ister cu ta desvia di regla y 
procedura establece como un 
conducta integro? Tin regla 
y procedura fiha cu mester a 
sigui pa por a tuma of tene e 
cuater elaboradonan na cua 
team di maneho di SOAW ta 
referi den servicio? Team di 
maneho di SOAW a cana e 
caminda indica pa por tuma 
of tene e cuater elaboradonan 
referi n’e na trabou? Minister 
ta considera como algo etico 
y integro cu un Minister, 
despues cu e ehecutivonan 
responsabel a cana e caminda 
cu regla y procedura ta pre- 
scribi pa tuma of tene hende 
den servicio y a haya tambe 
conseho positivo di instanci- 
anan competente, ta dicidi na 


nenga na tuma of tene e per- 
sonanan aki den servicio? 
Minister ta considera como 
algo etico y integro cu un 
Minister, despues cu e ehecu- 
tivonan responsabel a cana e 
caminda cu regla y procedura 
ta prescribi pa tuma of tene 
hende den servicio y a haya 
tambe conseho positivo di in- 
stancianan competente, ta di- 
cidi na pone e proposicion pa 
nombra e personanan aki un 
banda y procede na nombra 
personanan cu ta gosa di su 
preferencia o afeccion? Min- 
ister ta considera como algo 
etico y integro cu un Minis- 
ter, despues cu e proceso di 
preparacion di un decision a 
yega su fase final, pero prome 
cu Conseho di Ministernan 
tuma un decision al respecto, 
ta haci modificacion dor di 


cambia informacion riba y 
den e apostille? Minister no ta 
considera un actitud manera 
describi den e pregunta ante- 
rior como un forma of intento 
pa pone Conseho di Minister- 
nan tuma un decision a base 
di informacion incorecto of 
incompleto? Actua of com- 
porta cu integridad ta encera 
actua of comporta conforme 
e autoridad y competencia cu 
p.e. lei ta duna. For di infor- 
macionnan cu mi a acumula ta 
sali afo cu tin colaboradornan 
politico di e Minister encarga 
cu SOAW, lo ta comunica di- 
rectamente cu ambtenaarnan 
y ta dunando instruccion na 
empleadonan di SOAW sien- 
do nan no tin e autoridad ey. 
Esaki, lamentablemente, cu 
conocemento di e minister di 
SOAW. □ 


UNA ta cuminsa traha cu universidadnan Cubano 


WILLEMSTAD - Reciente- 
mente Universidad Pasional 
di Antia (UNA) a firma acuer- 
donan di cooperacion cu dos 
universidad di Cuba. Esaki- 
nan ta Universidad de la Ha- 
bana, un di e universidadnan 
mas grandi di Cuba y Instituto 
Superior Politécnico Jose An- 
tonio Echeverria (CUJAE). 
Esaki ta e universidad tecnico 
mas grandi di Cuba. Rector 
Magnificus di UNA, dr. Fran- 
cis de Lanoy, y Presidente 
di Hunta di Supervision, mr. 
Wilfred Flocker, a biaha pa 
Cuba pa e ocasion aki. A fir- 
ma e acuerdonan Dialuna 13 
di mei 2013. Embahador di 
Hulanda, Norbert Braakhuis, 
tabata presente na momento 


cu a firma e acuerdo cu Uni- 
versidad de la Habana. 

Na Havana e rector y profe- 
soman a hiba discusionnan 
pa riba termino cortico yega 
na cumplimento concreto di e 
cooperacion. E acuerdo ta of- 
rece posibilidad di intercam- 
bio di studiante y docente, 
embolbimento di profesoman 
den guia di promoviendo y in- 
vestigacionnan, proyectonan 
di investigacion conhunto y 
intercambio di material di 
estudio. Den cuadro di ac- 
tiva su Facultad di Medicina 
e delegacion di UNA a hiba 
combersacionnan orientativo 
cu autoridadnan Cubano pa 
yudansa tecnico y academico 
di e facultad aki. Activando 


su Facultad di Medicina UNA 
kier e.o. sostene enseñansa 
medico na Corsou y caminda 
ta posibel, diversifica esaki. 
Tambe a inaugura e edificio 
nobo di e Embahada Huland- 
es na Cuba Dialuna 13 di mei 
ultimo. Rector Magnificus di 
UNA a haya e honor pa hiba 
un discurso en conexion cu 
e firmamento di e acuerdonan 
di cooperacion y di corta e 
sinta hunto cu e Director Gen- 
eral pa Asuntonan Politico, 
dr. Karel J.G. van Oosterom. 
Por bisa cu e bishita di trabou 
na Cuba tabata hopi exitoso. 
UNA ta confia cu lo bin un 
laso di cooperacion fuerte cu 
e universidadnan na Cuba cu 
realmente lo duna frnta. □ 

Proyecto di RBC Royal Bank: 

Dos scol ta start proyecto di spaar y reusa awa na Hamiéd 



WILLEMSTAD 

Alumnonan di grupo 8 di 
dos scol riba dianan 17 y 
20 di mei a cuminsa cu 
e proyecto piloto yama 
‘Groenhofje Hamiéd’. Al- 
rededor di 50 alumno di 
grupo 8 di e scolnan Cole- 
gio Santa Klara y Marnix 
School ta realisando un 
proyecto cu ta encera cu 
ta traha un ‘helofytenfil- 
ter’ cu cua ta filtra awa cu 

ta bin di cushina y baño di e 
cas di cuido pa reusa pa muha 
mata y palonan den e hofi di 
Hamiéd cu ta bay planta. 

E proyecto ta un iniciativa di 
RBC Royal Bank y Aqualec- 
tra, den estrecho colaboracion 
cu Stichting Hunto Corsou y 
Fundacion Splicami, cu cua 
e instancianan menciona ta 
conscientisa hobennan riba e 
necesidad pa spaar riba uzo 
di awa. Den e mesun rosea ta 
fortica e relacion entre gener- 
acionnan hoben cu esunnan di 
mas edad. 

A scoge pa realisa e proyecto 
na Cas di Cuido Hamiéd 
como cu, banda di ta yuda e 
instancia pa spaar riba awa, 
ta crea un hofi cu por bira e 
centro pa actividadnan social, 
recreativo y terapeutico pa e 
clientenan di e cas di cuido. 
Di e forma ey ta cumpli cu e 
tres P-nan di durabilidad cu ta 
People, Planet y Profit. (Hen- 
de, Planeta y Ganashi). 

E hobennan ta siña con pa 
uza awa mas consciente y con 
pa spaar riba gasto di awa. E 
loke nan ta siña, nan lo pone 
den practica na cas. Ta re- 
compensa esun cu spaar mas 
cu un premio. Trahadonan di 
Aqualectra ta guia e hoben- 
nan den e parti aki. Banda 
di ta siña con pa spaar riba 
awa, e hobennan ta siña e im- 
portancia di awa limpi. Ta e 
intencion pa sigui amplia riba 
e proyecto di re uzo di awa 
na otro instancianan tambe 
den colaboracion cu scolnan 
basico di Corsou y asina 
garantisa continuidad di e 
proyecto. 

Un parti di e proyecto ta en- 
cera cu nan ta planta palo y 
mata den hofi di Hamiéd, cu 
ta ricibi awa filtra for di e 
helofytenfilter. Cu esaki RBC 
Royal Bank y Aqualectra kier 
posiciona nan mes como em- 
bahadoman pa conscientisa 
comunidad riba balor di awa 
limpi y su uzo den un forma 
consciente. 

E proyecto aki ta cay bou di 
e programa mundial ‘Blue 
Water Project’ di RBC Royal 
Bank y ta pas perfectamente 
como follow up na e semin- 
ario 6 Uzo Eficiente di Awa’ 
y ‘Budget Planner’ cu a tuma 
luga dia 22 di maart ultimo na 
Museo Maritimo na Skarlo 
den cuadro di Dia Mundial di 
Awa. 

‘Blue Water Project’ tin como 
meta pa haci comunidadnan 
consciente di e importancia di 
awa limpi y amplia e acceso 
na awa limpi. Pa 2013 -2014 
‘Blue Water project’ ta dirigi 
na sostene proyectonan cu ta 
aporta na cuido y mantencion 
di fuentenan di awa.Q 

Flinx Recruitment Expo na Rotterdam ta e fln di siman aki: 

PwC Dutch Caribbean reclutando studiantenan for di Hulanda 


ORANJESTAD - PwC Dutch 
Caribbean tambe lo participa 
activamente diasabra awor 
durante e evento conoci como 
e “Flinx Recruitment Expo 
Dutch-Caribbean” (FRED). 
Ta trata aki di un evento pa 
recluta trahado entre nos stu- 
diantenan, como tambe otro 
profesionalnan cu ta desea di 
bolbe Aruba, Corsou of St. 
Maarten. FRED ta un jobfair 
anual organisa pa basta aña 
caba. Drs. Ing. Edsel Lopez 
RA, encarga cu maneho di 
PwC Dutch Caribbean a re- 
marca cu semper tabatin bon 
resultado pa su organisacion. 
E organisadonan ta invita ne- 
goshinan di Caribe Hulandes 
pa bin topa cu hoben y adul- 
tonan como empleadonan po- 
tencial na World Trade Cen- 
ter na Rotterdam. Algun di 
e studiante y trahadonan aki 
na Hulanda ya a pasa pa un 
proceso di “matchmaking”, 
cual ta wordo haci pa Flinx 
Recruitment. Drs. Ing. Edsel 
Lopez RA ta splica cu e team 
di PwC lo tin un comemento 


cu algun candidato diahuebs 
anochi pa cera miho conoci 
cu otro, diasabra e lo ta para 
hunto cu su coleganan den 
e area di PwC na e expo y 
diadomingo ta reserva pa ent- 
revistanan di trabao cu candi- 
datonan den kende e compa- 
nianan ta mira un potencial. 
Den caso di PwC, e team lo 
ta reclutando candidatonan pa 
nan oficinanan na Aruba, Cor- 
sou y Sint Maarten. “Pa nos 
e ta algo hopi bon, semper e 
tabata un exito”, asina Lopez 
a bisa. E ta añadi cu FRED 
ta un bon ocasion pa bin den 
contacto y keda den contacto 
cu studiantenan na Hulanda 
y transmiti e mensahe cu nan 
ta bon bini na PwC. Drs. Ing. 
Edsel Lopez RA ta splica cu 
den transcurso di añanan, 
PwC a recluta varios colega 
na e evento aki. “Si PwC 
haya un bon trahado durante e 
expo, e ta un gran logro”, Sr. 
Lopez a expresa, ilustrando e 
importancia cu PwC ta dedica 
na recluta coleganan capacita 
y profesional y mantene nan 





team lider den interes y bien- 
estar general di e clientenan 
di PwC Dutch Caribbean. 
PwC Dutch Caribbean ta ex- 
isti 75 aña. En total mas cu 
170 hende ta traha pa PwC 
Dutch Caribbean su cuater 
oficinanan na Aruba, Bonei- 


ro, Corsou y Sint Maarten. 
PwC Dutch Caribbean su tra- 
bou ta pa yuda organisacion 
y personanan pa crea e balor 
cu nan ta busca. PwC Dutch 
Caribbean ta miembro di un 
red di oficinanan di PwC rond 
mundo den 158 pais y cu mas 


di 180.000 empleado. Nan 
tarea ta pa presenta calidad 
den trabou cu ta den e arean- 
an di servicionan di seguro, 
impuesto y di conseho. Pa 
mas informacion por bishita 
e website www.pwc.com/ 
dutch-caribbean. □ 

Presidente Mericano Barack Obama ta 
defende e uzo di avionnan no tripula 



Presidente di Merca Barack Obama. 


Washington, D.C., MERCA 

- E menasa di A1 Qaeda awo 
ta menos comun, pa motibo 
cu tin mas grupo gespart den 
otro partinan di mundo, se- 
gun Barack Obama a declara 
durante un discurso na e Uni- 
versidad di Defensa Nacio- 
nal, unda el a redefini e lucha 
contra terorismo di Merca. 
44 Nos mester caba cu e trabao 
di derota A1 Qaeda”, Obama 
a enfatisa. 

Presidente Obama a indica cu 
for di 11 September Merca ta 
hinca den un guera contra di 
terorismo y a sigura cu, desde 


su yegada pa Cas Blanco, el a 
sigui cu e guera, pero cambi- 
ando di strategia. 

“Bin Laden ta morto y nos a 
caba cu e otro lideman di A1 
Qaeda”, Obama a bisa. Pero 
el a adverti cu e menasanan ta 
sigui y el a menciona e caso- 
nan di Benghazi y Boston. 
“For di e uzo di drone te na 
e detencion di sospechoso- 
nan di terorismo, e decision- 
nan aki lo determina nos po- 
litica den futuro”, Presidente 
Obama a bisa na momento 
di splica e strategia nobo di 
Merca pa combati terorismo 


na un manera adecua. 
Presidente Obama a sigura cu 
e mayor parti di e menasanan 
terorista cu Merca ta haya ta 
bin di e mesun tipo di ideo- 
logia extremista y el a agrega 
cu “Merca no tin guera contra 
di Islam”. 

E retonan principal, segun 
Obama, ta di caba cu e me- 
nasa di A1 Qaeda y su divisi- 
onnan, garantisando e transi- 
cion na Afghanistan. 

Tocante e polemico uzo di 
avionnan no tripula, conoci 
como “drones”, Obama a 
reconoce cu “e uzo di e tipo 
di tecnologianan ta haci cu e 
duda tocante morto di civil- 
nan ta crece. 

Pero el a sigura cu e ac- 
cionnan di Merca ta legal. 
Pero Obama a defende e uzo 
di e avionnan no tripula aki, 
den un incidente cu a termina 
cu e bida di cuatro soldaat 
Mericano. 

E1 a splica, detayadamente cu 
un tactica militar ta legal, in- 
cluso efectivo, 46 no kiermen 
cu esaki ta esun mas miho”. 
Pero el a sigura cu Merca 
no ta efectua atakenan aereo 
si por captura un terorista, 
interog’e y proces’e. 


For di e uzo di avionnan no 
tripula te na e detencion di so- 
spechosonan di terorismo, e 
decisionan cu nos ta tumando 
lo defini e clase di nacion y e 
mundo cu nos lo laga atras pa 
nos yiunan, Obama a bisa. 
Tambe, den un esfuerso reno- 
ba pa cera e prizon na Guan- 


tanamo Bay, el a kita un mor- 
atorio tocante e transferencia 
di prizoneronan pa Yemen. 
Segun Obama, Merca no ta 
castiga individuonan con- 
creto, Merca ta actua contra 
terorista cu ta forma un me- 
nasa serio y directo contra di 
su ciudadanonan. □ 



Uzo di avionnan no tripula den combatenan ta forma parti di e 
politica anti-terorista di Merca. 


Rafael Correa ta huramenta pa 
un di tres periodo presidencial 

Quito, ECUADOR- Presidente di 
Ecuador Rafael Correa lo asumi dia- 
biema su di tres mandato presidencial 
consecutivo, cu lo sigui te cu 2017. 

Den e ceremonia lo asisti un decena 
di hefenan di Estado, Prins Felipe di 
Spaña y otro dignatarionan. 

Correa, kende tan a poder desde 
2007, a gana e eleccionnan na Febm- 
ari cu un 57.7% di e votonan valido y 
su movimento politico, Alianza Pais a 
obtene e mayoria absoluto den Asam- 
blea Nacional. 

E ceremonia di huramentacion di e 
cargo lo cuminsa pa 10:00 am den e 
Asamblea Nacional unda e Presidente 
di esaki, Gabriela Rivadeneira lo bisti 
Correa e banda presidencial. 

Despues, Rivadeneira lo tuma hura- 
mento di e vice- Presidente Jorge 
Glas y pa finalisa, Correa lo dirigi su 
mes na e nacion. 

Merdia, Correa lo ofrece un almuerso 
na honor di e asistentenan na su hura- 
mentacion den e palacio di Caronde- 
let, sede di e Presidencia. 

Presidentenan di Chile, Haiti, Costa 
Rica, Honduras, Venezuela y Bolivia 
a confirma nan asistencia, como tam- 
be Republica Dominicana, Colombia 
y Georgia. 

Na e ceremonia aki lo asisti tambe 
Prins Felipe di Spaña y lo tene un re- 
union cu e hefe di Estado den e Pa- 
lacio di Carondelet, sede di e Ehecu- 


Ayudo humanitario na Noord- Korea 
dificulta door di sancionnan financiero 

Pyongyang, NOORD- KOREA —Agencianan internacional di ayudo human- 
itario na Noord- Korea a declara cu e sancionnan financiero impone door di 
Merca ta limita severamente su operacionnan den e pais. 

Representantenan di varios agencia a señala cu e banconan stranhero ya no ta 
transferi placa pa e banco principal di Noord- Korea cu ta haci su operacionnan 
den placa stranhero, pa motibo cu esaki a wordo sancionnan pa e banco di Tesoro 
Mericano. Segun Merca, e banco lo apoya e programa nuclear y milistico di 
Noord- Korea. Seis agencia Europeo a bisa cu su proyectonan pa bringa apoyo 
den temanan di nutricion y agricultura lo wordo afecta. E canal principal pa man- 
da fondo pa Noord- Korea tabata e Banco di China. Pero esaki ta cera su cuenta 
principal di divisa di Noord- Korea, door di e presion di e Gobierno Mericano.Q 



Sancionnan financiero contra di Noord- Korea ta dificulta e ayudo humanitario 

na e pais Asiatico aki. 


tivo. 

Na e ceremonia lo ta presente mas 
o menos 90 delegacionnan di varios 
pais y tambe representantenan di or- 
ganismonan intemacional. 

Ademas di e ceremonia oficial di e 
huramentacion di e mandato, e Presi- 
dente lo participa den un acto simbol- 
ico di inicio di un periodo nobo na e 
pueblo cu lo tuma luga den e Parke di 
Bicentenario, unda antes e Aeropuer- 
to di Quito tabata ta. 

Ta previsto pa fin di siman un acto 
popular similar na esun den e capital, 
den e ciudad costero di Guayaquil, di 
unda e hefe di Estado ta nativo. □ 



Presidente di Ecuador Rafael Correa. 

Donacion di coleccion di 
The Beatles na B iblioteca 
Nacional Britanico 
door di biografo 


London, GRAN BRITA- 
NIA- E aclamado biografo 
di The Beatles Huntres Da- 
vies a haci donacion di carta 
y manuscrito di canticanan 
di John Lennon na e Bib- 
lioteca Britanico cu lo ex- 
hibi esakinan den e galeria di 
Tesoro hunto cu e obranan di 
Beethoven y Shakespeare. 
Entre e documentonan duna 
como donacion na e nacion 
ta figura letranan di e can- 
cionnan asina mistico di e 
cuarteto di Liverpool manera 
“Strawberry Fields Forever”, 
“She said she said” y tambe 
“In my life”. 

Davies, kende a sera conoci 
cu The Beatles den añanan 
60, a duna su archivo di e 
popular banda como dona- 
cion a traves di un programa 
gubernamental cu a ofrece 
bentahanan fiscal na person- 
anan cu ta regala su patrimo- 


nio artistico na Estado. 

E director di e Biblioteca Bri- 
tanico Roly Keating a mustra 
masha contento cu e legado y 
a afirma cu “e vitrina dedica 
na The Beatles ta un di esun- 
nan mas popular den e galeria 
di Tesoronan”. 

E coleccion di The Beatles 
ta wordo exhibi den e mesun 
seccion cu e texto di e Carta 
Magna Britanico y tambe ob- 
ranan di Beethoven y William 
Shakespeare. 

Davies, di 77 aña y autor di 
e unico biografia autorisa di 
e grupo na 1968, ya caba a 
presta documentonan di su 
propiedad na e Biblioteca, 
pero awor e lo tin esakinan 
den forma permanente. 

Segun Davies, e kier pa su 
coleccion di The Beatles keda 
hunto, den un solo luga y ex- 
poni pa publico y e Biblioteca 
Britanico ta e luga perfecto.Q 



Colecion di The Beatles. 

Enfrentamento entre partidario y oponentenan di 
Presidente Sirio ta costa bida di 16 persona 



Un antiguo mercado nocturno den e ciudad di Aleppo destrui 
door di e combatenan entre rebelde y partidarionan di 
Presidente Sirio A1 Assad. 


Tripoli, LIBANON- Un 

calmo tenso tabata reina den 
e ciudad Libanes di Tripoli, 
unda enfrentamentonan en- 
tre partidario y opositoman 
di Presidente Sirio, Bashar 
Al- Assad a laga 16 persona 
morto y mas di 156 herida. 

E miedo pa francotiradonan ta 
mantene personanan paden, 
segun e agencia di noticia di 
Libanon. Cayanan ta bashi, 
scol y universidadnan ta cera. 
E lucha a cuminsa siman pasa 


y diaranson tabata e dia mas 
sangriento. 

Tripoli ta cas di tanto e Alawi- 
tanan como e Musulmannan 
Sunita. E tensionnan sectario 
a empeora durante e ultimo 
lunanan, mientras cu e guera 
civil na Siria ta haci su efecto 
riba su bisiñanan. 

E Musulmannan Alawita 
ta apoya e Presidente Sirio, 
Bashar al Assad, mientras cu 
e Sunitanan kier su retiro. E 
Gobiemo Libanes, oficial- 


mente neutral den e conflicto, 
pero den silencio ta apoya A1 
Assad. 

Segun analistanan, mas e 
conflicto Sirio dura, mas de- 
sestabilisador e situacion lo 
bira na Libanon. 

E preocupacion di mas grandi 
pa Libanon aworaki ta cu e 
problemanan di Siria lo habri 
e heridanan di e guera civil cu 
a dura 15 aña, y cu a termina 
na 1990. 

Aparte di su frontera sur 
cu Israel, Libanon ta total- 
mente rondona door di Siria 
y ta wordo considera parti 
di e Gran Siria, ten a final di 
Prome Guera Mundial. 

E1 a bira pais independiente 
na 1943, pero semper el a 
wordo apoya tanto politica- 
mente como militarmente for 
di e tempo ey. 

Tropanan Sirio a wordo 
desplega na Libanon entre 
1976 y 2005, principalmente 
den e parti noord, na principio 
aparentemente como un forsa 
di pas pa stop e guera civil di 
Libanon, pero nan a mantene 
un presencia importante hopi 


despues di e combatenan na 
1990. Tur esaki a cambia na 
2005, despues di e asesinato 
di e ex- Prome Minister Rafik 
Hariri, den un auto bom na 
Beimt. Elementonan anti- al 
Assad na Libanon a acusa e 
Gobierno Sirio di ta tras di e 
atake y di e protestanan popu- 
lar, hunto cu e presion inter- 


nacional a obliga e ehercito 
Sirio di retira di e pais. 

For di e tempo ey, e dos 
blokenan politico mas impor- 
tante di Libanon ta profunda- 
mente divide den su actitud 
pa cu Siria. 

Desde e comienso di e con- 
flicto na Siria, miles di refu- 
giado a huy pa Libanon. Q 



Venezuela ta firma acuerdo 
petrolero y asina busca manera 
pa sali for di e crisis 


Caracas, VENEZUELA- Vene- 
zuela y Rusia a firma e creacion di 
e empresa petrolero mixto Petro- 
victoria, cu ta spera un produccion 
di 120 mil bari di cmdo pa 2016 y 
tin como meta pa alcansa 400 mil 
den e dos camponan di e Faha di 
Orinoco. Como parti di e acuerdo 
pa e constitucion di Petrovictoria, 
Rusia lo paga un bonus di partici- 
pacion di 1.100 miyon dollar y lo 
haci un prestamo na Venezuela pa 
1.500 miyon dollar pa desaroya e 
proyecto. E firma pa e creacion di 
Petrovictoria a wordo encabesa pa 
e Minister di Petroleo di Venezu- 
ela, Rafael Ramirez y e Presidente 
di e petrolera estatal Ruso Ros- 
neft, Igor Sachin, den e compleho 
di e firma aki den e campo ubica 
na Barcelona, den e estado Anzo- 
ategui. Segun e acuerdo, Rosneft 
lo tin un participacion di 40%, 
segun un decreto presidencial na 
Venezuela, mientras cu e estatal 
Petroleos de Venezuela (PDVSA), 
di cual Ramirez tambe ta director, 
lo tin un participacion di 60%. 
Ramirez a splica cu e firma Ruso 
Venezolano lo tin un produccion 
di 120 mil bari diariona 2016 y e 
tin como meta di alcansa 400 mil. 
PDVSA lo bende Rusia 72% di e 
cmdo pisa of extra pisa cu e em- 
presa produci, cual lo opera den 
dos campo, Carabobo 2 y4. E cam- 


ponan aki tin un reserve di 220 mi- 
yon bari di cmdo pisa y extra pisa, 
e mas grandinan di mundo. 

Di acuerdo cu e cifranan di PD- 
VSA, e tres empresanan mixto 
cu ta explota e camponan petro- 
filero Venezolano a cera na 2012 
cu un produccion di 230 mil bari 
di petroleo diario y e meta ta pa 
alcansa 1.082 bari pa dia pa 2019 
y yega na 1.1 miyon na 2021. 
Venezuela a firma varios acuerdo 
cu firmanan rond mundo pa por 
yega na divisas na momento cu 
su economia ta hinca den un crisis 
profundo.Q 



Venezuela ta firmando varios 
acuerdonan cu empresanan rond 
mundo pa asina yega na divisas pa 
sali for di e crisis economico cu e 
pais ta pasando aden. 


Otro robo astuto di joyas grandi 
den Festival di Cannes 


Cannes, FRANCIA- Pa 

di dos biaha e aña aki, 
un robo astuto di joyas a 
tuma luga durante e Fes- 
tival di Cannes, for di un 
hotel di luho. Un coyar di 
diamante balora na mas 
di US$2.000.000 a wordo 
horta durante un fiesta 
di streanan di cine, entre 
nan tabata figura Sharon 
Stone. E joyeronan De 
Grisogno a bisa cu e piesa 
tabata un di e 20 joyanan 
cu a wordo presta na mod- 
elonan durante e evento 


cu tabata wordo protege 
door di polis, bodyguard y 
personal di siguridad di e 
hotel. E personal di siguri- 
dad a admiti cu nan no tin 
ningun idea di con e coyar 
por a wordo horta. 

Durante e anochi di in- 
auguracion di e festival 
tambe a tuma luga un robo 
di joyanan di luho, for di e 
kluis di un hotel. □ 

Artistanan y streanan di 
cine na nan yegada na e 
Festival di Cannes. 

Tur hende por sali gana cu acuerdo pa cu busnan electrico: 

Acuerdo di cooperacion cera entre Arubus y WEB 



ORANJESTAD - Arubus y 
WEB Aruba N.V a sinta na 
mesa y cera un acuerdo di 
cooperacion unda tur hende 
por sali gana. Den cuadro di 
esaki tin diferente opcionnan 
cu a bin dilanti y a wordo 
papia riba nan conhunta- 
mente cu gerencia y hunta di 
comisario di e compania di 
transporte publico, un di nan 
ta wak e posibilidadnan di bin 
cu busnan electrico. Asina 
a cuminsa mira e diferente 
opcionnan y companianan 
cu tin cu ta ofrece e busnan 
aki y hasta den luna di maart 
durante un biahe pa Hulanda 
a haya presentacion y dem- 
ostracion di e busnan aki. E 
presentacion a wordo duna na 
Minister Oduber, represent- 
antenan di Arubus y tambe di 
WEB. 

Siguiendo cu e proceso, dos 
siman pasa, durante e con- 
ferencia di Europe Meets 
the Americas cu a tuma luga 
na nos isla, Arubus a firma 
un Letter of Intent (LOI) cu 


WEB pa cuminsa cana e ca- 
minda pa un cooperacion mas 
estrecho entre e dos compa- 
nianan aki, caminda cu WEB 
den su facilidadnan lo provee 
coriente na e busnan electrico 
cu Arubus lo busca dentro di 
corto tempo. 

Den un entrevista cu Oslin 
Boekhoudt, Director di WEB 
y Francis Ras, encarga cu e 
proyecto aki, nan a comenta 
riba e bentananan, benefi- 
cionan y otro aspectonan 
di relevancia relaciona cu e 
busnan electrico. Francis Ras 
a duna di conoce cu WEB a 
bin ta inverti pa añanan caba 
den upgrading di e tecnologia 
pa produci awa y coriente, 
pa cual a logra un eficien- 
cia substancial. Awor a yega 
momento pa sigui drecha e 
eficiencia y e parti di recarga 
busnan electrico ta forma un 
parti importante di mehora 
e eficiencia. Esaki lo sosode 
den oranan di anochi caminda 
lo yena e produccion cu falta 
pa por logra un mayor efi- 


ciencia. Sr. Ras ta splica cu 
anochi WEB mester baha su 
motoman door cu e demanda 
na Amba ta baha, p’esey a 
bin cu diferente opcionnan 
con por yena e bashi ey den 
oranan di anochi y un di e op- 
cionnan ta e busnan electrico. 
Door cu anochi (marduga) no 
tin transporte publico, e bus- 
nan por charge durante 6 ora, 
manteniendo e mashinnan di 
WEB ariba y logrando asina 
un produccion stabiel cu ta 
wordo refleha den un mayor 
eficiencia. 

Na momento cu yega na un 
acuerdo oficial cu Ambus, 
WEB despues di haya apro- 
bacion pa e presupuesto di e 
proyecto piloto aki, den un 
periodo di tres luna lo por 
tin henter e instalacion cla pa 
charge e busnan. Importante 
di henter e proceso aki ta cu 
ta trata di un acuerdo cu ta 
un “win win win situation”. 
Francis Ras ta indica cu du- 
rante e proceso di mehora efi- 
ciencia ta wak beneficionan, 



p’esey ta bin cu e proyecto 
piloto aki caminda ta wak cu- 
anto e ganashi lo ta. “E parti 
di 4 win win win’ como WEB 
bo ta baha gastonan di op- 
eracion y mantenimento, pa 
Ambus nos a proyecta un 30 
porciento cu nan tambe por 
spaar den nan gasto di opera- 
cion y si nos logra tur e me- 
horacionnan den eficiencia y 
baha gasto di operacion, nat- 
uralmente e consumidoman 
di WEB y esunnan cu ta uza 



transporte publico tambe por 
ripara un stabilisacion di prijs 
of un mehoracion di prijs”.C] 

Embahador di Reino na Panama Wiebe de Boer 



“Concepto Gateway ta un concepto fuerte y 
Panama ta un partner comercial util pa Aruba” 



Embahador di Reino na Panama Sr. Wiebe de Boer. 


ORANJESTAD- Embahador 
di Reino na Panama Wiebe de 
Boer a yega Panama 16 luna 
pasa cu dos maleta pa habri 
e embahada na e pais aki. 
Prome cu esey e tabata direc- 
tor suplente di Siguridad y 
coordinador di crisis na Min- 
isterio na Den Haag. E emba- 
hada na Panama tin un poco 
mas cu un aña habri y pa e 
embahador esaki ta reto pa ta 
na Panama. E Panameñonan a 
reacciona cu entusiasmo. Na 
nan turno nan a habri un em- 
bahada na Den Haag. 

ECONOMIA CRECIENTE 

“Economia di Panama ta 
creciendo cu 10% pa aña. E 
canal di Panama cu ta wordo 
hancha y profundisa ta habri 
den su forma nobo na 2015. 
Esaki ta aumenta grande- 
mente nabegacion. Tur esaki 
tin bon resultado pa e region. 
Panama ta un berdadero em- 
bahada di Reino. Aruba, Cor- 
sou y Sint Maarten ta cerca. 
Bo ta mira cu e relacionnan ta 
bira mas y mas estrecho. Loke 
nos kier ilustra ta cu Panama 
ta un partner comercial masha 
util, sigur pa Aruba. Pasobra 
bo por haci negoshi mucho 
mas barata via Panama cu via 
Miami”. 

OPORTUNIDAD NA 
PANAMA 

De Boer ta bisa cu e oportuni- 
dadnan pa haci negoshi na 
Panama ta grandi, pero e con- 


curencia ta enorme. E pais tin 
un economia liber. Tur hende 
kier participa na e ampliacion 
di e canal di Panama y tur 
loke tin rond di dje. Na e pun- 
tonan di e canal tin e wafnan 
di container mas grandi di 
Latino-America. Nan tin un 
crecemento proyecta di 10% 
pa e añanan binidero. “Asina 
ta cu Panama ta keda un luga 
logistico importante”. 

E ACUERDO CU PAN- 
AMAAFIRMA CU EU- 
ROPA NO TA UN CON- 
CURENCIA PAARUBA? 

“E acuerdo aki a wordo firma 
aña pasa y ratifica den Parla- 
mento, un asina yama acuer- 
do di comercio liber of acuer- 
do di asociacion entre Union 
Europeo y 6 pais den America 
Central. Resultado ta cu riba 
termino corto nos ta mira un 
libertad mas grandi. Econo- 
mia di Panama tabata semper 
hopi habri caba, pero awor e 
ta bira mas facil. Tambe nos 
relacion cu otro paisnan den 
America Central ta bira mas 
estrecho”. 

De Boer a bisa di no ta mira 
esaki como un concuren- 
cia, pero net contrario. “E ta 
brinda oportunidad pa Aruba 
bin acerca. Aruba tin un par di 
punto masha fuerte. Nan sa na 
Panama unda Aruba ta situa y 
con bon Aruba ta funciona”. 
Tabatin bastante interes di 


Pamana na Europe meets the 
Americas. Durante e confer- 
encia a firma un Memoran- 
dum of Understanding entre 


e Camara di Turismo di Pan- 
ama y e organisacion di Tur- 
ismo di Aruba pa traha hunto. 
“Turismo na Panama no ta 


asina avansa manera na Aru- 
ba. Pa Aruba tin bon oportun- 
idad pa tuma liderazgo riba e 
tereno aki den e region”. 

CONCEPTO ARUBA 
GATEWAY? 

“ Mi ta hay’e un concepto 
logico. E ta tambe un concep- 
to fuerte cu cual Aruba sigur 
mester profila su mes. E gate- 
way concepto ta un operativo 
mas leu di loke Aruba ta caba, 
pero den un dimension nobo. 
E combinacion cu durabilidad 
mi ta haya masha fuerte. Un 
Aruba sostenibel ta e ehempel 
pa Panama y demas pais den 
region”. 

BALOR AGREGA DI 
REINO POR WORDO 
UTILISA MUCHO MAS? 

”Si mi mira con bon e con- 
ferencia Europe meets the 
Americas a wordo organisa y 
e entusiasmo grandi cu Aruba 
a hinca aden y e manera con 
Hulanda a gara esaki dor di 
bin aki cu un bunita delega- 
cion, anto ami ta haya cu por 
papia di un tremendo coop- 
eracion cu ta normativo pa 
futuro. 

Pa prome bes Reino tin un 
embahada na Panama. Du- 
rante e conferencia mi a haci 
invitacion na diferente minis- 
terio pa temporalmente ubica 
hende cerca nos pa hunto ex- 
plora e mercado Panameño pa 
Aruba”. □ 


Conforme decision di Hues: 


Arubus a tuma chauffeurnan bek den servicio 


ORANJESTAD- Despues di a 
evalua e resultado di tur dos caso di 
e chauffeurnan di Arubus, caminda 
den e ultimo caso den e vonnis huez 
a tuma e decision cu Arubus mester 
tuma e 4 chauffeuman aki bek na 
trabou, Ambus lo cumpli cu esaki 
tambe. 

BEK NATRABAO 

Den e cuadro di e decision aki y con- 
huntamente cu Hunta di Comisario 
a dicidi di permiti e otro 15 chauf- 
feurnan regresa na trabou, decision 
cu e Minister di Transporte y alabes 
di Labor ta sostene. 

E decision aki a wordo tuma te- 
niendo na cuenta e situacion finan- 
ciero di Ambus N.V. Incialmente a 
pensa riba e posibilidad di bay den 
un “bodem procedure”, pero esaki 


lo a encera cu e 15 chauffeurnan 
aki lo mester a keda cas durante un 
periodo di 6 pa 9 luna cu ta e tempo 
cu por tuma pa e bodem procedure 
bin dilanti. Esaki ta encera entre 400 
mil pa 600 mil Florin na salario cu 
na e momentonan aki Ambus N.V. 
no ta den posicion di carga, adicio- 
nal na e salario di e trahadonan riba 
contract cu a wordo tuma. 

Tanto Gerencia como Hunta di 
Comisario a considera cu sigui cu 
un bodem procedure na e momen- 
tonan aki no lo tabata algo respon- 
sabel. 

Asina a yega na e decision di permiti 
e chauffeurnan aki bek na trabou, cu 
e deseo cu lo por cuminsa un rela- 
cion laboral di nobo cu e chauffeur- 
nan en cuestion, teniendo na cuenta 
e bienestar di empresa. □ 

Celebracion di 30 aniversario ta sigui 


NAGICO Insurances cu donacion na Jeanne d’Arc Scouting 



rante e aña aki, specialmente 
den area social y enseñansa. 
Pero cu pa esey Nagico In- 
surances lo pidi sugerencia di 
tanto Minister di Asuntonan 
Economico, Social y Cultura, 
esta Minister Michelle Hooy- 
boer-Winklaar y di Minister 
di Husticia y Enseñansa, esta 
mr. drs. Arthur Dowers. 
Recientemente, represent- 
antenan di Nagico hunto cu 
Minister Michelle Hooyboer- 
Winklaar di Asuntonan Eco- 
nomico, Asuntonan Social y 
Cultura a haci un bishita di 
sorpresa na e grupo di scout- 






Imelda na Noord, Lady Olave 
Baden Powell na Pos Chikito 
y Beatrix na Dakota. E grupo 
di Jeanne d’Arc ta existi ya pa 
60 aña y awendia tin lider cu 
a cuminsa como kaboutertjes 
den e grupo y asina a sigui 
crece. E donacion na Jeanne 
d’Arc y poco dia pasa na fun- 
dacion Bon Nochi Drumi Du- 
shi ta un forma pa Nagico In- 
surances yama su clientenan 
“Masha Danki” y duna bek na 
un comunidad cu a brinda e 
compania tanto sosten. 

Cu mas di 100 broker den 19 
mercado, Nagico a sa di crece 
y bira e compania di seguro 
mas grandi den Caribe Hu- 
landes cu mas di US$ 100 
miyon na prima. E retonan di 
mas grandi pa Nagico tabata 
e catastrofenan natural, spe- 
cialmente den añanan 90 ora 
cu Horcan Louis a ranca 90% 
di e daknan na Sint Maarten, 
por ehempel. Nagico a paga 
200 miyon dollar na claims e 
tempo ey. 

Nagico Insurances ta finan- 
cieramente hopi stabiel y 
ta conta cu no menos di 14 
“chartered underwriters” y 7 


accountant den servicio. Tin 
compania cu tin apenas un un- 
derwriter y hasta ningun ac- 
countant den nan servicio. 
Nagico ta celebrando 30 aña 
di existencia y cu plannan pa 
sigui crece den e temponan 
nos dilanti. □ 


ORANJESTAD- Nagico In- 
surances ta celebrando su di 
30 aniversario na un forma 
hopi special. Aña pasa den 
tur pais cu tin un sucursal di 
Nagico a organisa un recep- 
cion special y a haci diferente 
donacion. Esaki tabata e caso 
na Aruba tambe. Ademas di e 
donacionnan cu a tuma luga 
aña pasa na Aruba, Nagico 
a pone un fondo special dis- 
ponibel cual ta wordo reparti 
na diferente organisacion du- 
rante un periodo mas largo. 

Presidente di e Hunta di di- 
rectiva, Sr. Imran McSood 
tabata na Aruba pa celebra- 
cion di 30 aña di Nagico In- 


conopi special, pero cu no ta- 
bata facil. 

Tromp-Diaz ta splica cu ta- 
bata un momento hopi ameno 
unda cu a siña nan bishitan- 
tenan traha un “platte knoop”, 
hunga un wega di tera y lama 
y a siña tambe con pa traha un 
man pa carga awa den hemchi 
cu no tin un man. Ademas e 
muchanan a disfruta di mira 
Minister Michelle Hooyboer- 
Winklaar “en persona”, unda 
cu nan por a papia cune y has- 
ta bras’e, pero e pregunta mas 
leuk y frecuente tabata, segun 


ing pa mucha muhe di cuater 
pa 18 aña, Jeanne d’Arc. Aki 
Nagico a presenta un dona- 
cion cu a cay den masha bon 
tera. 

Anneline Tromp-Diaz, kende 
ta un di e 10 lidernan di e 
grupo di Savaneta, a expresa 
cu nan a keda impresiona pa 
e bishita sorpresa y ta hopi 
agradecido y ta aprecia e re- 
galo special di parti di Nagico 
Insurances masha hopi mes. 
Tin mas organisacion cu lo 
ricibi bishitanan sorpresa di 
Nagico, pero e compania no 
kier revela ainda cua organi- 
sacionnan esaki lo ta. Nagico 
ta hopi orguyoso di por haci 
e donacion aki y tabata hopi 
leuk cu e padvindernan a in- 
vita nan pa bin train hunto 
cu nan. Asina e representan- 
tenan di Nagico Insurances a 
participa na trahamento di un 


Anneline Tromp-Diaz, ta cu 
e muchanan a puntra e man- 
datario si e ta bin participa cu 
nan otro siman tambe. 

Aruba tin diferente grupo di 
scouting pa mucha muhe so: 
Jeanne d’Arc na Savaneta, 
Theresita na San Nicolas, 


surances den Caribe y hunto 
cu e gerente local di e oficina 
di Aruba a dicidi cu lo yuda 
algun fundacion adicional du- 

Homber ta bisa cu 
choller femenino a kita su 
pertenencia 

ORANJESTAD —Diaranson 01.25, un Polis ta meld na 
Central cu na haltura di Driftwood, dos homber kier forsa 
un muhe den un Mercedes Benz. Central ta manda Polis na 
e sitio, pa e situacion sospechoso. Na e sitio polis ta papia 
cu e homber R.T., naci na Aruba di 30 aña, cu tabata bisa 
cu e choller conoci como Wendy, a saca su bancomatico y 
su celular for di su saco di carson. A resulta cu R.T. ta bou di 
influencia di alcohol y no por duna declaracion concreto di 
loke precisamente a pasa. Polisnan a bis’e cu ora cu e ta bon 
e pasa na warda pa duna keho.Q 

Habitante a mira hende na 
su bentana di camber 


MOKO —Diaranson 01.31, Central ta manda Polis na un 
cas a Moko, na unda e habitantenan a tende un persona den 
nan cura. Na e sitio, Polis ta papia cu e denunciante, kende 
ta bisa cu ora cu el lanta el a mira un persona mishi cu su 
bentana. Mesora el a yama Polis. Polisnan a controla den 
bisindario, pero no a haya nada. □ 

Polisnan ta topa cu homber 
sin permit di trabou 

ORANJESTAD — Diaranson 04.50, durante cu polisnan 
tabata haciendo un control den trafico, nan ta mira un Hyun- 
day Getz blauw, coriendo den direccion contrario. Polis a 
bira e rond y a mira e auto para den direccion contrario. E 
chauffeur P.V. a haya un boet pa core den direccion prohibi. 
Tanto e chauffeur como e ocupante tabata bisti cu uniform 
di un restaurant. Tabatin buskeda di un homber sospechoso 
cu ta traha na e restaurant ey. Polis a haci un control riba e 
personalia di e dos personanan y segun Central, nan no ta 
wordo busca pa husticia. E homber P.S. a mustra polis un 
permit di trabou cu a caduca dia 6 di juli 2011 y no por a 
duna ningun otro tarheta di identificacion. Polisnan a deten’e 
pa ley di Imigracion. Polisnan a hib’e warda pa e personal di 
Warda Nos Costa sigui cu e investigacion. Segun personal 
di Warda Nos Costa, e permit di estadia supuestamente ta 
falsifica. □ 

Choller a drenta drumi den 
cura di scol 


TANKI LEENDERT —Diaranson 5.30, Central ta manda 
Polis na un scol na Tanki Leendert, na unda e trahado a haya 
un persona desconoci den cura di e scol. Esaki tabata drumi 
riba un banki y e trahado no a tribi di lant’e for di soño. Na 
e sitio a resulta cu ta trata di un conocido di e trahado. E ta 
un choller cu pa pago di un suma chikito e ta bari e cura di 
scol. Despues cu polisnan a lant’e, nan a scual’e y a bis’e pa 
e sali for di e cura di scol. □ 

Ladronicia di Toyota Yaris 

NOORD —Diaranson 07.55, e homber E.G. a bay warda di 
Polis na Shaba y ta haci denuncia di ladronicia di su auto . 
E ta bisa cu desconocinan dia 21 di mei entre 21.00 y 22 di 
mei 07.45, a horta su auto. Esaki ta un Toyota Yaris 2009 cu 
e number A-9013.color shinishi. Polis a tuma e keho. □ 


Choller Brandon 
ta dal guardia 
femenino den su 
cara 

PALM BEACH —Diaranson 
18.27, Central ta manda Po- 
lis na un low rise hotel, na 
unda un homber a maltrata 
un muhe. Na e sitio, polis 
a papia cu e muhe t.G. cu ta 
bisa polisnan cu e ta traha 
como guardia y cu e tabata 
riba patruya, ora cu el a mira 
e conocido homber Brandon 
riba tereno di e hotel. Ora cu 
el a bay atend’e, Brandon a 
dal’e den su cara. Despues el 
a core bay. Polisnan a tuma su 
keho. □ 

Hombernan a 
bay pisca na 
pier di Valero 

SAN NICOLAS— Diaran- 
son 16.35,Central ta manda 
Patruya na Rafinaderia Vale- 
ro, na unda dos persona cu 
no ta autorisa ta riba e tereno. 
Na e sitio, polis a topa cu dos 
persona ta pisca na un di e 
pieman di Valero. Hunto cu 
e guardia di Valero, polisnan 
a saca e dos hombernan for 
di e tereno di Valero. E dos 
hombernan a bisa cu nan ta 
cu vakantie y nan no a mira 
borchi cu ta prohibi pa subi e 
tereno. Personal di Valero a 
tuma nan personalia. □ 

Homber 
ilegal drumi 
ta cuida cas 


MALMOK —D iaranson 
22.45, Polis a haya un meld- 
ing pa bay na Malmokweg, 
na unda personanan sos- 
pechoso a wordo mira den un 
cura. Cu refuerso, Polisnan 
a bay na dos cas cu ta den 
constmccion. Den di dos cas, 
Polisnan a haya un homber 
dmmi riba un cama den un di 
e apartamento den constmc- 
cion. Polisnan a lant’e varios 
biaha y a puntr’e pa identifica 
cu mes, y e ta bisa cu e no 
tin, pero e ta lceda eynan pa 
cuida e cas. Polisnan a hib’e 
warda na Shaba pa controla 
su identificacion. Eynan el a 
bisa cu su nomber ta L.M.A, 
naci na Colombia di 21 aña. 
E1 a wordo presenta dilanti 
Fiscal Auxiliar y na unda e lo 
wordo entrega na personal di 
Warda Nos Costa den oranan 
di mainta. □ 



Denuncia di ladronicia di 
Toyota Yaris blanco 

ORANJESTAD —Diaranson 08.18, e muhe M.H. a bay 
warda di Polis y ta duna keho di ladronicia di su Toyota Yaris 
blanco A-54848. E ta bisa cu glasnan patras di e pasahero y 
e windshield patras ta completamente getint y e windshield 
dilanti ta getint pa 1/3 parti. E glasnan banda di pasahero y 
chauffeur no ta getint. E auto a wordo horta entre dia 21 di 
mei 23.00 y 22 di mei 07.30, cu tabata para na San Barbola 
dilanti su cas. Central a wordo poni na haltura y Polisnan a 
tuma su keho. □ 

Di tres Toyota Yaris horta 

SHABA —Diaranson 08.40, e homber A.A. a bay warda di 
Shaba, pa duna keho di ladronicia di su Toyota Yaris blanco. 
E ta bisa cu desconocinan a horta e auto riba su cura den 
Caya Seida. Polis a tuma su keho. □ 

Muhe mentalmente ta 
demostra den caya 

ORANJESTAD —Diaranson 09.01 Central ta manda polis 
na ex Interbank, den Caya Betico Croes, pa un muhe per- 
turba. Na yegada e persona a bay caba. Polisnan a papia cu e 
guardia, kende ta bisa cu e muhe tabata bisti tur na preto y cu 
un borchi di carton den su man ta protesta. Polisnan a busca 
den bisindario y tambe en bisindario di Parlamento, pero no 
a haya nada.Q 

Tres ruman agresivo ta 
terorisa henter un scol 


SAN NICOLAS —Diaranson 10.34, despues di e fin di exa- 
men di Trafico na un scol basico, polisnan a wordo acerca 
pa e directora, kende ta pidi nan pa scual algun alumno rela- 
ciona cu nan comportacion. Ta trata di e tres rumannan di 9 
aña, G.R den cuatro klas y su ruman J.H den seis klas. Ta 
parce cu e tres rumannan aki ta terorisa henter e scol cu nan 
comportacion agresivo. Parce cu nan ta hinca e otro alum- 
nonan cu pen y potlood. Polis a scual e tres rumannan, pero 
ta parce cu nan no a compronde kico polisnan ta papiando. 
E problema a wordo duna na Polis di Bario cu lo papia cu e 
instancianan concerni. □ 

Hincamento na EPB San 
Nicolas 

SAN NICOLAS —Diaranson 11.30, a drenta un melding na 
Central di un hincamento na EPB scol na San Nicolas. Na e 
sitio a resulta cu e victima a wordo hinca cuatro biaha cu un 
cuchiu y hiba hospital pa tratamento. E victima ta I.S. naci na 
Aruba di 21 aña, y e sospechoso ta J v/d L, naci na Hulanda 
di 18 aña. E sospechoso a bay for di e sitio, ora cu polisnan a 
yega, pero nan a busk’e y a keda deteni pa polisnan. E cuchiu 
a wordo haya na e sitio y a keda confisca. Cachonan di Polis 
tambe tabata na e sitio. Recherche di San Nicolas a tuma e 
investigacion. 

Dos Toyota Yaris horta haya 
den mondi 

ROOI BOSAL —Diaranson 09.35 a drenta un informacion 
telefonicamente cu dos Toyota Yaris a wordo haya na haltura 
di e Mina di Oro. E dos autonan segun e informante ta proce- 
dente di ladronicia. Na e sitio polis a topa e autonan A-16384 
y A-54848 den e matanan. Tur dos a wordo desmantela pa 
ladronnan. Polisnan a pone TOD y personal di Joyriding na 
haltura cu a bay na e sitio. E autonan a wordo hiba warda di 
Santa Cruz pa sigui cu e investigacion.Q 









Pa motibo di a kita pa cacho 


POLISIS 

Chauffeur ta perde control cu su auto y dal 

riba un palo di luz 




Yegada di polis na e crusada di Mahuma, unda e accidente a tuma luga. 


Ambulance tambe a yega na e sitio pero e chauffeur no tabata herida. 


ORANJESTAD - Diahuebs un 
poco prome cu l’or di marduga 
ta sosode un accidente na e cru- 
sada di Mahuma. 

Mesora ta pidi presencia di Polis 
y ambulance. Na yegada polis, 
nan ta topa cu un Piclcup Chev- 
rolet S10 cu hopi daño material. 
Aparentemente e chauffeur lo a 
bay kita pa un cacho y a perde 
control dal riba un palo di luz na 
e crusada. 

Ambulance tambe a presenta 
na e sitio, pero e chauffeur di e 
pickup no tabata herida y no ta- 
bata tin e necesidad di ser trata. 

Esaki a pone cu ambulance por 
E1 a ranca un borchi trafico tambe benta abao. a s jg U j su caminda Q 




E auto a dal na e banda di chauffeur riba e palo di luz. 


Turista ta lucha contra agresor pa 
scapa su pertenencianan 


ORANJESTAD - Diahuebs 
un rato despues di mey 
anochi, un turista un biaha 
mas ta blanco di criminalidad. 
Na momento cu e turista a sali 
pafo di e Nightclub Gusto na 


The Village, e turista ta ser 
agredi pa un persona, cu arma 
blanco den su man. E agresor 
a purba ranca pertenencianan 
di e turista, pero e agresor a 
dal den duro, e turista a lucha 


bek cun’e y a pone abao. 

Amigonan di e turista cu 
tabata den e nightclub a mira 
cu nan amigo tabata luchando 
cu e agresor, mesora nan 
tambe a sali pa defende nan 
amigo. 

E agresor tampoco no tabata 
su so, su amigonan tabata 
den e area y a ripara loke ta 
pasando, nan a bin yuda e 
agresor. 

Na yegada di polis e agresor 
y su amigonan a logra huy, 
algun a bay direccion panort y 
algun a ranca bay zuid. Polis 
a papia cu e victima mientras, 
varios otro patruya di polis a 
sigui busca pa e agresornan, 
nan a keda basta rato ta busca 
den e area pero no a logra 
haya nan.Q 



Polis dilanti di The Village. 



Varios polis buscando e agresor den The Village. 



Polis papiando cu testigonan na The Village. 

Auto no ta regula su velocidad na tempo y ta dal tras di un otro 



Polis atendiendo cu e chauffeur di e Nissan Platina. E Suzuki Swift a haya mas daño cu e Nissan Platina. 


ORANJESTAD - Diahuebs anochi un rato despues 
di 8’or y cuarto, un Suzuki Swift blauw maneha pa 
un cabayero cu tabata bayendo direccion zuid riba e 
caminda principal di Ponton y pa zuid di Sherrif no 
ta regula su velocidad na tempo y ta dal patras di un 
Nissan Platina zilver. 

E Swift a haya basta daño, mientras e Platina su 
daño material no tabata mustra di a ricibi hopi daño 
material. 

Polis di trafico a ser manda na e sitio pa atende cu e 
boksmento aki, mientras cu presencia di ambulance 
no tabata necesario mirando cu niun persona a re- 
sulta herida. □ 

Polis na e sitio papiando cu un di e chauffeurnan. 



Segun Parlamentario Booshi Wever 

Gobierno ta domina maneho di Banco Central 


ORANJESTAD —Banco 
Central a haci un presentacion 
na Parlamento riba e situa- 
cion financiero y crecemento 
economico pa aña 2013. Par- 
lamentario Independiente 
Booshi Wever a bisa cu den e 
presentacion di Banco Central 
na Parlamento a conclui cu e 
situacion financiero ta dificil. 

PRESENTACION 

Ora a haya e presentacion, a 
mustra cu for di November 
aña pasa e crecemento eco- 
nomico ta di 5.1 porshento, 
Wever a bisa cu Banco Cen- 
tral a bin cu cierto pretension 
cu no ta corecto. 

E parke di molina di biento 
ta un di e proyectonan cu no 
ta parti di e crecemento eco- 
nomico di 250 miyon florin, 
hospital cu ta bay construi pa 
48 miyon florin pero te ainda 
no tin construccion. E green 
coredor cu tambe tabata parti 
di e crecemento economico 
ainda no tabata tin destaho pu- 
blico, pero a hinca esaki nan 
toch den e proyeccion nan. 


DOCUMENTO 

Ora cu lesa e documentonan y 
mira kico nan ta bin cune, nan 
ta comete e mesun foutnan cu 
nan a haci na November 2012 
y awor aki na Mei 2013 nan ta 
bolbe skirbi loke Gobiemo ta 
bisa cu nan ta bay haci. Un di 
nan ta atrobe e Green Coredor 
cu Banco Central ta bisa cu e 
ta bay ta parti di e crecemento 
economico. Ya caba Gobi- 
erno mes a bisa cu e aña aki 
e proyecto aki no ta bay door, 
pues e no ta parti di e crece- 
mento economico. 

HOPSITAL 

E hospital te cu e siman aki 
ta cuminsa cu e proceso pa 
tuma e decision final ken ta 
bay haya e proyecto. Te na 
luna di Augustus 2013 ta bay 
cuminsa na constmi e park- 
inglot. E proyecto ey no ta 
bay costa 48 miyon florin cu 
Banco Central a pone. Wever 
ta haya e cosnan aki inacepta- 
bel cu Banco Central ta presta 
su mes pa e weganan politico. 
E proyecto di “Waste to En- 


ergy” te ainda no tin destaho 
p’e, pero toch ta pone esaki 
como un posibel crecemento 
economico cu ta bira 2.6 por- 
shento. E parti di mudamento 
di waf tambe a keda hinca den 
e proyeccionnan di crecemen- 
to economico di Banco Cen- 
tral, pero ainda e proyecto aki 
not a totalmente cla. 

DESCONFIANSA 
E tipo di actitud aki ta trece 
desconfiansa den un entidad 
cu mester ta totalmente inde- 
pendiente. Tanto e instancia 
di rating Standard & Poors 
como tambe Fondo Mon- 
etario Intemacional (IMF) y 
Parlamentario Sr. Chris Dam- 
mers y Juan David Yrausquin 
ta wordo invita pa e presen- 
tacion, na prome instante no 
kier a contesta, pero despues 
cu a insisti pa haya un contes- 
ta y duna nomber. Diripiente a 
bisa cu si Parlamento kier sa 
esey, mester puntra Gobierno. 
Ni un lista di ken ta wordo 
invita of no, Banco Central 
no por maneha. Gobierno ta 
dicidi ken ta invita y ken no 


ta ser invita y den e caso aki 
Gobierno a tuma decision cu 
oposicion no ta wordo invita 
pa e reunion aki. 

BERGUENSA 

Ta un berguensa cu Gobiemo 
ta manipula di e forma aki cu 
Banco Central. Banco Central 
mester asumi su responsabi- 
lidad, pero tin hopi presion 
ta ser poni riba e directora di 
Banco Central. Banco Central 
a bisa cu e deficit ta bastante 
halto, pero den e caso aki tin 
duda riba e cifranan di Ban- 
co Central. Tin dos caminda 
Banco Central ta bisa cu ta 
bay baha gasto di Gobiemo 
y ta tuma esaki simplemente 
over paso Gobiemo ta bisa 
esey. 

Gobierno ta haci loke cu e 
kier den esaki nan. Den post 
di laboratorio ta baha e cifra 
di bedrfijsmidellen cu 30 por- 
shento cu ta loke ta genera 
entrada pa laboratorio. Di otro 
banda ta hisa e medionan di 
laboratorio. Con ta posibel cu 
ta baha e productonan cu ta 


necesario pa produci entrada 
y ta haci comosifuera ta bay 
produci mas. Esaki ta muestra 
cu tin cifranan ficticio cu Go- 
bierno ta uzando pa camufla e 
entradanan. 

CALCULACION 

E “verekening” di cu loonbe- 
lasting y inkomstenbelasting, 
si pa aña 2012 ta realisa un 
negativo di 5.2 miyon florin, 
pues no a vereken, pero diripi- 
ente pa presupuesto 2013 tin 
un saldo positivo di 5.9 por- 
shento. 

Esaki ta un forma di camufla 
mas o menos 10 miyon florin. 
Ora wak e post di loonbelas- 
ting ta mustra cu e cifranan 
di entrada 2013 a baha, pero 
toch ta presupuesta 10 miyon 
florin extra na loonbelasting. 
Tin un desempleo grandi di 
dies porshento na Amba, pero 
toch ta hunga cu cifra. Esaki 
ta ehempel con Gobierno ta 
manipula cu cifra di presu- 
puesto, pero Banco Central ta 
tuma esaki over pa hink’e den 
su proyeccionnan.Q 

Democracia Real: A VP mester stop di troce palabra di hende 

Melvin Tromp ta sigui mal 
ehempel di Mike Eman 


ORANJESTAD - Democ- 
racia Real ta lamenta cu Par- 
lamentario Melvin Tromp di 
AVP a purba troce palabra di 
lider di PDR mr. Andin Bik- 
ker. Andin Bikker ningun mo- 
mento a bisa cu e ta opone e 
proyecto di embeyecemento 
di Playa Pabao. Loke Andin 
Bikker a remarca ta cu hopi di 
esnan den Pueblo cu no tin as- 
falt dilanti nan cas a acudi cer- 
ca fraccion di PDR puntrando 
dicon Gobiemo a prefera 
kibra cayanan cu ya tabata tin 
asfalt y acera, y reemplasa es- 


akinan cu klinker y laga nan 
si sigui biba den stof. Ta ma- 
sha hopi caya tin sin asfalt y 
e preocupacion di esnan cu 
expres’e ta algo valido paso 
nan ta biba den stof pa hopi 
tempo. Como representante 
di Pueblo trece preocupacion 
di e Pueblo ta e esencia di e 
trabou di un Parlamentario: 
controla con gobierno ta aloca 
fondonan di Pueblo den luz di 
e preocupacionnan di esnan cu 
bo ta representa. Netamente 
esey ta loke Andin Biklcer a 
haci pa medio di preguntanan 


al caso haci na gobiemo riba 
e presupuesto. Un bes mas ta 
wordo confirma cu cierto Par- 
lamentarionan di AVP no ta 
compronde nan trabou como 
Parlamentario: nan ta defende 
Gobierno enbes di controla 
esaki! Nan mester cuminsa 
bay les di Ley Constitucional 
pa compronde nan funcion. 
trabou di un Parlamentario ta 
pa controla gobierno, no pa 
sinta tira flor pa Gobierno ni 
pa ataca otro Parlamentari- 
onan riba preguntanan al caso 
cu nan a haci na Gobierno den 



cuadro di e control di presu- e derecho di controla budget 
puesto y maneho, basa riba (budgetrecht). □ 


Maria. R. Boekhoudt van den Ham 

UPP ta e unico partido cu si tin e intencion serio pa haci e 
cambionan necesario den e maneho di stranheria 



Maria. R. Boekhoudt van den Ham. 


ORANJESTAD - Riba 20 di 
Mei pasa nos por a lesa den e 
editorial di Diario den cual e 
editor a menciona cu e Amba 
cu nos conoce, unda nos a 
crece y a pasa mayor parti di 
nos bida, ta bayendo sin cu 
nos por detene su transforma- 
cion, sin e apoyo di un Gobi- 
erno dicidido pa conserva su 
tradicionnan. Tambe e la men- 
ciona cu e tabla di relacion 
entre nos y e stranheronan a 
cambia considerablemente 
door di e oleada di inmigra- 
cion, tanto asina cu e no ta 
temerario bisa cu nan por a 
bira, den number mas cu nos. 
Maske tur otro partido a evita 
e topico aki, UPP SI a tuma 
un posicion clave y firme pa 
informa y educa pueblo na 
varios ocasionnan caba di 
tur e consecuencianan di un 
maneho di stranheria cu no ta 
wordo hiba na interes general 
di e ciudadanonan na Amba. 
UPP kier enfatisa aki cu su 
maneho di stranheria SI lo 
ta na bienestar di Amba y e 
pueblo, tanto pa esnan cu a 
nace aki y tin reisnan di gen- 
eracionnan, pero tambe como 
esnan no naci aki na Amba, 
pero a scoge Amba como nan 
hogar pa biba y traha. E mane- 


ho cu UPP ta propone ta un 
maneho Tough but fair’. Nos 
mester realisa cu Amba ta full 
y cu nos capacidad di carga 
a yega su limite. Mientras cu 
e crisis mundial ta impera- 
tivo pa nos cuida nos frontera 
den e temponan dificil aki. 


Banda di esey nos ta di opin- 
ion cu pa evita cu e Amba 
cu nos tur conoce bay perdi, 
lo ta crucial pa, banda di e 
cambionan den e maneho 
di stranheria, implementa 
tambe cambionan necesa- 
rio den e maneho cultural 


y e maneho di integracion. 
Maneho cultural 

E maneho cultural di Amba 
mester ta basa riba promo- 
cion di cultura di Amba den 
tur sentido di palabra, pa por 
logra un re-Ambianisacion di 
nos pais. Esaki mester ta na 
nivel gubemamental como 
instmmento pa yuda tur es- 
nan cu ta ocupa nan mes cu 
esaki riba e otro terenonan. 
UPP ta partidario pa banda di 
papiamento, cultura bira parti 
di nos curiculo escolar ya 
caba for di nivel basico di nos 
enseñanza. Conocemento di 
nos cultura mester wordo in- 
culca for di edad hoben. Esaki 
ta e garantia cu nos por yega 
un dia tambe na integracion. 
Tambe expresionnan cultural 
existente mester haya mas 
atencion y sosten for di gobi- 
emo. Asina nos por menciona 
p.e. Dande y San Juan. Tambe 
lo fortifica e institutonan cul- 
tural manera un Fundacion 
Desaroyo Educativo y Comu- 
nitario (FDEC) pa asina sigui 
trece cultura mas cerca partic- 
ularmente nos hoben. Asina 
tambe nos ta kere cu parti di 
nos tradicionnan inmaterial, 
manera piscamento, cultiva- 
cion y cria lo mester wordo 


stimula. Na su turno esaki lo 
por tin efecto positivo riba 
area productivo economico y 
alimentacion di nos pueblo. 
Importante tambe ta cu den 
e cuadro aki mas investiga- 
cion wordo haci riba nos cul- 
tura, historia y custumbernan. 
Conocemento sigur ta di im- 
portancia pa loke ta concerni 
e proceso pa re-Ambianisa- 
cion y creacion di un nacion 
cu curason, esta un Patria. 
Instancianan gubernamental 
cu tin di haber cu cultura y his- 
toria di nos pais mester haya 
e atencion y sosten necesario 
pa por cumpli nan metanan. 
Fortificacion di nos cultura ta 
bay man den man cu e forti- 
ficacion di nos institutonan. 
Banda di e parti inmate- 
rial atencion lo wordo duna 
tambe na e parti material di 
nos herencia cultural. Di e 
manera aki ta conserva tanto 
e memoria y parti di antaño 
como muestra di nos ex- 
istencia den e mundo aki. 
Nos ta invita un y tur pa 
manda nan comentarionan y 
sugerencianan pa nos e-mail: 
uppprogresopaaruba@gmail. 
com of bishita y like nos page 
UPP Union Patriotico Progre- 
sista riba Facebook.Q 


Regla pa publicacion riba e pagina di POL.ITICA 

CURPA a celebra su di tres aña di existencia y a lansa su lema pa 
campaña 2013 “Un Aruba nobo; Hunto nos por!” 



ORANJESTAD - Dia 20 di 
Mei cu a pasa CURPA a cel- 
ebra su di 3 aña di existencia y 
alabes a lansa su lema pa cam- 
paña 2013 “Un Aruba Nobo; 
Hunto nos por!”. Pa logra un 
Aruba nobo nos tin di termina 
cu e politica bieu di patro- 
nahe, corupcion, inhusticia y 
inmoralidad den gobierno cu 
ta stroba e desaroyo potencial 
di Aruba. 

Unabes nos termina cu e polit- 
ica bieu, cada persona cu kier 
forma parti di Aruba por haya 


e oportunidad, segun nan ca- 
pacidad, pa mehora nan futuro 
y esun di Aruba. Aruba no ta 
di gobiemo ni di un of otro 


gmpito, pero Amba ta di nos 
tur y solamente hunto nos por 
salba y crea un Amba nobo na 
unda cada un di nos por haya 


un comienso nobo pa un fu- 
turo sigur. 

Den e proximo simannan nos 
lo presenta nos programa di 
gobemacion 2013-2017 cu ta 
yama “Un Amba Nobo, hunto 
nos por!”. 

Den e programa aki nos lo 
presenta nos vision di un Am- 
ba nobo cu lo beneficia henter 
e pueblo di Aruba. Cada si- 
man nos lo presenta parti di 
e programa ariba nos website 
www.curpa.org te ora e pro- 
grama ta presenta den su to- 


talidad. 

Nos kier gradici tur hende cu 
di un forma of otro a duna nan 
aporte na CURPA durante e 
ultimo tres añanan y alabes ta 
yama un bon bini na tur esnan 
cu di un forma of otro kier 
forma parti di e movecion pa 
crea hunto un Amba nobo. 
Hunto nos por haci e cambio 
ariba 27 di September 2013 
door di rechasa e politica bieu 
cu ta stroba e desaroyo di Am- 
ba en general y e desaroyo di e 
ciudadano en particular.Q 


Parlamentario Arondino Croes: 

Asbest den caya Betico Croes,un peliger pa trahadonan, 


comerciantenan, bishitantenan y turistanan 


ORANJESTAD - Parlamentario Arondino Croes 
cumpliendo cu su trabao como parlamentario a haci 
varios bishita na Caya Betico. Den un bishita recien 
Croes a tuma nota cu den un buraco grandi tabata 
tin asbest kibra. Un investigacion mas extenso a bin 
resulta cu tin tubo ta core bou vloer for di Djispi bay 
full a bao. Trabaonan a tuma luga cu e asbest aki, unda 
a haci uzo di por ehempel jack hammer y a plama 
asbest pa loco den aire. Manera conoci e peliger di 
asbest ta maximo ora e kibra y partinan di dje ta bay 
den aire. Ningun momento por a ripara cu Gobiemo 


a tuma medidanan di precaucion. No ta keda nada 
otro cu conclui tanto trahadonan, comerciantenan , 
empleadonan di tienda, bishitantenan tanto hendenan 
grandi como muchanan y tambe turistanan a ser 
expone na peliger. Mientras e gmponan aki no tabata 
consciente di e peliger e trahadonan si ta hayanan 
den un situacion dificil, nan ta wordo forsa pa haci 
un trabao peligroso. Hopi di e trahadonan no tin 
choice pasobra sino otro ta tuma nan trabao mirando 
e desempleo grandi. Un otro aspecto den e caso aki 
ta na unda e asbestnan a ser hiba, esey ta awor no 


ta conoci. Parlamentario Arondino ta asombra con 
Prome Minister ta papia di trece un cadena manera 
Hyatt den Caya Betico Croes mientras bou di suela 
ta core asbestnan cu ta causa contaminacion y esaki 
ta conta naturalmente pa full e actividadnan di Caya 
Betico Croes. Cu e publicacion aki Parlamentario 
Arondino Croes como parlamentario responsabel ta 
cumpliendo dor di avisa publico y gobierno. Awor 
ta spera cu gobiemo tuma pasonan necesario pa 
investiga full e asunto di peliger di asbest den caya 
Betico Croes. □ 


Benny Nisbet (PPA): 

Guyana mester muda su capital Georgetown mas halto of inverti den su 

infrastructura segun rapport cu a sali recien 

Mientras Aruba ta drumi . !!! 


ORANJESTAD - Mientras cu aki na 
Amba cierto medio di comunicacion 
cu ta protehando interes di Gabinete 
Mike Eman (AVP) y ta prefera di 
purba ridiculisa intentonan di PPA pa 
conscientisa nos sociedad pa e posi- 
bel consecuencianan di un aumento 
di nivel di lama den futuro (rising sea 
levels)... gobernacion y parlamento di 
otro isla y pais den Caribe ta dedican- 
do atencion serio na e problematica 
aki y su consecuencianan. 

Dia 17 di mei 2013 un publica- 
cion na GUYANA a referi na 
un estudio cu a caba di keda cla 
cual estudio ta bisa y PPA ta cita: 
“ Guyana must either move it’s capital 
Georgetown inland to higher ground 
or invest more heavily in coastel infra 
stmcture to withstand fiiture sea level 
rises, a health and engineering expert 
says” Si nos analisa e frase aki bon.... 


un estudio enorme a wordo haci na 
GUYANA... pa nan por a yega na e 
conclusion menciona...y cu aki ta 

trata inversionnan enorme.sea un 

decision pa muda henter e capital di 
GUYANA na un nivel mucho mas 

halto.of inversionnan enorme. 

den su infrastmctura. Aki na Amba 
Gabinete Mike Eman, parlamento 
den su constelacion actual ta sigui 
dmmi....Amba aparentemente NO ta 
forma parti di e Caribe ..unda Guyana 
ta forma parti di dje y mayoria di e 
Islanan Ingles cu ya a haci estudio ... 
ya a logra capital y ya ta invertiendo 
pa hisa cierto parti di nan infrastmc- 
tura mas halto etc. Amba NO ta core 

ningun peliger.si analisa actitud di 

nos flamante gobiemo di AVP. 

PPA por menciona tambe cu exper- 
tonan Hulandes tabata envolvi den e 
estudio haci pa e pais y pueblo di Guy- 


ana...!! 

Siguiendo cu nos citacion for di e 

articulo.’Sea levels are predicted to 

rise between three and seven feet (1.0 
& 2.1 meters) in the next 100 years’ 
For di un otro articulo riba Internet 
PPA a cita lo siguiente: 

‘Caribbean scientist warns of climate 

change disaster’.The Caribbean 

does not have the luxutery of time for 
decisive action on climate change and 

global warming .Infact, it is on 

the brink of Calamity, according to a 
prominent scientist. Inter Pres. 20 mei 


Aki na Amba nos gobernantenan tin 
asina hopi miedo pa confronta esaki 
den estudio serio ehecuta p.e. pa Hu- 
landa. Pasobra na momento cu e ci- 
franan aki ta conoci y Amba lo mester 
reserve anualmente un suma di placa 
substancial, pueblo di Amba lo Nota 


ainda mas con grandi e DEFICIT di 
Amba realmente ta. Reservando un 
suma anual di p.e. un 35 miyon florin 
minimal lo aumenta e Deficit Ambia- 
no cu e cifra aki. 

Mientras tanto desde aña 2000 ya caba 
13 aña ta pasando y pais Amba No a 
larga haci ningun estudio serio ta leu 

cu nos sa.y no ta haci ningun peti- 

cion den cuadra di e areglo di coopera- 
cion den Reino pa hunto cu Hulanda 
larga haci un estudio serio riba e prob- 
lematica aki. PPA lo keda informa 
nos pueblo riba e materia ...cu kisas 
ta leu den tempo pero lo ta dramatico 
pa e generacionnan cu lo sigui nos. No 
lubida cu e problematica cu lo pone 
nos unico pilar economico turismo 
den problema hopi serio y hasta kisas 
destmi esaki. PPA ta spera cu gobier- 
no, parlamento y pueblo cuminsa tuma 
bon nota di esaki. □ 


Regta pa publicacion riba o pagina di POUTICA 

Polltica lu-i un rubrica spadalmanta dcdics pa articulonan pclitico di cca poliliccnan caa activo cf no, unda 
QU nan ppr ublca nan çgrñentgnQngn y of Iggrg a diariç. Conlrario na pgginanan regylar, O 

publicacionnan aki ta wordo ubica "sin kita y sin pone", manera cu e drenta nos redaccion. Solamente cu 
q mester contene 700 patabra maximo. E articulo aki ta wordo publica riba peticion di a politico y of 
gobernante BON DIA ARUBA ng ta responaabel pa e oontanido y no rtecosariamanto ta oomparti e 
contenido E la meramente un espacio brinda pa politiconan por ventila nan pensamento riba topiconan 
di gcnerQ polltico. BON PIA ARUBA ta keda cu e dcrccho pa rechasa comentariQnan Qfenslvo tarribe. 

Oswaldo Correa y Jason Heemstadt a haya nan premio riba Ecolution 


Ganadonan di Competencia Green ‘S’Cool riba sostenibilidad 



Oswaldo Correa y Jason Heemstadt momento di ricibi nan premio y a haya un recorido 

riba e boto Ecolution. 


ORANJESTAD - Ayera den 
oranan di atardi dos hoben cu 
ta bay na Abraham de Veer- 
school a haya un invitacion 
special pa ta abordo di e boto 
Ecolution di Prof. Dr. Wubbo 
Ockels. E dos hobennan aki a 
resulta ganado di un compe- 
tencia organisa via facebook. 
Pa participa na e competencia, 
e hobennan mester a skirbi un 
texto caminda nan mester de- 
scribi con pa encurasha famia 
y hobennan pa biba mas berde 
y di un manera sostenibel na 
Aruba. E meta di e competen- 
cia tabata pa incentiva hoben- 
nan pa pensa y yuda promove 
e idea di sostenibilidad riba 
diferente nivel, pero special- 
mente relaciona cu uzo di 
energia na Aruba. Oswaldo 
Correa y Jason Heemstadt a 
resulta e ganadonan absoluto. 
For di man di Dr. Ockels, e 
dos hobennan a haya nan pre- 
mio pa nan trabou sobresal- 
iente. Oswaldo, cu a describi 
su mes como un escritor na 
Dr. Ockels, cu a tende cu ma- 
sha atencion e contenido di e 
texto el a presenta den e com- 
petencia. Oswaldo, di 16 aña 


a haya su idea despues di a 
tende e detayenan di un pre- 
sentacion tocante di e topico 
na scol. Su obra a conta over 
di un hoben cu ta yega su cas 
for di scol y ta duna su mama 
un splicacion di e cambionan 
cu por haci na cas pa maneha 
energia mas efectivamente. 
Despues e hoben ta sigui y 
yuda su amigonan cu conse- 
honan pa haci e mesun cos na 
nan cas. E obra ta skirbi den 
un forma poetico, locual a cay 
hopi na agrado di e comision 
tras di e competencia. 

Jason su obra tabata mas tec- 
nico, pero no menos intere- 
sante. For di un punto di bista 
mas tecnico Jason di 15 aña 
a describi varios manera pa 
cende luz, charge telefon of 
aparatonan chikito di maner- 
anan alternativo y berde, pues 
sin efectonan pa medio ambi- 
ente. Un ehempel cu Jason a 
trece dilanti ta uzo di ‘batata’ 
na luga di bateria pa cende 
luz. 

Dr. Ockels di su banda a keda 
hopi contento despues di a 
haya un splicacion detaya di 


cada uno di e studiantenan. Cu 
hopi entusiasmo cada uno ta- 
bata conta di nan experienci- 
anan trahando nan obra, pero 
tambe a probecha pa haci hopi 


pregunta un e ex-astronaut di 
Space Shuttle Challenger. 
Despues di a ricibi nan premi- 
onan di Dr. Ockels, Oswaldo 
y Jason a haya un recorido di 


Ecolution for di Dr. Ockels 
hunto cu su casa Joos. Pa- 
bien na Oswaldo y Jason cu a 
gana e competencia di Green 
‘S’Cool. □ 


Sra. Edna Zievinger a ricibi su decreto gubernamental 
( landsbesluit) pa 35 aña di servicio 


ORANJESTAD - Diamars Sra. Edna F. Zievinger pa en- 
21diMei2013 Sr. A.E. Rich- trege personalmente su de- 
ardson, Hefe di Polis, a invita creto gubemamental (‘lands- 



Sra. Edna rondona di su Hefe y algun colega di Distrito 
di Oranjestad. 


besluit’) di conmemoracion di mente ta laborando Distrito di 
35aña di servicio. Oranjestad como Hefe di ad- 

Sra. Edna F. Zievinger actual- ministracion policial na e Dis- 



Sra. Edna Zievinger ricibiendo su Decreto Gubernamental for di 
man di Hefe di Polis. 


tricto di Oranjestad. E Hefe 
di Polis a elogia Sra. Edna su 
trabou masha y a indica cu 
den Cuerpo Policial a hasta 
uza Sra. Edna como modelo 
pa crea un tipo funcion nobo 
(recherche assistent) den Cu- 
erpo Policial. 

Tambe a hiba palabra algun 
miembro mas di maneho y 
hasta un subrina, kendenan 
tur tambe tabata tin puro pal- 
abra di elogio so pa Sra. Edna. 
Despues di a ricibi su decreto 
gubernamental Sra. Edna mes 
tambe a hiba palabra.Q 



Sra. Edna hunto cu e team di maneho di Cuerpo Policial. 


Sra. Edna den compania di algun familiar. 

Demostracion di BlackBerry a bay den forma extraordinario: 



BlackBerry ZIO ta e celular mas bendi den 

tur tienda di Digicel 





ORANJESTAD - E pro- 
ducto nobo di Digicel, esta e 
“BlackBerry ZIO” ta causan- 
do furor na Aruba y p’esey 
Digicel a organisa un 4 Black- 
Berry Demo’ na Digicel Store 
na Tanki Leendert diabiema 
ultimo. E demostracion taba- 
ta practicamente henter dia, 
for di 9 or di mainta te cu 5 or 
y mey di atardi. 

E clientenan di Digicel cu a 
pasa a haya un demostracion 
di con e BlackBerry ta traha, 
kico ta su ‘features’ nan y 
con nan por disfmta inme- 

diatamente di e telefon aki 
cu a causa un impacto masha 
grandi rond mundo y tambe 
na Aruba. 

Mr. Garry Orman ta e ganado 
di e BB ZIO. tur persona cu a 


bishita e demostracion por a 
participa pa gana un Black- 
Berry door di yena un coupon. 
Durante e demostracion di Mr. 
Hayden, assistent di e marca 
BlackBerry, cu tabata atendi- 
endo tur e interesadonan. Por 


nota cu keto bay BlackBerry 
ta e modelo di celular preferi 
riba nos isla, specialmente pa 
su BlackBerry Messenger y 
tur otro cualidad y bentaha cu 
e celular ey ta brinda. 


Digicel a lansa BlackBerry 
ZIO e luna aki y ya caba e ta 
esun di mas bendi na tur tien- 
da di Digicel. Pasa abo tambe 
y scoge bo pakete di postpaid 
di BlackBerry of cumpra esa- 
ki pa bo uze como prepaid cu 


e prijsnan mas abou riba nos 
isla. 

No lubida cu Digicel tin e 
tarifa di 35 cen pa minuut cual 
ta esun di mas abou na Amba. 
Join e famia di Digicel y ta 
Extraordinario. □ 


Movie night den bario di Dakota diabierna awo 




ORANJESTAD - Kerekentenchi 
den movecion ta presenta 
diabierna awo dia 24 di Mei un 
movie night den e bario di Dakota. 
Kerekentenchi ultimamente 
ta bishitando diferente bario y 
presenta peliculanan den aire 
liber. 

E biaha aki ta toca turno na e dushi 
bario di Dakota, e pelicula scogi 


ta yama “Gnomeo & Juliet” cu 
ta un pelicula di caricatura hopi 
aventurero y atractivo pa mucha. 
E movie night aki ta lo tuma luga 
den e cancha di basketball na 
Dakota. E Pelicula ta cuminsa 
7or y mey di anochi, tur mucha y 
famia ta keda invita pa bin gosa un 
momento agradabel hunto. “Kids 
2 Kids” cu ta un gmpo di baile 


cu a sali for di Dakota lo presenta 
2 show di baile, y tambe lo tin 
premio pa regala na e muchanan 
cu ta bin gosa di e movie night. 
Entrada ta completamente gratis, 
y lo tin un snack y refreshments 
center cu popcorn, hotdog na benta 
pa genera fondo pa continua cu e 
diferente proyectonan social den 
diferente barionan na Aruba. □ 

Ganadonan di Quiz di cambio di trono presenta 
pa BON DIA ARUBA ta conoci 



ORANJESTAD - Bon Dia 
Aruba a tene un Quiz durante 
dianan prome cu e cambio di 
trono, caminda e publico lec- 
tor por a participa y asina en- 


trega e Quiz na oficina di Bon 
Dia Aruba situa den West- 
straat # 22. 

Ayera atardi na oficina di Bon 
Dia Aruba a saca e siguiente 


ganadonan: prome premio a 
keda den nomber di Imelda 
Zievinger biba na Ponton 
#105 y number di telefon 
5694020. Segundo premio 


a keda den nomber di Jenni- 
fer Maduro biba na Savaneta 
# 23 3-C y number di telefon 
6610671. 

Bon dia Aruba kier a gradici 


tur persona cu a participa na 
e Quiz relaciona cu cambio 
di trono na Hulanda, y tambe 
ta felicita e dos ganadonan cu 
nan premio. □ 





L> L « 







Minister di Sint Maarten a bishita 
colega Minister de Meza 


ORANJESTAD - Reciente- 
mente Minister di Finansa di 
Sint Maarten Roland Tuitt ta- 
bata di bishita na Aruba. Aki 
el a tene un reunion oficial cu 
su homologo Arubiano, Min- 
ister Mike de Meza tocante 
puntonan di interes comun y 
cooperacion mutuo. No a bisa 
si, si a cera acuerdo of cua 
contracto specifico a discuti. 

Como un yiu orguyoso di San 
Nicolas, mirando cu e Min- 
ister Tuitt tabata na Aruba pa 


poco dia incluyendo diahuebs, 
Minister De Meza a invit’e pa 
gosa di un anochi Aru-Cari- 
bense durante e “Carubbian 
Festival”. Tabata un anochi 
placentero, durante cua Minis- 
ter Tuitt a expresa cu e “street- 
fair” ameno aki ta hopi bon or- 
ganisa y e ta un bon actividad. 

“Ami ta Arubiano original- 
mente y mi a bolbe mi cas”, 
asina Minister Tuitt a bisa. E1 
a splica cu el a nace y crece na 
Aruba, despues el a bay scol 


na Trinidad y na Merca, unda 
cu el a gradua como “Certi- 
fied Public Accountant”. Min- 
ister Tuitt tabata miembro di 
parlamento na Sint Maarten, 
despues el a acepta e cargo di 
“Commissioner of Finance” 
y awendia e ta Minister di Fi- 
nansa di Sint Maarten. 
Minister Tuitt a confirma cu 
e lo bolbe Aruba sigur atrobe 
tanto pa bishitanan oficial 
como pa pasa algun dia di 
vakantie. □ 


Inscripcion a cera pa e 
Compra Gillette 5k Walk, 
Jog or Run 


ORANJESTAD - CompraNVy 
Gillette ta sumamente orguyoso 
di por participa cu oficialmente 
inscripcion pa cu e Gillette 5k 
Walk, Jog or Run a cera cu mas 
di mil participante. 

Organisadonan ta recorda tur 
participante cu registracion ta 
cuminsa pa 5 or di mainta pa 
asina por registra tur hende na 
tempo pa e caminata por cum- 


insa pa 6 or y mey di mainta. 

E mainta aki lo tin mesa pa reg- 
istra tur participante pa e Gillette 
5k We Run y pa e seccion di Gil- 
lette We Walk pa asina facilita 
cu tur cos bay mas lihe pa asina 
por warm up pa cu e 5k Walk, 
Jog or Run. Ta hopi importante 
pa come algo light y ta bon hy- 
drata pa asina tin energia pa cu 
e caminata. Di antemano nan ta 
desea tur participante exito. □ 

Competencia di tennis na 
Aruba 



Lesa pagina B5 


Taekwondistanan preparando 
pa representa Aruba 



Lesa pagina B7 

Seattle Mariners ta manda catcher Venezolano pa Liga Menor 



Catcher Jesus Montero a wordo manda pa Liga Menor. 


Washington, MERCA - Seattle Mariners a manda u 72 ora pa incorpora den e team di Tacoma di e E temporada anterior e tin un promedio di bat .260 

ayera e catcher Venezolano Jesus Montero pa Liga categoria Tripel A. E Venezolano di 23 aña tin un cu 15 homerun y 62 careda pusha den su prome 

Menor. record di bateo .208 cu tres cuadrangular y nuebe campaña completa den Major. Seattle lo realisa 

Montero, cu a pasa den un racha malo, ta conta careda pusha. ahuste di aliniacion corespondiente pa awe. □ 


Torneo di tennis Roland-Garros 


Andy Murray no lo hunga den e Open di Francia 



Andy Murray ta wordo trata door di su dokter pa dolor di lomba. 



Andy Murray a gana e US Open na 2012. 


London, INGLATERA - E 

tenista Escoces Andy Murray, 
number 2 di ATP, no lo par- 
ticipa den e Open di Francia 
den tennis pa motibo di do- 


lornan persistente di su lomba 
cu a pone bandona e tomeo di 
Masters 1000 di Roma, segun 
e agencia di prensa Britanico 
PA. 


“Esaki tabata un decision difi- 
cil cu a wordo tuma, mi gusta 
hunga na Paris, pero despues 
di a consulta cu mi dokternan 
parce cu mi no ta den condi- 
cion pa haci esaki,” e tenista 
di 26 aña ta declara. Ta trata di 
e prome torneo di Grand Slam 
cu Murray no lo ta den dje 
desde Wimbledon na 2007. 

Siman pasa, Murray a ban- 
dona su wega di dos rond na 
e Foro Italico contra e Spaño 
Marcel Granollers pa motibo 
di doloman di lomba. E mes 
a bisa na e momento ey “cu e 
lo ta sorprendi si e por hunga 
na Paris.” 

Su temporada riba tera bati, 
superficie cu nunca el a gana, 
por lo tanto un biaha mas ta 


malo. 

Na Montecarlo el a wordo 
elimina pa e Suiso Stanis- 
las Wawrinka (6-1, 6-2), na 
Madrid e ta perde den cuarto 


final contra e Checo Tomas 
Berdych. Murray tin 26 titu- 
lo den su man, solamente un 
Grand Slam, y e US Open di 
2012 .□ 


Pelea di titulo den boxeo 


Boxdo Omar Narvaez y Felipe 
Orucuta a pisa pa pelea di 
diasabra 


Buenos Aires, ARGENTINA - E Argentino Omar Narvaez, campe- 
on di peso pluma di OMB, y e retado Mexicano Felipe Omcuta awe 
oficialmente lo pisa pa e pelea titular cu lo tuma luga mañan na e sta- 
dion Luna Park. E ceremonia tradicional di peso lo tuma luga pa 4or 
di atardi, na e Salon Lavalle di stadion Luna Park. Narvaez lo defende 
su titulo di peso pluma di e Organisacion Mundial di Boxeo (OMB) 
contra e number uno den ranking Omcuta. 

E ‘Horcan’ di Trelew lo combati riba un scenario cu el a gana pa 
prome biaha un titulo mundial - peso pluma di OMB na Juli di 2002, 
- ora cu el a derota pa punto den 12 rond e Nicaragueño Adonis Rivas, 
ora cu Luna Park a habri un biaha mas su porta na boxeo despues di 
15 aña. □ 



Argentino Omar Narvaez lo ta defendiendo su titulo mañan. 




















































DEPORTE INTERNACIONALI 63 


DIABIERNA 24 MEI 2013 


Copa Mundial Brasil 2014 (futbol) 

Lionel Messi riba lista di 
Argentina pa weganan di 
eliminatorio pa mundial 


Buenos Aires, ARGENTI- 

NA - E seleccionado di futbol 
di Argentina, Alejandro Sa- 
bella, a inclui e estelar Lionel 
Messi (FC Barcelona), ken ta 
recuperando di un lesion, cu 
mira pa e proximo dobel wega 
di eliminacion pa Mundial di 
Brasil 2014. 

Argentina ta number 1 den e 
clasificacion regional cu 24 
punto, sigui pa Ecuador cu 
20, Colombia cu 19, Chile y 
Venezuela cu 15, Uruguay cu 
13, Peru cu 11, Bolivia cu 9 y 
Paraguay cu 8. 

Messi a sufri un lesion na su 
bicep femoral drechi y sola- 
mente e lo por yega cu loke 
e tin pa hunga na e weganan 
di Argentina contra Colombia 


dia 7 di Juni na Buenos Aires 
y cuater dia despues contra 
Ecuador na Quito den e ruta 
di mundial. 

Esaki ta e nominacionnan 
presenta pa Sabella: 

Keeper: Sergio Romero 

(Sampdoria, Italia), Mariano 
Andujar (Catania, Italia). 
Defensa: Pablo Zabaleta 

(Manchester City, Inglatera), 
Ezequiel Garay (Benfica, 
Portugal), Federico Femán- 
dez (Getafe, Spaña), Marcos 
Rojo (Sporting Lisboa, Por- 
tugal), Hugo Campagnaro 
(Napoli, Italia), José Basanta 
(Monterrey, Meéxico), Fabri- 
cio Coloccini (Newcastle, In- 
glatera). 

Volante: Javier Mascherano 
(FC Barcelona, Spaña), Ever 



Lionel Messi ken ta hunga na Spaña pa Barcelona ta riba lista di seleccion di Argentina. 


Banega (Valencia, Spaña), 
Ángel Di Maria (Real Madrid, 
Spaña), José Sosa (Metal- 
list, Ucrania), Pablo Guiñazu 
(Libertad, Paraguay), Augus- 
to Femández (Celta de Vigo, 


Spaña), Erik Lamela (AS 
Roma, Italia), Lucas Biglia 
(Anderlecht, Belgica) y Wal- 
ter Montillo (Santos, Brasil). 
Delantero: Lionel Messi (FC 
Barcelona, Spaña), Gonzalo 


Higuain (Real Madrid, Spa- 
ña), Sergio Aguero (Manches- 
ter City, Inglatera), Ezequiel 
Lavezzi (Paris Saint-Germain, 
Francia) y Rodrigo Palacio 
(Inter, Italia).Q 


Segun Aldo Leao Ramirez di seleccion Colombia 


“Messi hunga of no, Colombia mester ta bon prepara” 




Bogota, COLOMBIA - E medio campista di 
Morelia di Mexico, Aldo Leao Ramirez a afir- 
ma ayera cu e seleccion Colombiano mester ‘ta 
bon prepara’ pa enfrenta Argentina dia 7 di Juni, 
‘aunke hunga of no’ e astro Lionel Messi. 

“Messi hunga of no, nos mester ta bon prepara, 
pasobra loke Colombia ta busca ta pa gana seis 
punto di seis,” segun e hungado momento cu e 
ta comenta riba e proximo dos wega di Colom- 
bia den e eliminatorio di Sur America di mun- 

Aldo Leao Ramirez di seleccion Colombia. 


dial, unda nan lo enfrenta Argentina y cuater dia 
despues contra Pem na Colombia mes. 
“Argentina ta un team hopi fuerte, ta hunga bon 
y ta mantene confiansa desde e momento cu e ta 
atravesa,” e ta afirma. “Messi ta un hungado cu 
ta marca e diferencia, y seguramente no lo ta cu 
e seleccion den algun wega. P’esey mi ta kere cu 
e no lo hunga contra Colombia, Argentina lo bay 
sinti e ausencia pasobra e ta un hungado dife- 
rente,” e ta splica. □ 


Costa Rica ta spera di gana Canada den wega 
amistoso di futbol di eliminacion 



Luis Marin di Costa Rica. 


San Jose, COSTA RICA- E 

seleccion di futbol di Costa 
Rica ta spera cu e wega am- 
istoso contra Canada cu lo 
tuma luga otro siman diamars 
ta yuda nan tuma e ritmo y 
balora algun futbolista di cara 
pa e tres wega di eliminacion 
pa Mundial Brasil 2014 cu lo 
tuma luga na Juni. 

“Cu e entrenamento aki ta 
pretende di afina detayenan 
y duna ora na futbol na al- 
gun hungado cu mester den 
e eliminatorio,” segun Luis 
Marin, assistent tecnico di e 
seleccion. Pa Marin, e wega 
contra Canada, cu lo tuma 
luga na e ciudad di Edmon- 
ton, “por yuda algun hungado 
cu ta bin di un descanso, ade- 
mas di busca altemativa pa e 



Kenny Cunningham cu ta hunga pa The Strongest Bolivia. 


weganan di Juni.” 

Costa Rica ta entrena desde 
e siman aki cu 15 hungado 
di e Liga Local y e defensa 
di Bmjas Belga Oscar Du- 
arte, mientras e atacantenan 
Kenny Cunningham di The 
Strongest Bolivia y Jairo Ar- 
rieta edi Columbus Crew di 
Merca, lo incorpora den e 
proximo dianan. 

Di e futbolistanan aki sola- 
mente algun lo wordo con- 
voca den e seleccion di Costa 
Rica door di e entrenado Co- 
lombiano Jorge Luis Pinto pa 
e tres wega di eliminatorio 
na luna di Juni. Dia 7 di Juni 
Costa Rica lo ricibi Honduras 
y dia 11 di Juni nan lo bishi- 
ta Mexico y 18 nan lo ricibi 
Panama. □ 

Comite Olimpico Arubano: 

Cursistanan a haya nan certificado di Curso Basico pa Entrenadonan 


ORANJESTAD - Siman 
pasa diahuebs tabata un gran 
dia pa Comite Olimpico Aru- 
bano, Direccion di Desaroyo 
y sigur pa e protagonistanan 
principal cu tabata e cursis- 
tanan, cu despues di varios 
luna intensivo di curso y te- 
sisnan di nivel halto, y na fi- 
nal a caba e Curso Basico pa 
entrenadonan cu exito. Un 
total di 15 instructor nobo di 
deporte, Aruba a haya acerca. 


Esunnan cu a logra e cur- 
so cu exito y haya certifi- 
cado ta Paul Langerak den 
Karate(Best Geslaagde), Mo- 
riama Gomes-Luydens den 
Atletismo, John Henriquez 
den Weightlifting, Luz Stella 
Rodriguez Maduro den Lan- 
damento, Carlos Helder den 
Karate, Eduardo Macias den 
Karate, Victor Chirinos den 
Karate, Louella Maduro den 
Landamento, Lucio Gonzale 




• BON APPETIT • BON APPETIT • BON APPETIT • BON APPETIT • 


Beef fteak den saus di kiña 


Ingredientenan: 


6 slice di tenderloin 

1 cuchara grandi di manteca of maragina 
Blue band 

1 cuchara grandi di azeta di olijfi 
l A cup di ciboyo largo geslice 

Vi cup di biña corra seco Masia Bach 

2 cuchara grandi di peterselie corta chiquito 
Vi theeleep di salo 

Peper 

2 cuchara grandi di manteca of margarina 
Blue band 


Preparacion: 


Hasa e slicenan di tenderloin den e manteca y azeta di olijfi. Bhiranan 
un biaha. Hasanan segun gusto. Strooi salo y peper riba nan y 
ponenan riba un schaal. Tenenan cajente. Den e mesun planchi hasa 
e ciboyo largo un rato pero no lage bira bruin. Agrega e biña, 
peterselie, un theeleep di salo y un tiki peper. Drei nan cu un cuchara 
di palo pa asina e saus no pega. Cushine y drei e te ora e saus ta 
bubble. Drei 2 cuchara di manteca aden te ora e smelt. Basha e saus 
mesora riba e tenderloin. Sirbie cu batata hasa of machica y un 
salada di berdura. 


Pa 6 persona 



den Karate, Franklin Leslie 
Esgrima, Len Johnsen Es- 
grima, Rodymar Geerman 
den Baseball, Eric Redondo 
Esgrima y Daniel Lopez. 
“E relacion di confiansa en- 
tre un atleta y su entrenado ta 
algo dificil pa splica. E atleta 
ta bira bo miho amigo, y e ta 
wak su entrenado como un 
persona di confiansa. Loke 
bo ta siñ’e, por tin influencia 
riba resto di su bida”. Esaki 
tabata e prome palabranan di 
Secretaria General di COA 
(Comite Olimpico Arubano), 
Sra. Nicole Hoevertsz na 
inicio di e anochi di entrega- 
mento di certificado na esun- 
nan cu a gradua di e curso ba- 
sico pa entrenadonan cu COA 
a organisa. “Tur dia cosnan 
ta cambia den e mundo di 
deporte y como entrenado 
bo mester keda na altura di 
e desaroyo den e mundo di 
deporte.” Entrenadonan ta 
personanan multifacetico. 
pa COA ta importante pa 
inverti den capacitacion di 
entrenadonan. Si nos no tin 
bon entrenado, nos no tin bon 
atleta. Pa ta envolvi den de- 
porte ta e cos di mas dushi, 
pero e ta exigi un sacrificio y 
dedicacion grandi si bo kier 
logra exito den dje. Director 
di Desaroyo, Sr. Robbie Fal- 
coni tambe a dirigi su mes 
na esunnan presente durante 
e anochi ameno. E1 a cum- 
insa na bisa cu COA a sinti 
fuertemente e necesidadnan 
di e federacionnan deportivo. 
Un di e necesidadnan tabata 
un proyecto pa yuda nos ho- 


CLASIFICADO 

SERVICIO 

Auto Bieuw - Auto Bieuw 
Nos ta piki tur auto bieuw, 
completamente GRATIS 
Tambe nos ta piki: airco, 
bateria, stoof, frigidaire, 
wasmaschin, etc: 

Yama nos na Tel. 561-4297 / 
592-5766 


bennan riba tereno deportivo. 
Robbie ta splica “Nos a traha 
y crea nos propio curso ba- 
sico pa instructornan di de- 
porte. E reaccion di parti di e 
cursistanan tabata grandi. Un 
averahe di 70 porciento di e 
cursistanan a logra termina 
esaki cu exito, a pesar cu e 
nivel tabata halto y e conteni- 
do di e materianan pisa. Ocho 
modelo a wordo ofreci y cada 
un mester a wordo termina cu 
un examen. “Boso mester de- 
mostra e dedicacion cu cada 
un di boso tin pa sigui traha 
cu nos hobennan”. COA a 
priminti for di comienso cu e 
miho graduadonan di e Cur- 
so Basico lo gana e derecho 
di participa directamente na 
e Curso Avansa pa entrena- 
donan (Curso nivel 1-2-3), cu 
lo inicia na september venide- 
ro. Pronto lo publica informa- 
cion tocante fecha y exigenci- 
anan di inscripcion pa e curso 
aki. Docente di e curso, Sr. 
Betto Thiel a bisa cu e reto no 
tabata facil, pero cu e ta con- 
tento cu e mayoria di alum- 
nonan a logra. “Ta bunita pa 


wak con bo ta yuda otronan 
yega na nan deseo. Esaki ta 
haci nos deporte mas rico, 
mas grandi, mas fiierte. Pa un 
entrenado ta un satisfaccion 
ora e mira su atleta logra yega 
leu den bida, no solamente 
riba tereno deportivo pero 
tambe como persona ehemp- 
lar den nos comunidad. Den 
nomber di tur e alumnonan a 
hiba palabra Sr. Franklin Les- 
lie, cu a bisa di a keda impre- 
siona cu e parti di pone crece 
e palabranan “Por, Sa, Kier y 
Demostra”. E ta splica “Ta- 
bata masha bunita pa wak con 
tur hende a cera cabes hunto 
pa asina logra e meta ey. E ta- 
bata muestra di e dedicacion 
di e grupo. Nos a logra. Den 
nomber di tur e cursistanan 
nos kier expresa un gradici- 
mento pa sr. Betto Thiel. 
Bo a logra motiva nos tur” 
Cu esaki COA ta clausura un 
otro proyecto positivo y esen- 
cial pa e mundo di deporte. Ta 
gradici tur e federacionnan pa 
nan apoyo, aportando asina 
na e exito di e curso. Pabien 
na tur e graduadonan.Q 

‘9th Youth National Ranking Tennis Tournament ’ ta inicia awe tardi 


Aruba Bank ta invita comunidad pa bin apoya atletanan 


ORANJESTAD - Esaki deportivo, cual ta e organisa 
ta bira e di 9 aña cu Aruba pa Eagle Intemational Tennis 
Bank ta patrocina un evento 4 9th Youth National Ranking 



Muchanan cu a participa den e Youth National Ranking 
Tennis Tournament. 



Tennis Toumament’. E torneo 
lo cuminsa awe, y lo sigui 
diasabra 25 di Mei y lo ter- 
mina diadomingo 26 di Mei. 
E prome rond lo cuminsa pa 
3or di atardi y den e oranan di 
mas laat lo tuma luga e otro 
weganan. 

E tomeo aki ta uno cu anual- 
mente ta tuma luga y ta parti 
den diferente categoria U10, 
U12, U14 y U18, tanto mu- 
cha muhe y mucha homber 
y ta completamente bou aus- 


picio di Amba Tennis Bond. 
E ta un tomeo nacional y e 
interes ta hopi grandi, ya cu 
practicamente bo ta haya tur 
e muchanan ta participa, tan- 
to esunnan cu ta den e fase di 
comienso, intermedio, como 
esunnan cu ya ta miho. Lo 
tin un categoria specialmente 
pa e mas chikitinnan cu nan 
ta yama categoria Mini y ta 
dividi den e edadnan di: 4-6 
y 6-8. Tin mas cu 150 mucha 
cu lo participa na e torneo aki, 


ya cu hopi clubnan di tennis 
a registra. E tomeo aki ta uno 
hopi importante ya cu ta tuma 
ranking di cada mucha, y e 4 
miho lo ta esunnan cu lo bay 
representa Amba den e wega- 
nan intemacional. 

Amba Banlc conhuntamente 
cu Eagle Intemational ta in- 
vita un y tur pa bin presencia 
e tomeo di tennis y alabes 
apoya nos muchanan, pa nan 
disciplina, dedicacion y es- 
fuerso den nan deporte. □ 


TORNEO INTERNACIONAL ARIT3A— \TXEZirELA 

Ambaause Vbetbal Boud 

Juan Dolio PATCO Triathlon Pan 
American Cup y Central American 
and Caribbean Championships 

Jose Alberto Maduro a 
bin cu e titulo di Overall 
Winner na Santo Domingo 


ORANJESTAD - Reciente- 
mente a sali 4 Atleta di Triath- 
lon pa representa Amba na e 
evenemento di Central Amer- 
ican and Caribbean Champi- 
onships, bou di e nomber di 


2013 Juan Dolio PATCO Tri- 
athlon Pan American Cup and 
Central American and Carib- 
bean Championships, cual a 
tuma luga dia 11 y 12 di Mei 
2013 na Santo Domingo. 



Jose Alberto Maduro cu a sa di saca Aruba su cara 


debidamente. 



Atletanan cu a participa na e evento. 


E atleta Jose Alberto Maduro 
a sa di saca cara di Amba mo- 
mento cu e ta keda na prome 
luga den e competencia y ta 
bin cu e titulo di Overall Win- 
ner den Olympic Distance y 
alabes Jose Alberto Maduro 
a lceda na prome luga den 
su categoria di 25 - 29 aña. 


Lucien Dirksz a termina den 
Olympic Distance como 
prome finalista den e catego- 
ria di 40 - 44 aña y Chester 
Hill a termina den Mini Sprint 
Distance como di dos luga 
den e categoria di 14 - 15 aña 
y Renzo Postma a yega den 
Sprint Distance na di bintio- 


cho luga den e categoria di 16 
-19 aña. 

Pabien Jose Alberto Madu- 
ro cu e titulo di Champion 
Olympic Distance, 2013 Juan 
Dolio PATCO Triathlon Pan 
American Cup and Central 
American and Caribbean 
Championships. □ 

AVBplay-off Subway caya 4 



Britannia ta cla pa enfrenta RCA den wega di play-off 


ORANJESTAD - E AVB 
play-off Subway “Caya 4” 
organisa pa AVB ta cuminsa 
diasabra awor 25 di Mei cu 
e explosivo encuentro entre e 
Puma nan di Pledra Plat, SV 
Britannia, y e Campeon de- 
fensor, E tricoloman di Soli- 
to, RCA. 

Dos team grandi, pero cu ta 
yega play-off riba diferente 
caminda. E team di Britannia 
practicamente a yega play-off 
riba ct idle,” sin mucho presion 
y cu solamente un tropieso cu 
tabata un derota basta grandi 
di 5-1 contraNacional/Wash- 
ington. E derota aki ta mane- 
ra spierta e team Panadero 
y despues di esey e team ta 
arma bek ta cuminsa piki su 
Victoria nan. 

Britannia ta yega e play-off 
aki cu 21 wega hunga, di 
cual nan a gana 15, empata 
4 y ta sufri solamente 2 der- 
ota cu ta suma un total di 49 
punto. E puma nan ta tambe e Hungadonan di RCA y Britannia. 



team mas goleado cu 43 gol 
na fabor y 20 gol encontra. 
E homber gol di Britannia ta 
Sebastian Montoya Cano cu 
13 gol. 

Di otro banda tin RCA cu 
ta e campeon defensor y bi- 
campeon di Amba. Pa RCA 
e aña aki no tabata facil, y e 
team tricolor mester a tuma 
“the road less traveled” pa 
yega play-off. Despues di 
un comienso bastante prom- 
etedor caminda nan ta gana 
nan prome dos wega, e team 
di Solito ta cay den mediocri- 
dad y mester a lucha te ultimo 
wega pa logra clasifica pa e 
“Caya 4.” E team di Solito 
ta yega Caya 4, tras 21 wega 
hunga di cual e la gana 10, 
empata 5 y perde 6 wega pa 
suma 35 punto. 

E makinaria tricolor ta pro- 
duci 36 gol y ta haya 26 gol 
en contra. E dos team nan aki 
ta topa otro 3 biaha e campe- 
onato aki caminda cu Britan- 


nia a Sali vencedor 2 biaha y 
nan ta tabla 1 biaha. Cos ta 
cuminsa di nobo y tur cos por 
pasa. Estadistica a papia un 
idioma, pero ora cu bala cum- 
insa lora tur cos por pasa. 
RCA por bira peligroso den 
play-off y nan por trece sor- 
presa. E wega lo tuma luga 
den Compleho Deportivo 
Frans Figaroa y e pitaso ini- 
cial ta 8or di anochi. Manera 
ta custumber Team Films den 
cooperacion cu AVB lo ta 
treciendo e wega nan di play- 
off riba e pantaya di televi- 
sion. 

Por sigui esaki riba canal 49 
Itv y tambe via e website di 
www.avbaruba.aw. Yega y 
apoya bo team favorite. Pa 
mas informacion y resultado 
di wega nan bishita e website 
di AVB na www.AVBaruba. 
aw of like nan riba facebook 
AVBaruba.aw. Futbol Divi- 
sion di Honor AVB play-off 
Subway Caya 4...Play Hard, 
Eat Fresh. □ 


FEBIAR ta presenta 


ABC Open 8 Ball Challenge di billiard 



ORANJESTAD - Cumin- 
sando awe te cu diadomingo 
26 di Mei ta den Classic Bil- 
liards tur hende mester ta, pa 
wak pa ken ta e miho hungado 
nan di Aruba, Boneiro y Cu- 
raçao. E wega di billiard lo ta 
bola 8. 

Nombeman grandi lo ta hun- 
gando manera: Angelo Tromp 
Campeon bola 8 di Aruba, 
Dito Acosta, Richard Wolff, 
Jorge Petrochhi, Aaron Fran- 


ken, Colin Nobrega, Ryan 
Rampersaud, Gunnar Leonar- 
do #1 Ranking 8 ball di Am- 
ba, Rensley Tromp Campeon 
Nacional bola 9 di Aruba. 
Bryan Farrah #1 ranking Cu- 
raçao, Big Seybren Boek- 
houdt di Curaçao, David Prins 
di Curaçao , Karl Vervuurt e 
guy mas peligroso di bola 8 
na Curaçao, Elvis Evertz rep- 
resentando Boneiro y mucho 
mas. 


Hungadonan di billiard. 

E weganan lo inicia diabi- 
erna pa 7or di anochi. Lo tin 
un total di 10,000 florin na 
premio cual e ganado lo bay 
cu un bolsa di 3500. Esaki 
lo ta un tomeo di mas grandi 
cu Amba tin despues di hopi 
aña. Amantenan di billiard bin 
apoya Aruba, Boneiro y Cura- 
çao. Un danki ta bay pa Clas- 
sic Billiards, Lotto, Sport- 
subsidie Commissie Amba, 
Pepsi, Jack Daniels.Q 

Team di Brazil Taekwondo Stichting den pleno 
preparacion pa competencia na Surinam 

ORANJESTAD - Durante e 
siman aki den oranan di atardi 
e team di Brazil Taekwondo 
Stichting ta preparando pa 
competi na Surinam, unda cu 
nan a entrena na Grape Field 
cu e meta di ta bon prepara. 

E team di Train Hard Fight 
Smart ta train hopi duro pa 
asina enfrenta ken cu ta na 
Suriname. 


E team di Brazil Taekwondo 
Stichting sa kico tin di spera 
nan na Surinam y ta biahando 
cu e A, B, y C team. Un team 
mixto pa e Open di Surinam. 

Na e ultimo campeonato na 
luna di Januari e team di Bra- 
zil Taekwondo Stichting a 
suta Suriname y Frans Guy- 
ana na e Team Championship 
di 9-12 aña y asina aki Brazil 




Taekwondo Stichting a gana 
for di tur 3 team na Surinam. 
Pero awor Brazil Taekwondo 
Stichting ta bayendo cu 8 atle- 
ta mixto di cada division y ta 
pone cu mester train tur e atle- 
tanan aki bon. 

Alberto Klabér kende tin vari- 
os strategia pa su team ta pone 
esaki como un prioridad pa e 
atletanan. E piek cu Alberto 
Klabér tin pa su team ta Mexi- 
co, unda cu Brazil Taekwondo 
Stichting ta bay participa na e 
Panamerican Open, cu e meta 




di gana medaya na e Pana- 
merican Open aki. 

Na cada campeonato ariba su 
mes ta evalua e atletanan pa 
asina nan ta mas y mas miho 
prepara pa Mexico. Despues 
di e Open di Surinam na luna 
di Juni, Brazil Taekwondo 
Stichting ta bay pa e Open 
di Venezuela na luna di Juli. 
E lema di Brazil Taekwondo 
Stichting “Train Hard Fight 
Smart” tin su motibonan 
y sa demostra esakinan cu 
echonan.Q 

Pagina B12 


We Love Students cla 
pa Funstacle Masters 


Spaar cu Funmiles y CMB 


Awe nos seccion di 
Cumpleaños 

We Love Students ta den ful preparacion cu nan evento 

Funstacle Masters pa dia 8 di Juni 


ORANJESTAD - Manera ya 
comunidad di Aruba sa of a 
tende y mira den medionan 
di comunicacion, We Love 
Students (WLS) ta den ful 
preparacion pa cera Aruba 
conoci cu nan y alabes tambe 
preparando pa nan caminata 
di 5 kilometer cu lo bay tuma 
luga dia 8 di Juni 2013. 

E caminata aki lo bay ta uno 
totalmente diferente na tur 
caminata cu nos conoce aki 
na Aruba. Lo bo bay encon- 
tra diferente obstaculo riba 
caminda manera baki nan di 
Ecotech Aruba, bloki y santo 
di Atco Concrete Products y 
trucknan etc. Den saliña lo 
bay tin un grupo di Marinier- 
skazeme (Ammil), unda lo 
bay susha curpa un tiki asina 
cu lodo y tambe “The great 
wall of Local Store”, Power 
fm 101.7 cu lo bin cu nan 
power “dumbbell” y asina 
hopi mas di tur nos partner 
y sponsornan. Den e ultimo 
dianan WLS cu sosten di 
Fundacion Autismo Aruba, a 
cuminsa “shop” pa algun ob- 
staculo di nan sponsornan cu 
lo wordo uza riba caminda dia 
di Funstacle Masters. No kier 
divulga tur e obstaculonan ya 
cu nan kier laga algun sorpre- 
sa pa tur participantenan. Tur 
obstaculo lo ta apto pa tur cu 



e beneficiario di nan evento. 
No mester preocupa paso 
Tropical Botling Company 
lo percura pa tur participante 
keda bon hydrata cu awa. Bo 
no mester ta un atleta pa por 
domina tur esaki, e ta apto pa 
un y tur. E idea di Funstacle 
Masters ta pa enfoca riba 
teamwork y dimes fun, y tam- 
be alabes yuda recauda fondo 
pa FAA (Fundacion Autismo 
Aruba). Por inscribi na tur su- 
cursal di Atco Concrete prod- 


ticipa como tambe publico 
en general. Keda pendiente 
pa e local line up cu Funsta- 
cle Masters lo anuncia den 
transcurso di siman. Chichi’s 
snacks tambe lo t’ey cu nan 
tremendo plato y pasa boca 
nan pa duna tur participante 
energia bek pa por sigui dis- 
fmta di e “after party event” 
di Funstacle masters. Si bo 
no por participa y kier yuda 
como boluntario, bo por tuma 
contacto na e siguiente num- 



Riba e potret nan por mira cu ya e fun a cuminsa pa e organ- 
isadonan y nan ta ful entusiasma pa e gran dia yega pa asina 
comunidad di Aruba tambe por experencia e idea maximo tras 
di Funstacle Masters cu ta e parti di teamwork y naturalmente 
pasa pret, p’esey e nomber “Funstacle Masters, either you mas- 
ter the fun or the obstacles”. 




participa y bo no mester ta un 
super atleta pa por “master” 
e obstaculonan. Ta invita tur 
compania, tur organisacion di 
deporte sea ta futbol, basket, 
gmpo nan di “bikers”, “rac- 
ing teams”, banconan, hotel- 
nan, traha boso gmpo di 5 y 
join nos dia 8 di Juni na Fish- 
erman’s hut y bin pasa un dia 
super fun cuminsando for di 1 
or di merdia y pa 3 or lo ranca 
Sali cu e Funstacle Masters. 


Power fim lo ta transmitiendo 
live su “Power 40 hits” di si- 
man cu Ivan Keli Jr. y asina 
tambe entretene tur presente 
cu ta preparando pa e tremen- 
do caminata. Un “caminata” 
totalmente diferente unda cu 
bo por sea core of cana, in- 
dividual of cu bo gmpo di 5 
amigonan, coleganan di tra- 
bou y of famianan. Gmpo di 
5 lo ta 100 florin y individual 
lo ta 25 florin y e ta 18 aña 


bay ariba. Tambe bo lo ricibi 
un bunita mbber wristband cu 
e logo di Funstacle Masters 
2013 y esaki lo keda como re- 
cuerdo cu a participa. Funsta- 
cle Masters ta priminti di ta 
anualmente y asina sigui yuda 
instancianan cu tin e nece- 
sidad financiero y cu no ta 
wordo subsidia. Y esey ta un 
di e motibo nan pakico WLS 
a scoge FAA (Fundacion Au- 
tismo Amba) e aña aki pa ta 


ucts y tambe Ecotech Aruba, 
tambe na Fundacion Autismo 
Amba y We Love Students. 
E no ta un competencia pero 
si lo bay tin diferente premio 
pa e gmpo mas miho bisti y 
creativo y tambe mas ener- 
getico y tambe pa individual. 
Durante y despues di e “ob- 
stacle mn/walk” lo tin entre- 
tenimento di diferente banda 
local y tambe dj pa asina sigui 
cu e ambiente pa tur cu a par- 


bernan di telefon 5680656 y 
5881179 of via e-mail jchiq- 
uito@welovestudents.org. 
Tambe pa mas informacion 
por bishita e website www. 
welovestudents.org of e pa- 
gina di “Facebook” www. 
facebook.com/welovestu- 
dentsorg. We Love Students 
kier invita pueblo di Amba pa 
participa of bin apoya e par- 
ticipantenan y gosa di e bon 
entretenimento. □ 


















DIABIERNA 24 MEI 


B10 IS0CIAL 



Bishitante ñel honra na Tamarijn Beach Resort 



Out of Sight out of Mind. 

Pa: Roland W. Peterson 

Deferente biaha mi ta sinta na "Zuidkust" y wak e "oiltankers" 
pasa of esunnan cu ta na anker den nos awa teritorial. 

Semper mi ta pensa, si un cos socede y nos hanya un "oilspill" 
ta kiko nos ta haci? 

Kiko nos tin pa proteha nos. 

Awor mi no kier ta Nostradamus, pero tog nos mester haci algo 
Fresco den nos memoria ta e BP desastre den "Golf di Mexico". 

Te awe ainda e tin su afectonan negativo. 

Nos a wak, cu e "boomnan" no a traha y tog mundo no a bin cu algo otro. (Dos aña 
a pasa). 

Tambe nos a wak cu nan a usa e "dispersants" pero nan a haci mas daño cu limpi.. 
Deferente paiz den mundo a traha ley cu ta prohibi usa di "dispersants" den nan 
awanan, pasobra nan ta depende riba nan "desalination" pa awa pa bebe., 

Aruba tambe ta depende riba su awanan, pero kiko nos a haci riba e tereno aki? 

Azeta ta "hydrophobic" e ta drief riba awa. 

Hopi hende ta kere ora bo usa "dispersants" y sink e azeta pa fondo, bo no ta 
miriele, dus e no tey mas, pero esaki no ta asina, ora bo no ta mira no ta nifica cu e 
no ty mas.Claro e tey, ta abo no ta mira, pero e tey y e ta destrui e fondo."Out of 
sight out of mind." 

Tambe nos a mira cu e "skimmers" no a traha tampoco pa kita e azeta for di e 
"superficio" di e awa. 

E "Natural Resources Defense Council" (NRDC) a raporta cu ta 8% so di e BP 
disastre a wordo elimina. E resto a wordo "gesink" na fondo di laman. 

Tambe nos por a lesa cu hopi di e hendenan cu a combati e problema cu e 
peligroso "polycyclic 

aromatic hydrocarbons" (PAH's) a bira hopi malo, inclui sangramento di nanishi, 
oreya, tete y tambe anus. 

Tambe nos por a lesa cu no tin "training" pa e "clean-up workers". Y asina mi por 
menciona hopi otro cos cu no tin. 

Aworaki nos tin un "invento" cu a wordo traha aki na Aruba y nos kier bin cu un 
"training institute" tambe na Aruba, pero manera e ta parce, Aruba tambe ta 
pensa manera e resto di mundo. 

"Laga algo sosede prome, y e ora ey ta bay busca un solucion". Nos no mester 
warda mas, pero laga nos haci algo awor. 



ORANJESTAD - Reciente- 
mente Aruba Tourism Author- 
ity tabata tin e gran placer di 
a honra un cabayero, kende ta 
un bishitante fiel di Aruba na 
Tamarijn Beach Resort como 
Embahador di Bon Boluntad. 
E titulo simbolico honorario 
aki ta wordo presenta den 
nomber di Minister di Tur- 
ismo como muestra di apre- 
cio na huespednan kendenan 
ta bishita Aruba pa mas di 20 
aña consecutivo. E honrado ta 
Sr. Carolus van de Wouw for 
di Amsterdam, Hulanda. Car- 
olus, miho conoci como Carl, 
ta un huesped fiel di Tamarijn 
Beach Resort, caminda el a 
keda pa 17 aña consecutivo, 
despues di a keda pa 3 aña na 
Divi Resort. Carl stima Aruba 
pa su clima, beachnan, restau- 
rant, e cultura y e gusta topa 
cu su amigonan Arubiano tur 
aña. Carl hasta ta promove 
Aruba atraves di e radio sta- 
cion “Kelkboom” riba un pro- 



grama mundial. E certificado 
a wordo presenta pa Sr. Emest 
Giel, representando ATA hun- 
to cu Gerencia y miembronan 
di staff di Tamarijn Beach 
Resort. Riba e combinacion 
di foto por tira un bista di e 
honrado hunto cu represent- 
antenan di ATA y Tamarijn 
Beach Resort. □ 


Pure Spa and Fitness Center 
a anuncia ganadora di e rifa 
di Dia di Mama 



Riba e potret por mira e Gerente di e Fitness Center y Spa, 
Srta. Wendy Lacle entregando e premio na Sra. Ashruf-Rahu- 

sen. 


ORANJESTAD - E conoci- 
do artista Sra. Grace Ashmf- 
Rahusen ta e feliz ganado di 
un two night stay den Divi 
Amba Phoenix Beach Resort. 
Pure Spa and Fitness Center 
ta un di e centronan di entre- 
namento di Divi, cu un varie- 
dad amplio di servicionan di 
spa. Sra. Ashmf Rahusen ta 
un miembro di e fitness cen- 
ter fiel desde dia 11 di Maart, 
2003 ya confesa cu su idean- 
an pa su artwork y pinturanan 
a bin na bida durante su entre- 
namentonan na Pure Spa and 
Fitness Center. E1 a comenta 


cu e no por crea si e no haci 
su entrenamento. Haciendo 
gymnastiek ta un mester p’e, 
e ta diario mescos cu come. E 
idea di e rifa tabata di e Ge- 
rente General nobo di Phoe- 
nix, Sr. Gerrit Griffith. Aki 
tur dama cu tin su miembresia 
full paga por a participa a e 
rifa di Dia di Mama. Un total 
di 36 dama tabata tin e chens 
pa a gana e prome premio. E 
rifa a wordo teni riba dia 15 
di Mei ultimo, durante e re- 
union di gerentenan semanal, 
selecta pa e Assistant Control- 
ler, Sra. Lilian Kock. □ 























ANUNCIO Dl FAYECIMENTOI 811 


DIABIERNA 24 MEI 2013 


■ ^Aufgya, -, 

çjfffftfftt/ C*tcv/ifir 

Tet: i 5 S&- 609 & / & 60-1403 

Fax: 5Sa-8u9a 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”. 

Salmo: 23 

Cu inmenso dolor na nos curazon pero conforme cu boluntad 
di Dios nos ta anuncia fayecimento inesperadamente na co- 
lombia di: 



mihor conoci como “Juancito, hos of Pachi’ 

*15-01-1942 tl 6-05-2013 
Ex empleado di W.E.B. 

Na nomber di: 

Su estimada esposa: 

Sra. Diana Tromp-Gomez 
Su Yuinan: Sandra Tromp y Pedro Rasmijn 

y yuinan na hulanda 

Helen y Eddy Pronk y yuinan na Hulanda 
Richard Tromp na Hulanda 
Gladys y Taja Tromp y yuinan na Hulanda 
Su Nieto y nietanan:Zulaine, Johnathan, Arthur, Stephanie y 
Michel, Ryan y Ivan, Kevin, Tay-isa y Tay-ise 
Su Bisanieto y bisanieta:Raigel y Gabriela 

Su rumanan: t Margarita Tromp y yuinan 

t Agustin Tromp y esposa y yuinan 
t Albertina Tromp y t esposo y yuinan 
Petrica y Minguelito Larrache y yui 
Segundo y t esposa y yuinan 
Alicia Tromp y yuinan 
Alex Tromp y esposa y yuinan 
Pedro Tromp y t esposa y yuinan 
Victor Tromp 

Minguel Tromp y esposa y yuinan 
Su swa y cuñanan: 

Selma Gomez 

Silvia Gomez y Dominico Maduro y yuinan 

Alberto y esposa y yuinan 

Theofilo Gomez 

Edwin Gomez 

Imelda Gomez y yuinan 

Elisabeth Gomez 

Luisito Gomez 

Swinda Gomezyyui 

Su omo y Tantanan, Sobrino y Sobrinanan, Comer y comper- 
nan, su 2 hijanan 
Ex coleganan di W.E.B. N.V. 

Demas Famia: Tromp, Gomez, Rasmijn, Pronk, Tromp, Kock, 
Hayer, Maduro, Carillo, Sint Jago, Donata, Lorrache, Williams, 
Hooi, Marval, Mac Janet, De Cuba, Sievinger, Hoek, Winter- 
daal, Carrera, Heide, Rijna, Jansen, Chang, Semeleer. 

Ta invita pa asisti na acto di entiero cual lo tuma lugar 24 di 
mei 2013 pa 4'or di atardi saliendo for di Aurora Funeral Home 
pa Santana Central Sabana Basora. E restonan mortal di Pa- 
chi lo ta reposa for di 2’or na Aurora Funeral Home. 

Adres pa condolencia: Aurora Funeral Home, Cumana 76, 
Diahuebs 23 di Mei 2013, di 7.00 - 9.00 pm. 

Nos kier a pidi nos disculpa si nos por a lubida un of otro famia 
den nos tristeza. 

Despues di entiero nos no ta risibi bishita di condolencia na 
cas. 


^Aurora^ 

Tel: S53-0&57 Sfi& fi69e / 660-1402 
Fax: 5SB-66-93 

“Bou di alanan di Dios mi ta sigur” 

Abo ku ta biba bou di amparo di Altisimo, 
ta hospedá den sombra di Dios Omnipotente 
Salmo 91-1 

Nos ta anuncia fayecimento inespera di: 



Pierre Franck Antoine 



*05-05-1959 fl 8-05-2013 

Na nomber di: 

Su casa: 

Violet Antoine 

Su yuinan: 

Zachez 

Su Rumannan: 

Malia 

Nadege 

Sonson 

Velise 

Su mama: 

Janise 

Lorisna 

llna 

Inalia Plezime 

Su Primo y Primanan: 

Esther 

Su Subrinonan: 

Nancy 

Adina 

Eveline 

Fritz 

Jean Baptiste 

Pastoor: 

Joel 

Fritzner 

Gamar 

Miosoti 

Billy Jourdain 


Tur su amigonan na Suriname y demas famia. 


Ta invita pa asisti na e acto di entiero cual lo tuma lugar diasabra 25 di mei 2013 di 2’or 
pa 4’or di atardi saliendo for di Iglesia Aliansa Evangelica na Oranjestad pa Santana 
Sabana Basora. E restonan mortal di Pierre lo ta reposa di 2’or den Iglesia Aliansa 
Evangelica. 

Adres pa condolencia: Ranchostraat 3, Diabierne 24 di Mei 2013, 7.00 - 9.00 pm. 

Nos kier a pidi nos disculpa si nos por a lubida un of otro famia den nos tristeza. 


n ferapuerto Intemacional 

Reina Beatrix 


ARUBA AIRPORTAUTHÓRITr N.V 


Aruba Aiiport Authority N.V. (AAA) ta anuncia %edniento di 

Sr. LesLie John Granadillo 

Ruman di nos colegá den e departairento di Terminal, Sr. Jaiio Gtanadillo. 

Acto di entieno lo tuma lugar Diasabra 25 di Mei, 2013 na St. Louis, Merca. 

Gerenda, Staf y Personal di AAA N. V. ta extende palabtanan di profundo 
condolenciana Jairo ydemas famia 

A'er-ofiLtein inifnacoroi 

Reina Beatrix kNphoi 

uun AiRPfliliulHnnfi Hi- 1 lY 

Biba cada momentó 


Gradicimento 


Pesey, laga nos acerca e trono di gracia cu confiansa, 
pa nos ricibi misericordia 
y haya gracia pa yuda den tempo di necesidat. 

Hebreo 4; 16 

Rudi, Ruella, Joshua, rumannan y demas famia di 



Magda B. Arrindell-Pourrier 

Di curason nos lo kier a gradici tur persona cu na un 
manera extraordinario 

a mustra nan atencion na ora di morto y entierro di nos 
Magda stima. 

Boso presencia, flornan, musica, palabranan 
y gestonan di convivencia 
tabata un gran Consuelo pa nos. 

Un danki tambe na personal di Olive Tree pa nan tre- 
mendo trabao. 


Bernhardstraat 134-136 - San Nicolas - Tel 584 8888 
Avenida E.J. “Watty” Vos 44 - Oranjestad - Tel 5820000 

Tet: 1 589-6699 / 660-1403 

Fas: 589-6698 

Gradicimento 

Señor mi ta na pas manera un yui serka su mama 
Peregrinashon di David. 

Señor, mi curason no ta soberbe 
y mi bista no ta arogante, 

Mi no ta kore tras di cosnan muchu grandi 
y mi no ta gara muchu haltu. 

Mi anshanan a kalma den mi, 

Mi kurason a bira tur trankil. 

Pa medio di esaki Famia kier a gradici tur esnan cu 
di un of otro manera a mustra nan atencion y a duna 
nos sosten durante fayecimento y entiero di nos 
inolvidabel 



David Rosendo Orman 

Un gradicimento ta bai na tur esnan cu a manda flor, 
krans, 

Yamadanan di telefon y BB Pin. 

Na e staff y personal di CMB pa nan exelente coop- 
eracion y trabao. 

Na pastoor pa su ultimo sacramento. 

Na Aurora Funeral Home 

Pa nan trabao. Un danki di curason na boso tur. 

Boso atencion tabata un consuelo pa nos. 

Na nomber di su rumanan, Sobrinanan y famia. 
DANKI 


Enrita Werieman y Merveline Geerman 
Honra durante Viva La Donna Day 



ORANJESTAD - Diaranson 
22 di Mei Mary Joan Founda- 
tion a organisa nan di 6 Viva 
la Donna Day. Un dia camin- 
da damanan cu cancer a ricibi 
tratamento di beyesa comple- 
tamente gratis. 

Durante e anochi aki diferente 
personahe a wordo honra. 
Un di nan ta Sra. Enrita Wer- 
leman, cual ta un di e motor- 
nan grandi tras di Fundacion 
Mary Joan. Sra. Werleman tin 
13 aña trahando na bienestar 
di esnan cu ta wordo diag- 
nostica di e malesa di cancer 
na pecho. Un profesional den 
ramo di trahado social, tambe 
un di e fundadonan di e funda- 
cion. Un persona semper aten- 


to pa tur cu ta toca na su porta 
y semper cla pa duna un man. 
Enrita ta wordo considera un 
pilar grandi den fundacion, un 
pusher y cu semper tin e bi- 
enestar di e cliente su dilanti. 
Awor despues di ta trahando 
pa MJF e ta tuma su despe- 
dida como trahado social di 
fundacion y ta bay traha pa 
Fundacion BOB Aruba. Cual 
porcierto ta un proyecto cu a 
start sali di Fundacion Mary 
Joan. Enrita su pasion y dedi- 
cacion ta sigui riba e mes un 
ramo cual ta conscientisa- 
cion di e malesa di cancer na 
pecho, pero lo keda yuda den 
Fundacion Mary Joan como 
boluntario. Directiva di MJF 



y tur cliente di fundacion kier 
a desea Enrita tur clase di 
exito y sigui cu e dinamismo 
y bon trabou. Na mes un mo- 
mento, dilanti tur presente, 
Fundacion Mary Joan a intro- 
duci nan trahado social nobo 
kende ta Sra. Consuela Cam- 
eron. 

Un otro persona cu a wordo 
honra tabata ta Sra. Merve- 
line Geerman. Ex-miembro 
di directiva pero si e men- 
te creativo tras di Viva La 
Donna Day y e famoso Pink 
Run Way. Como miembro di 
directiva y boluntario Merve- 
line semper, cu un curason 
grandi cu e tini, a habri man 
pa haci cada un cliente di fun- 
dacion feliz. Un persona hopi 
dinamico y chistoso semper 
cu un smile riba su cara y 
tambe cla pa yuda unda cu 
por. Un persona stima door di 
e clientenan di fundacion, pa- 
sobra su meta semper tabata 
pa haci nan mustra bunita y 
por a nota esey cu e tipo di 
proyectonan cu el a trece di- 
lanti. Riba e combinacion di 
foto por mira e damanan cu a 
wordo honra durante e Viva 

la Donna Day.Q 

Biba cada momento 

Invitacion 


7$ 


Pa medio di esaki nos kier a recorda fecha natal di nos 
defunto stima: 



Sr. Juan Dominico Dirksz 


Na e ocacion ey nos lo tin un santo sacrificio di misa 
Diabierna 24 di mei 2013 pa 7’or di anochi na Misa San 
Francisco na Playa. Boso presencia ta altamente 
aprecia. 

Na nomber di su mama, yiunan y demas famia 


Bernhardstraat 134-136 - San Nicolas - Tel 584 8888 

Blondie 


AS yOU REQUESTZO 
p, I PASSED VOUR 



Mother Goose & Grimm 



Baby Blues 



Zits 

Difficulty Level ★★★★ 5/24 

Sudoku is a number-placing puzzle based on 
a 9x9 grid with several given numbers. The 
object is to place the numbers 1 to 9 in the 
empty squares so that each row, each column 
and each 3x3 box contains the same number 
only once. The difficulty level of the Conceptis 
Sudoku increases from Monday to Sunday. 


Conceptis Sudoku 

ACROSS 

1 Understands 

5 Personnel 

10 Mark remaining 
after surgery 

14 All_; 

everywhere 

15 Common 
greeting 

16 _a question; 

ask 

17 Buzzing insects 

18 Ford or Bush 

20 Lodge 

21 Evil actions 

22 Alterto fit 

23 Hollers 

25 Supped 

26 Lament 

28 Unwilling 

31 _ oneself; put 
forth energy 

32 Cartoon cat 

34 _ a ball; 

enjoyed oneself 

36 Gorillas and 
chimpanzees 

37 Out of this_; 

extraordinary 

38 Long story 

39 Actor Aykroyd 

40 Brother of 
Prince William 

41 _ 6; traveler’s 
stop 

42 Ruthless ruler 

44 Guard 

45 Overthe hill 

46 _out; get rid 

of gradually 

47 Kareem _- 
Jabbar 

50 Barking marine 
mammal 

51 Maitai 
ingredient 

54 Repeated 

57 Get exhausted 

58 Bakery dessert 

59 Pimiento- 
stuffed tidbit 

60 School subj. 

61 Colors 

62 Sent telegrams 

63 Elderly 

DOWN 

1 Asian desert 


2 Level;smooth 

3 Very small 

4 Yrbk. section 

5 Earsplitting 

6 Adolescents 

7 Europe’s 
highest range 

8 Respiratory 
bug 

9 Watch chain 

10 Web builder 

11 _-Cola 

12 Urgent letters 

13 Payment toa 
landlady 

19 Glove material 
21 Narrowcut 

24 Corncobs 

25 Zealous 

26 Drop of sweat 

27 Person living 
abroad 

28 Actress Sheedy 

29 Breaking into 
tiny pieces 

30 Raring to go 

32 _ Worth, Texas 

33 Goof 

35 Tyne or Tim 


37 Magician’s stick 

38 Male children 

40 Actress Berry 

41 Lunch or dinner 

43 Mailmen’s 
beats 

44 Protected from 
the sun 

46 Irritate 


47 Part of the foot 

48 Boyfriend 

49 Water barrier 

50 Mix in a bowl 

52 Egg on 

53 Blend together 

55 Aisle 

56 Muhammad _ 

57 Brewed drink 





































































































































































































































































































































































DIABIERNA 24 MEI 


B14 |VARIEDAD 


DOCITiiB 

A WAEDA 

a | Oranjestad 

s Dr. Cayama 

m N;17RT TT?T\ 

EDfl 


POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 



Bo cadena 
di numbernan 
di suerte ta duna 
e number di awe 



»365 

Signo: SAGITARIO 






O'STAD J_aj.le _Te[.587-90J J 

S. NICOLAS _S_an_Ljjçgs Teh_5_84-51J9 


SERVICES 

INFORMATION 118 

SETAR 582-2116 

TAXI 582-5900 

TAXI-TAS 587-5900 

PROF. TAXI 588-0035 

TAXI D.T.S. 587-2300 

SERVICE ARUBA 583-3232 

CRUISESHIP 

Mei 27 

Monarch of the Seas 


MORTUARIO 

AD Patres 584-2299 

Aurora 588-6699 

Mementomori 583-3358 

The Olive Tree 584-8888 

FOUNDATION 
FELLOWSHIP CLINIC 
Tel: 584-6440 

Alcoholism & Drug Addiction # 
Anonymity guaranteed 

FUNDACION 

Anti-Droga 

Aruba 

(FADA) Tel: 583-2999 

FUNDACION 
Respetami 
Teh 582-4433 _ 

Diabetic Foundation 

Arubano 

Teh 583-3808 _ 

Narcotics Anonymous 
Teh 583-8989 _ 

Foundation Amor 
pa Prohimo 

Tel: 583-3345 /586-6976 

Women in Difficulties 

Foundation 

Tel: 583-5400 

DIARI0 


2 2 8 6 

8 0 8 7 

7 9 3 0 

Sorteo di 22 Mei 2013 
21 24 33 37 
43 46 X5 


Jackpot $ 14 MILLION 


Sorteo di 21 Mei 2013 

02 15 17 48 

55 11 


Meteo Aruba: 

Mirando 
movecion di 
nubia lo por 
spera awa- 
sero durante 
oranan di 
madruga y 


mainta 



ORANJESTAD - Situacion 
general di tempo ta indica cu 
areanan di nubia situa awe 
atardi oost di nos region lo 
sigui move den un direccion 
west. Durante oranan di mar- 
duga y mainta algun di e nu- 
bia nan aki lo produci algo di 
awasero riba cierto parti nan 
di Aruba. 

CONDICION DI LAMA 
Modera cu altura di olanan 
entre 1 y localmente 2 meter. 
TEMPO PAAWE MAINTA 
Shelo lo ta parcialmente te 
basta nubla. Temperatura 
Maximo: 33°. Indice di calor 
lo ta te 37°. Indice ultravio- 
leta: 10. Biento lo ta for di 
direccion oost-zuidoost alre- 
dedor di 19 nudo, cu rafaga te 
31 nudo. 

TEMPO PAAWE NOCHI 
Shelo lo ta parcialmente te 
basta nubla. Lo bay tin leve 
posibilidad di awa despues di 
marduga. Temperatura Mini- 
mo: 27°. Biento lo ta for di 
direccion oost-zuidoost alre- 
dedor di 17 nudo, cu rafaga te 
29 nudo. Posibilidad di awa 
lo ta 20 %. Precipitacion lo ta 
menos cu 2 mm. 

Salida di solo lo ta 6’or y 10 
di mainta y bahada di solo lo 
ta 6’or y 55 di atardi. □ 



Bo ta comproba cu e miho actitud dilanti 
problemanan ta optimismo. Nos no ta 
extento ni aheno na problemanan ya cu 
bida ta precisamente esey. Numbernan 
p’awe: 8,15, 22 y 30. 


Aries 


No saca conclusionnan prematura- 
mente. Warda, scucha y rasona. E in- 
fluencia lunar lo contribui pa bo stabili- 
sa bo reaccionnan y sinti mas den har- 
monia cubo mes. Numbernan p’awe: 4, 
11,21 y 44. 



Tauro 



Adapta bo mes na circunstancianan y 
tur cos lo bay miho den tur loke bo haci. 
Awe evita ta mey mey di situacionnan 
bergonsoso. Numbernan p’awe: 4, 18, 
21 y 33. 

Geminis 

Un periodo di instabilidad? E bon nobo 
ta cu lo supere. E movemento di bo re- 
gente, Luna ta subraya e importancia 
cu bo tin cu compronde loke wordo 
presenta den bo bida. Numbernan 
Cancer P’awe: 9,16, 25 y 32 

E manera cu bo ta reacciona riba cier- 
to situacionnan inespera dentro di bo 
paisahe sentimental ta ponebo riba 
un caminda diferente, mas rasonabel. 
Numbernan p’awe: 14, 26, 30 y 48. 




Leo 


Un hende hopi special p’abo lo bay 
eherce un toke fascinante den bo 
bida. Exito ta wardabo den un proyec- 
to cu lo bay completa den e proximo 
dianan. Numbernan p’awe: 16, 27, 31 
y 48. 



Virgo 



Libra 


Situacionnan incomprendibel awo tin 
nan definicion. Amor mester wordo 
traha cu palabra, gesto y intencion, 
pero si bo no bisa nada, bo ta perdi- 
endo bo chens. Numbernan p’awe: 1, 
13, 29 y 36. 


Bo naturalidad lo ta e clave cu lo yuda- 
bo gana amigo y amor. Actua natural- 
mente y tur cos lo Sali bon den e ul- 
timo dianan aki. Un actitud sereno lo 
cumbinibo. Numbernan p’awe: 8, 19, 

Scorpio 27 v 38 



LJ 



Bo ritmo di pensamento ta innovado 
y fresco. Bo tin un onda di hopi ener- 
gia rond dibo, asina ta aplica e situa- 
cionnan cu ta presentando constan- 
temente den bo bida. Numbernan 
Sagitario p’awe: 6,16, 27 y 34. 

Luna ta den un signo di hopi move- 
mento. Move y socialisa bo mes mas. 
Un placa lo bay tarda. Asina ta trankilo 
pasobra aunke e no yega awo, pronto 
lo bo tin’e. Numbernan p’awe: 17, 23, 

Capricornio 24 y 35 

No laga bo entusiasmo den ningun 
momento cay. Eyden bo tin e exito. 
Den amor, biba e relacion cu un toke 
picaresco cu awo bo tin den bo eflu- 
vio. Numbernan p’awe: 4,13, 24 y 39. 




Aquario 


Cuminsa prepara bo mes pa otro 
luna. Bo ta na drempel di un acti- 
tud nobo cu lo yudabo defini situa- 
cionnan. Refresca bo imagen y bo 
manera di actua. Numbernan p’awe: 
18, 22, 31 y 48. 



Pisces 


Jackpot $15 MILLION 

Despues di link bo carchi di Fun Miles cu bo carchi di CMB 

E secreto pa spaar lihe cu Fun Miles y CMB 

ORANJESTAD - Fun Miles 
ta e programa di spaar y cam- 
bia punto di mas grandi di Ca- 
ribe. E cosnan extra y atrac- 
tivo, y formanan pa spaar cu 
Fun Miles ta brinda ta sigui 
atrae mas hende pa nan tambe 
busca nan carchi. Caribbean 
Mercantile Bank (CMB), un 
partner prominente di Fun 
Miles, a informa di un cu cua 
nan clientenan por spaar Fun 
Miles masha lihe. Foke nan 
tin di haci ta laga link nan car- 
chi di Fun Miles cu nan CMB 
Bancomatico Smart Card. 
Esaki ta algo cu ta tuma luga 
masha lihe y facil na e banco 
of partneman selecta. Despu- 
es nan ta ricibi Fun Miles tur 
caminda y semper ora cu nan 
paga cu nan carchi di CMB. 
Clientenan di CMB cu ainda 
no tin un carchi di Fun Miles, 
temporalmente por cumpra 
uno cerca e Fun Miles-pro- 
moteam. Cu esaki nan ta rici- 
bi di biaha 100 Bonus Miles. 

2X FUN MILES SERCA 

FUN PARTNERSNAN! 


Una bes cu e carchinan ta co- 
necta cu otro bo ta ricibi Fun 
Miles pa cualkier pago cu bo 
haci cu bo carchi Bancomati- 
co Smart Card di CMB. Bo 
ta ricibi 1 Fun Mile pa cada 
5 Florin no obstante cu bo ta 
cumpra un refresco of paga 
impuesto. Ta di compronde 
cu asina aki bo ta spaar Fun 
Miles masha lihe mes. Loke 
ta mas bunita ta cu ora cu 
cumpra algo cerca un partner 
di Fun Miles, bo ta ricibi Fun 
Miles cerca e partner y tambe 
cerca CMB; dos biaha mas 
Fun. Esaki ta haci ainda mas 
interesante pa cumpra cerca 
partneman di Fun Miles. 

TUR COSTACUM- 
INSA CU CONECTA E 
CARCHINAN NA OTRO 

Clientenan di CMB por co- 
necta nan carchi di Fun Miles 
cu nan carchi di CMB masha 
lihe via di un terminal masha 
facil pa uza na branchnan di 
CMB na Main Street, Boule- 
vard y San Nicolas. Por pidi 


asistencia tambe di e team di 
promocion di Fun Miles cu lo 
bishita partneman selecta. 

Esnan cu ainda no tin un car- 
chi di Fun Miles por cum- 
pra uno cerca e Fun Team pa 


solamente 10 Florin y ricibi 
di biaha 100 Bonus Miles. 
(Por cumpra un carchi di 
Fun Miles (sin Bonus Miles) 
tambe na mayoria partner di 
Fun Miles y na oficina di Fun 
Miles.) 


MAS INFORMACION 
TOCANTE FUN MILES? 

Tuma contacto cu Customer 
Service di Fun Miles na 588 
9947 of bishita funmiles.net 
of facebook.com/funmiles. □ 


NOS TEY ATROBE CUNOS PAGINADICLASIFICADO GDATIS 

TA BENDE 

Chevrolet Avalanche 
2002, automatic, color 
blanco y color preto 
paden, kibra dilanti y na 
banda. Por drecha of 
tambe pa piesa. 

(”as is where is”) 

Afl. 5000,- negociabel. 
Tel: 594-9990 


TA BENDE 

Un Blackberry Torch, 
hopi bon condicion 
prijs discutibel. 

Pa mas informacion 

Tel: 567-5388 


TA BENDE 

Asesorio exclusivo di 
diseñodora reconoci. 
Armband, cadena, etc. 
Pa mas informacion 

Tel: 563-0891 


TA BENDE 

Un BMW 3201 
color blanco 2006. Den 
hopi bon condicion 
Pa mas informacion 
yama 

Tel: 733-7007 


SERVICIO 

PUBLICO 

Pa cualkier fiesta , 

2 Sum-Band tey pa 
sirbibo. Pa mas 
informacion yama 

Tel: 583-9012 

TA BENDE 

Un Boto Baha 26” motor 
Yamaha 300hp. HPDI. 
Boto ta bin cu su 
Trailer. Prijs ta 
Afl. 45.000,= 

Pa mas informacion 
Tel: 733-9993 


SERVICIO 

PUBLICO 

Nos ta train tur tipo di 
cacho. Pa mas 
informacion yama Aruba 
Dog Academy na 
Tel: 588-0234 
info@arubadogs.com 


TA BENDE 

Un Harley Davidson 
costum. Hopi bunita, 
nobo gespuit, hopi 
chrome messs 
Prijs Afl. 25.000,= 

Pa mas informacion 
Tel: 733-9993 

TA HUUR 

One bedroom apartment 
fully furnished. 
Vecindario Tele Aruba. 
Afl. 975,- p/m exc. elec, 
a/c. Tel: 593-8488 


TA BENDE 

Ford F-350 dually full 
equipped 2000. 4 drs. 

color shinishi silver 
Hopi bunita, hopi extra’s 
Prijs Afl. 45.000,- 
Pa mas informacion 
Tel: 593-0403 


TA BENDE 

Eikenhout kast di 
Hulanda, Chandeliers 
blanco (luz) TV di color 
32” pa mas informacion 

Tel: 733-7007 


TA BUSCA 

Tereno eigendom of 
erfpacht pa cumpra. 400 
- 500m 2 den vesindario 
di Alto Vista (Noord) ta 
pagaAfl. 40.000,- yama 
entre 6’or - 7’or 
Tel: 568-1357 


TA BENDE 

Un Truck JAC 2008 cu 
solamente 15.000km 
cori, STD, pa carga 
santo etc. Pa mas 
informacion yama 
Tel: 593-6305/ 
593-8797 


TA BENDE 

Un frigidaire Daewoo 
nobo, 2 porta, stainless 
steel, prijsAfl. 900,- 
prijs discutiblel. 

Tel: 593-8750 



"FAVIFUNDACION CU VISION 

Ayera a cumpli un aña mas di 
bida e cabayero andante, Lucio 
Rafael Croes. Felicitacion ta bin 
di parti di tur su famia, amigo y 
conocirnan, kende ta manda bisa 
cu aunke nan ta laat, ainda nan tin 
speransa pa haya un pida bolo. 



Awe ta cumpli un aña mas di bida 
Duby Vrolijk. E ta haya felicitacion 
di su ruman muhe Veroushka, su 
mom, demas famia, amigo y con- 
ocirnan. Hopi pabien. 



Mañan, 25 di Mei, ta cumplien- 
do su di 10 aña, mami su prins, 
papi su galan, ruman stima, nieto 
travieso, Gillian de Cuba. Felici- 
tacion ta bin di parti di su mami 
Lia, su papi Gilbert, su ruman 
muhe Cylienne, su welonan Bill y 
Pablo, su welanan Ida y Yolanda, 
su omonan, su unico tanta Shir- 
ley, su dos primanan y su primo/ 
buddy Ingomar y demas fami- 
anan Tromp y de Cuba. Cu Dios 
drama su bendicion riba bo Gil- 
lian cu bo haci cos di bon mucha 
y traha duro pa loke bo kier haya 
den bida. 



Monday, dialuna, ta cumpli un aña 
mas jong, Ralph Andres, miho con- 
oci como Smaly. E ta haya felicita- 
cion di tur su amigo y conocirnan, 
kendenan ta pendiente pa e gran 
BBQ cu e so sa haci. Congrats. 



Mañan ta cumpli un aña mas di 
bida, ex integrante di Criptus Con- 
fession, integrante di Grupo di 
Betico, Gos Oduber. Felicitacion ta 
bin di parti di tur su coleganan den 
musica, su coleganan di trabao na 
Directie Intelectuele Eigendomen, 
su famianan, amigo y conocirnan. 
Por ta mañan bo ta haci aña pero 
esey no kiermen bo ta scapa di bo 
treat. Awe ta diabierna y ta dia di 
bonche. Saludos 



Ayera a cumpli un aña mas jong 
aya na madre Patria Hulanda, Mar- 
cel Croes. Felicitacion ta bin di parti 
di su ex-coleganan den prensa, di 
su mom na Aruba, di tur su amigo 
y famianan na Aruba y Hulanda. 
Masha pabien. 



Awe ta cumpli un aña mas di bida 
e “hobencita” Rosa Martis. Felicita- 
cion ta bin di parti di tur su famia, 
amigo y conocirnan, kendenan ta 
manda bis’e cu nan lo bay campa 
na su porta di cas pa un pida bolo. 



Awe, e Carnavalista Internacio- 
nal di Aruba, Marcia Stamper, ta 
cumpliendo un aña mas di bida. 
Felicitacion ta bin di parti di tur su 
amigonan na Aruba y Hulanda y 
tambe di parti di Comite Interna- 
cional di Carnaval. Hopi pabien 
Marcia. 



Mañan ta cumpli un aña mas di 
bida, e masahista de masahis- 
tas, Maria Caster. Felicitacion ta 
bin di parti di su yiunan, su dos 
poponan cu ta su nietanan, tur su 
famianan, amigoy conocirnan, cu 
ta manda bisa Maria, pa prepara 
pasobra nan ta bin busk’e pa ba- 
iia na Friday’s. 

24mariac 



Diadomingo ta cumpli su di 20 pri- 
mavera, e simpatica damita, trahado 
di klei extraordinaire, Clay Mara. 
Felicitacion ta bin di parti di su ami- 
gonan den park, famianan, demas 
conocirnan, kendenan ta ansioso pa 
purba un dushi bolo. Hartelijk gefe- 
liciteerd. 



Dialuna, dia 27 di Mei, ta 
cumpli un aña mas di bida, e 
simpatico Elvin Soemers. Fe- 
licitacion ta bin di su mama 
Linda, su tata Erick, su ru- 
mannan, su amor Natalye, 
y demas amigo y famianan. 
Hopi pabien. 



Diadomingo ta cumpli un aña 
mas di bida e 3 biaha Rey di 
Tumba, cantante y percusionista 
Papito Rafael. Felicitacion ta bin 
di parti di tur su fanatico y co- 
leganan den musica, su famia, 
amigo y conocirnan, kendenan 
ta manda bisa pa prepara pa e 
siguiente bonche, pasobra bolo 
lo cay. Pabien. 



Mañan ta cumpli un aña mas 
di bida Maria Tromp. Felicita- 
cion ta bin di parti di su yiunan 
Vanny, Elvin, Albert y Julissa, 
su nietonan, tur su famianan, 
su muchanan di Bad Boys, 
henter e bario si Calabas y 
Kudawecha, kende ta manda 
bisa Maria cu nan lo brinda un 
friu na su nomber. 















